**Улсын Их Хурлын 2014 оны хаврын ээлжит чуулганы**

**Төсвийн байнгын хорооны 6 дугаар сарын 27-ны өдөр**

**/Баасан гараг/-ийн хуралдааны гар тэмдэглэл**

Байнгын хорооны дарга, Улсын Их Хурлын гишүүн Ц.Даваасүрэн ирц, хэлэлцэх асуудлыг танилцуулж хуралдааныг даргалав.

 *Хуралдаан ирвэл зохих 19 гишүүнээс 14 гишүүн ирж, 73.6 хувийн ирцтэйгээр Төрийн ордны “Г” танхимд 11 цаг 55 минутад эхлэв.*

***Чөлөөтэй:*** *Р.Амаржаргал, М.Зоригт, Б.Наранхүү, Я.Санжмятав, М.Сономпил.*

***Нэг. Гаалийн тариф, гаалийн татварын тухай хуульд нэмэлт оруулах тухай, Нэмэгдсэн өртгийн албан татварын тухай хуульд нэмэлт оруулах тухай хуулийн төслүүд*** */Засгийн газар 2014.6.20-ны өдөр өргөн мэдүүлсэн,**анхны хэлэлцүүлэг/.*

Хэлэлцэж буй асуудалтай холбогдуулан ажлын хэсгээс Сангийн сайд Ч.Улаан, Гаалийн ерөнхий газрын дэд дарга Ц.Уугангэрэл, мөн газрын Татвар, тарифын газрын дарга Я.Эрдэнэчимэг, Харилцаа, холбооны зохицуулах хорооны шуудангийн албаны дарга Б.Анхбаатар нар оролцов.

 Хуралдаанд Төсвийн байнгын хорооны ажлын албаны ахлах зөвлөх Д.Отгонбаатар, зөвлөх Б.Гандулам нар байлцав.

 *Байнгын хорооны дарга Ц.Даваасүрэн хуулийн төслийн анхны хэлэлцүүлэгтэй холбогдуулан гаргасан зарчмын зөрүүтэй саналын томьёоллоор санал хураалт явуулав.*

 **Ц.Даваасүрэн:**  1. Улсын Их Хурлын гишүүн С.Баярцогтын гаргасан хуулийн 13.1.24. Хөдөлмөрийн хөлсний доод хэмжээг 10 дахин нэмэгдүүлсэн, зөөврийн компьютерын хувьд 30 дахин нэмэгдүүлснээс дээшгүй үнийн дүнтэй ижил төрлийн хоёроос илүүгүй бараа бүхий хувь хүний нэр дээр илгээсэн улс хоорондын шуудангийн илгээмж гэж өөрчлөх саналыг дэмжиж байгаа гишүүд гараа өргөнө үү.

 Зөвшөөрсөн 8

 Татгалзсан 4

 Бүгд 12

 Гишүүдийн олонхын саналаар дэмжигдлээ.

 Саналтай холбогдуулан Улсын Их Хурлын гишүүн Д.Дэмбэрэлийн тавьсан асуултад Улсын Их Хурлын гишүүн С.Баярцогт, Гаалийн ерөнхий газрын дэд дарга Ц.Уугангэрэл, Харилцаа холбооны зохицуулах хорооны шуудангийн албаны дарга Б.Анхбааар нар хариулж, тайлбар хийв.

 2. Улсын Их Хурлын гишүүн Ц.Даваасүрэнгийн гаргасан Гаалийн тариф, гаалийн татварын тухай хуульд нэмэлт оруулах тухай хуульд төслийн 1 дүгээр зүйлийг дор дурдсанаар өөрчлөн найруулах.

 1 дүгээр зүйл. Гаалийн тариф, гаалийн татварын тухай хуулийн 38 дугаар зүйлд дор дурдсан агуулгатай 38.1.15 дахь заалт нэмсүгэй.

 38.1.15. хөдөлмөрийн хөлсний доод хэмжээг 10 дахин нэмэгдүүлснээс дээшгүй үнийн дүнтэй ижил төрлийн хоёроос илүүгүй бараа бүхий хувь хүний нэр дээр илгээсэн улс хоорондын шуудан илгээмж гэж өөрчлөн найруулах саналыг дэмжиж байгаа гишүүд гараа өргөнө үү.

 Зөвшөөрсөн 10

 Татгалзсан 2

 Бүгд 12

 Гишүүдийн олонхын саналаар дэмжигдлээ.

 3. Улсын Их Хурлын гишүүн Ц.Даваасүрэн, Д.Дэмбэрэл, С.Баярцогт нарын гаргасан энэ хуулийг Төсвийн тухай хуулийн 6.2.5-ыг үндэслэн 2015 оны 1 дүгээр сарын 1-ний өдрөөс дагаж мөрдөхөөр тогтоох гэж өөрчлөх саналыг дэмжиж байгаа гишүүд гараа өргөнө үү.

 Зөвшөөрсөн 11

 Татгалзсан 2

 Бүгд 13

 Гишүүдийн олонхын саналаар дэмжигдлээ.

 Нэмэгдсэн өртгийн албан татварын тухай хуульд нэмэлт оруулах тухай хуулийн төслийн зарчмын зөрүүтэй саналын томьёолол.

 4. Улсын Их Хурлын гишүүн Ц.Даваасүрэн, Д.Дэмбэрэл, С.Баярцогт нарын гаргасан энэ хуулийг Төсвийн тухай хуулийн 6.2.5-ыг үндэслэн 2015 оны 1 дүгээр сарын 1-ний өдрөөс дагаж мөрдөхөөр өөрчлөх саналыг дэмжиж байгаа гишүүд гараа өргөнө үү.

 Зөвшөөрсөн 12

 Татгалзсан 1

 Бүгд 13

 Гишүүдийн олонхын саналаар дэмжигдлээ.

 5. Гаалийн тариф, гаалийн татварын тухай хуульд нэмэлт оруулах тухай хуулийн төслийг чуулганы нэгдсэн хуралдаанд оруулж хэлэлцүүлэх нь зүйтэй гэсэн саналын томьёоллыг дэмжиж байгаа гишүүд гараа өргөнө үү.

 Зөвшөөрсөн 10

 Татгалзсан 3

 бүгд 13

 Гишүүдийн олонхын саналаар дэмжигдлээ.

 6. Нэмэгдсэн өртгийн албан татварын тухай хуульд нэмэлт оруулах тухай хуулийн төслийг чуулганы нэгдсэн хуралдаанд оруулж хэлэлцүүлэх нь зүйтэй гэсэн саналын томьёоллыг дэмжиж байгаа гишүүд гараа өргөнө үү.

 Зөвшөөрсөн 10

 Татгалзсан 3

 бүгд 13

 Гишүүдийн олонхын саналаар дэмжигдлээ.

 Байнгын хорооны санал дүгнэлтийг чуулганы нэгдсэн хуралдаанд Улсын Их Хурлын гишүүн С.Баярцогт Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 12 цаг 25 минутад хэлэлцэж дуусав.*

 ***Хоёр. Шилэн дансны тухай болон холбогдох бусад хуульд өөрчлөлт оруулах тухай хуулийн төслүүд*** */анхны хэлэлцүүлэг/.*

 Хэлэлцэж буй асуудалтай холбогдуулан ажлын хэсгээс Монгол Улсын Ерөнхийлөгчийн Хүний эрх, хуулийн бодлогын зөвлөх Ч.Өнөрбаяр, Сангийн яамны Төлбөр, тооцооны хэлтсийн дарга Б.Отгонцэцэг, Ерөнхийлөгчийн Тамгын газрын хуулийн асуудал хариуцсан ахлах референт Н.Мөнхцэлмэг нар оролцов.

 Хуралдаанд Төсвийн байнгын хорооны ажлын албаны ахлах зөвлөх Д.Отгонбаатар, зөвлөх Б.Гандулам нар байлцав.

 Хуулийн төслийн анхны хэлэлцүүлэгтэй холбогдуулан Улсын Их Хурлын гишүүн Ч.Хүрэлбаатар, Д.Дэмбэрэл, С.Баярцогт нарын тавьсан асуултад Ерөнхийлөгчийн Хүний эрх, хуулийн бодлогын зөвлөх Ч.Өнөрбаяр, Сангийн яамны Төлбөр, тооцооны хэлтсийн дарга Б.Отгонцэцэг нар хариулж, тайлбар хийв.

 *Байнгын хорооны дарга Ц.Даваасүрэн хуулийн төслийн талаарх зарчмын зөрүүтэй саналын томьёоллуудаар санал хураалт явуулав.*

 **Ц.Даваасүрэн:** 1. Улсын Их Хурлын гишүүн Ц.Оюунбаатар, Ц.Цолмон нарын гаргасан төслийн 8 дугаар зүйлийн 8.1 дэх хэсгийн “төрийн аудитын байгууллага” гэсний дараа “татвар төлөгчдийн эрх ашгийг хамгаалах нийгэмлэг” гэж нэмэх саналыг дэмжиж байгаа гишүүд гараа өргөнө үү.

 Зөвшөөрсөн 6

 Татгалзсан 7

 Бүгд 13

 Гишүүдийн олонхын саналаар дэмжигдлээ.

 1. Улсын Их Хурлын гишүүн Ц.Цолмон, Ц.Оюунбаатар нарын гаргасан хуулийн төслийн 2 дугаар зүйл, төслийн 9 дүгээр зүйлийн 9.4, 9.5 гэж дараах агуулгатай хэсэг нэмэх.

 9.4. Иргэн, хуулийн этгээд татвар төлөгчийн хувиар эрх ашиг нь зөрчигдсөн гэж үзэж байгаа бол гомдлоо Захиргааны хэргийн шүүхэд нэхэмжлэл гаргах эрхтэй гэсэн энэ зарчмын зөрүүтэй саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 6

 Бүгд 13

 Гишүүдийн олонхын саналаар дэмжигдлээ.

 9.5. Гомдол, нэхэмжлэл гаргасан иргэн, хуулийн этгээдийг нэхэмжлэл, гомдолтой нь холбогдуулан төрийн эрхийг нь хамгаалах үүрэгтэй бөгөөд төсвийн хөрөнгийг нөхөн төлүүлэх замаар улсын төсөвт орсон орлогыг 30 хүртэл хувиар иргэн, хуулийн этгээдийг шүүхийн шийдвэрийг үндэслэн урамшуулж болно гэсэн саналыг дэмжиж байгаа гишүүд гараа өргөнө үү.

 Зөвшөөрсөн 5

 Татгалзсан 8

 Бүгд 13

 Гишүүдийн олонхын саналаар дэмжигдсэнгүй.

 Улсын Их Хурлын гишүүн Ц.Оюунбаатар цөөнх болов.

 2. Улсын Их Хурлын гишүүн С.Баярцогтын гаргасан хуулийн төслийн 10.2-ыг “байцаагч тогтоосон бол хариуцлагыг албан тушаалтанд оногдуулахаар” гэж өөрчлөн найруулах саналыг дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 4

 Бүгд 13

 Гишүүдийн олонхын саналаар дэмжигдлээ.

 3. Улсын Их Хурлын гишүүн С.Баярцогтын гаргасан 5.7-д “үл хамаарах” гэсний дараах “хэвлэмэл хэлбэрээр” гэснийг хасах саналыг дэмжиж байгаа гишүүд гараа өргөнө үү.

 Зөвшөөрсөн 8

 Татгалзсан 5

 Бүгд 13

 Гишүүдийн олонхын саналаар дэмжигдлээ.

 4. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан 5.3-ын “2015 оны 6 дугаар сарын 30-ны өдрөөс” гэснийг “2016 оны 6 дугаар сарын 30-ны өдрөөс” гэж өөрчлөх, 9.1-ийг хасах, 11.1-ийг хэрэгжих хугацааг “2015 оны 1 дүгээр сарын 1-ний өдрөөс” гэж өөрчлөх саналыг дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 4

 Бүгд 13

 Гишүүдийн олонхын саналаар дэмжигдлээ.

 5. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 6.6 дахь заалтыг хөрөнгө оруулалтыг санхүүжүүлэх зорилгоор гаргасан Засгийн газрын гадаад үнэт цаасны мэдээллийг улирал бүр гэж өөрчлөх гэсэн саналыг дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 4

 Бүгд 13

 Гишүүдийн олонхын саналаар дэмжигдлээ.

 6. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 6.5.3 дахь заалтыг Засгийн газрын гадаад зээл, тусламжийн ашиглалтын мэдээг улирал бүр гэж өөрчлөх гэсэн саналыг дэмжиж байгаа гишүүд гараа өргөнө үү.

 Зөвшөөрсөн 10

 Татгалзсан 3

 Бүгд 13

 Гишүүдийн олонхын саналаар дэмжигдлээ.

 7. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 6.4.4 дэх заалтыг “1 сая төгрөгөөс дээш үнийн дүн бүхий худалдан авсан бараа, ажил үйлчилгээний нэр, санхүүжилтийн хэмжээ” гэж өөрчлөх саналыг дэмжиж байгаа гишүүд гараа өргөнө үү.

 Зөвшөөрсөн 8

 Татгалзсан 5

 Бүгд 13

 Гишүүдийн олонхын саналаар дэмжигдлээ.

 8. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн 4.4 дэх заалтаас “төрөл, хэмжээ, чанар, нэгжийн үнэ, нийт үнийн, төлбөрийн, хийсэн” гэсэн үгнүүдийг хасах саналыг дэмжиж байгаа гишүүд гараа өргөнө үү.

 Зөвшөөрсөн 10

 Татгалзсан 3

 Бүгд 13

 Гишүүдийн олонхын саналаар дэмжигдлээ.

 9. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 6.5.2 дахь заалтыг хасаж, 6.6.5 болгон өөрчлөх саналыг дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 4

 Бүгд 13

 Гишүүдийн олонхын саналаар дэмжигдлээ.

 10. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан 6 дугаар зүйлийн 6.5.7 дахь хэсэгт “төсвийн алдагдлыг санхүүжүүлэх зорилгоор гаргасан Засгийн газрын дотоод үнэт цаасны мэдээллийг улирал бүр” гэсэн заалт нэмэх саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Гишүүдийн олонхын саналаар дэмжигдлээ.

 11. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 6.8.3 дахь заалтыг хасах саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Гишүүдийн олонхын саналаар дэмжигдлээ.

 12. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 6.10 дахь заалтын “мөнгөн гүйлгээ” гэснийг “зарлагын гүйлгээ” гэж өөрчлөх саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Гишүүдийн олонхын саналаар дэмжигдлээ.

 13. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 6.11 дэх заалтыг хасах саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Гишүүдийн олонхын саналаар дэмжигдлээ.

 14. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 7.1.2-ын “этгээдэд үүрэг өгсөн” гэснийг “эрх бүхий албан тушаалтан бүрэн эрхээ хэрэгжүүлэхэд хөндлөнгөөс нөлөөлсөн” гэж өөрчлөх саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Гишүүдийн олонхын саналаар дэмжигдлээ.

 15. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 7.13 дахь заалтын “санхүүжилт” гэснийг хасах саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Гишүүдийн олонхын саналаар дэмжигдлээ.

 16. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 8.4 дэх заалтыг хасах саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Гишүүдийн олонхын саналаар дэмжигдлээ.

 17. Улсын Их Хурлын гишүүн Л.Эрдэнэчимэг, С.Ганбаатар, Б.Болор нарын гаргасан хуулийн төслийн 6.4.5 дахь хэсгийн “1 сая төгрөгөөс” дээш гэснийг хасах саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Гишүүдийн олонхын саналаар дэмжигдлээ.

 18. Улсын Их Хурлын гишүүн С.Баярцогтын гаргасан энэ хуулийн 3.1.1-д зааснаас бусад энэ хуулийн үйлчлэлд хамаарах байгууллагын албан тушаалтан Шилэн дансны тухай хууль тогтоомж зөрчсөнийг шүүх эрх бүхий улсын байцаагч тогтоосон бол хөдөлмөрийн хөлсний доод хэмжээг 50-100 дахин хэмжээгээр торгоно гэсэн саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Гишүүдийн олонхын саналаар дэмжигдлээ.

 19. Шилэн дансны тухай хуулийг дагалдан гарах хуулийн төслийг хэлэлцэх саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Гишүүдийн олонхын саналаар дэмжигдлээ.

 Байнгын хорооноос санал дүгнэлтийг Улсын Их Хурлын гишүүн, ажлын хэсгийн ахлагч Л.Эрдэнэчимэг Улсын Их Хурлын чуулганы нэгдсэн хуралдаанд танилцуулахаар тогтов.

 ***Гурав. Монгол Улсын 2013 оны төсвийн гүйцэтгэлийг батлах тухай Улсын Их Хурлын тогтоолын төсөл, Засгийн газрын 2013 оны санхүүгийн нэгдсэн тайлан хэлэлцэх*** */хоёр дахь хэлэлцүүлэг/ .*

 Хэлэлцэж буй асуудалтай холбогдуулан ажлын хэсгээс Сангийн сайд Ч.Улаан, Монгол Улсын Ерөнхий аудитор А.Зангад, Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Төрийн сангийн газрын дарга Ч.Тавинжил, Санхүүжилт, тайлан бүртгэлийн хэлтсийн дарга Ц.Ариунсанаа, Төлбөр тооцооны хэлтсийн дарга Б.Отгонцэцэг, Санхүүгийн бодлого, өрийн удирдлагын газрын Баялгийн сангийн хэлтсийн дарга Б.Төгөлдөр, Төсвийн орлогын хэлтсийн дарга Э.Батбаяр, Үндэсний аудитын газрын дэд дарга Б.Баттуяа нар оролцов.

 Монгол Улсын нэгдсэн төсвийн 2013 оны гүйцэтгэл, Засгийн газрын 2013 оны санхүүгийн нэгдсэн тайланд аудит хийсэн талаарх танилцуулгыг Сангийн сайд Ч.Улаан, Үндэсний аудитын газрын дэд дарга Б.Баттуяа нар танилцуулав.

 Танилцуулгатай холбогдуулан Улсын Их Хурлын гишүүн Ч.Хүрэлбаатар, Д.Хаянхярваа нарын тавьсан асуултад Сангийн сайд Ч.Улаан, Сангийн яамны Санхүүжилт, тайлан бүртгэлийн хэлтсийн дарга Ц.Ариунсанаа, Төсвийн орлогын хэлтсийн дарга Э.Батбаяр, Баялгийн сангийн хэлтсийн дарга Б.Төгөлдөр, Монгол Улсын Ерөнхий аудитор А.Зангад, Үндэсний аудитын газрын дэд дарга Б.Баттуяа нар хариулж, тайлбар хийв.

 Улсын Их Хурлын гишүүн Д.Хаянхярваа, Хүрэлбаатар нар санал хэлэв.

 Хэлэлцэж буй асуудалтай холбогдуулан МАН-ын бүлэг завсарлага авч байгаа тухай бүлгийн дэд дарга, Улсын Их Хурлын гишүүн Н.Номтойбаяр хэлэв.

 Уг асуудлаар МАН-ын бүлэг завсарлага авав.

 *Хуралдаан 15 цаг 13 минутад өндөрлөв.*

 **Тэмдэглэлтэй танилцсан:**

ТӨСВИЙН БАЙНГЫН ХОРООНЫ ДАРГА Ц.ДАВААСҮРЭН

 **Тэмдэглэл хөтөлсөн:**

ПРОТОКОЛЫН АЛБАНЫ ШИНЖЭЭЧ Б.БАТГЭРЭЛ

**УЛСЫН ИХ ХУРЛЫН 2014 ОНЫ ХАВРЫН ЭЭЛЖИТ ЧУУЛГАНЫ**

**ТӨСВИЙН БАЙНГЫН ХОРООНЫ 6 ДУГААР САРЫН 27-НЫ**

**ӨДРИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛИЙН**

 **Ц.Даваасүрэн:**  -Төсвийн байнгын хорооны 2014 оны 6 дугаар сарын 27-ны өдрийн хуралдааныг эхлүүлье.

 Хуралдаанд ирвэл зохих 19-өөс ирсэн 10 гишүүн байна. Ирсэн гишүүдийг танилцуулъя. Ц.Даваасүрэн, С.Баярцогт, Б.Болор, Д.Ганхуяг, Ц.Цолмон, Ч.Улаан, Д.Хаянхярваа, Д.Эрдэнэбат, Ж.Эрдэнэбат, Л.Эрдэнэчимэг нарын гишүүд ирсэн байна.

 Өнөөдрийн хуралдааны ирц 52.6. Хуралдаанаар дараах асуудлыг хэлэлцэхээр төлөвлөсөн байгаа. Би та бүхэнд танилцуулъя.

 1. Монгол Улсын нэгдсэн төсвийн 2013 оны гүйцэтгэлийг батлах тухай Улсын Их Хурлын тогтоолын төсөл болон Засгийн газрын 2013 оны санхүүгийн нэгдсэн тайлан /хоёр дахь хэлэлцүүлэг/.

 2. Гаалийн тариф, гаалийн татварын тухай хуульд нэмэлт оруулах тухай, Нэмэгдсэн өртгийн албан татварын тухай хуульд нэмэлт оруулах тухай хуулийн төслүүд /анхны хэлэлцүүлэг/.

 3. Шилэн дансны тухай болон холбогдох бусад хуульд өөрчлөлт оруулах тухай хуулийн төслүүдийг хэлэлцэхээр төлөвлөсөн байна.

 Хэлэлцэх асуудалтай холбогдуулан саналтай хүн байна уу?

 -Алга байна.

 Хэлэлцэх асуудлаа батлах саналыг дэмжиж байгаа гишүүд гараа өргөнө үү.

 Зөвшөөрсөн 8

 Татгалзсан 2

 Бүгд 10

 Хэлэлцэх асуудлаа баталлаа.

 -Улаан сайд Валютын сангийн хуралтай байгаа. Улаан сайдыг хоёр дахь асуудал дээр байгаарай гээд хэлчих. Сайдаас асууна шүү дээ.

 ***Нэг. Гаалийн тариф, гаалийн татварын тухай хуульд нэмэлт оруулах тухай, Нэмэгдсэн өртгийн албан татварын тухай хуульд нэмэлт оруулах тухай хуулийн төслийг хэлэлцэж эхэлье.***

Хуралдаанд оролцож байгаа бүрэлдэхүүнийг би танилцуулъя.

 Ажлын хэсгээс хүн байгаа юм уу? Гааль, татварын дарга нарт Байнгын хорооноос сануулсан бичиг явуулна шүү. Дэд дарга нараа явуулаад өөрсдөө хуралтай гээд ирэхгүй байж болохгүй шүү дээ.

 Татварын хуулийн асуудлууд орж байхад гааль, татварын удирдлагууд ирж оролц. Бид нар сануулаад байгаа шүү дээ. Би хуралтай байна гээд, хурлаа зохицуулж чадахгүй байгаа бол Байнгын хорооноос огцруулах дүгнэлт гаргана. Санууллаа шүү. Бид та нар дээр хангалтгүй ажиллаж байна гэсэн дүгнэлтийг бид тайланг чинь хэлэлцээд гаргаж болно дүгнэлт гаргаж болно. Засгийн газар ч гаргадаг юм биш. Тийм учраас дарга нартаа сануулаарай. Ажлаа зохицуулж ирж чадахгүй бол битгий ажил хий гэж хэл.

 Энд хэн, хэн байгаа юм бэ? Энэ нэр дотор алга юм байна. Өөрсдийгөө танилцуул.

 -Гаалийн ерөнхий газрын дэд дарга Уугангэрэл, Гаалийн тариф, татварын газрын дарга Эрдэнэчимэг, Харилцаа холбооны зохицуулах хорооны шуудангийн албаны дарга Анхбаатар.

 **Ц.Даваасүрэн:**  -Эдгээр хүмүүс оролцож байгаа юм байна.

 Хэлэлцэж байгаа асуудалтай холбогдуулаад асуух асуулттай гишүүдийн нэрийг авъя.

 Асуулттай гишүүд байна уу?

 -Алга байна.

 Зарчмын зөрүүтэй саналын томьёоллуудаар санал хураалт явуулна.

 Улсын Их Хурлын гишүүн С.Баярцогтын гаргасан зарчмын зөрүүтэй саналын томьёолол байна.

 Хуулийн 13.1.24. Хөдөлмөрийн хөлсний доод хэмжээг 10 дахин нэмэгдүүлсэн, зөөврийн компьютерын хувьд 30 дахин нэмэгдүүлснээс дээшгүй үнийн дүнтэй ижил төрлийн хоёроос илүүгүй бараа бүхий хувь хүний нэр дээр илгээсэн улс хоорондын шуудангийн илгээмж гэж өөрчлөх саналыг гаргасан байна. Энэ саналын томьёоллыг дэмжье гэсэн санал хураалт явуулъя.

 -Дэмбэрэл гишүүн асууя.

 **Д.Дэмбэрэл:** -Энэ томьёоллыг Их Хурал дээр ярьж л байсан л даа. Гэхдээ зөөврийн компьютер гэж нэг барааг онцлон заадаг нь эвгүй юм биш үү? Заавал чи зөөврийн компьютер оруулж болно гээд. Ер нь сүүлийн үеийн компьютер хангамж их болчихсон байна шүү дээ. Үүнийг заавал бэлгээр авъя, тарифт оруулъя, ердийн барааны журмуудаар явах бараагаа ингээд тасалж аваад энэ рүү оруулаад ингэх нь зөв үү?

 Би гаалийн нөхдөөс асуух гэж байна л даа. Зөөврийн компьютер гээд техник явуулаад байх нь зөв үү, буруу юу?

 Баярцогт гишүүн бас үүнийгээ тайлбарлаж хэлмээр байна. Яахаараа зөвхөн зөөврийн компьютерыг бид нар илгээмжээр авъя гэж. Энэ чинь гаалийн бүрдүүлэлт хийхгүйгээр шууд явчихаар цаанаа тийм утгаар бид хөнгөлж өгч байгаа шүү дээ. Үнийн хэмжээг нь нэмэгдүүлж хөнгөлөлт үзүүлээд. Энэ асуудал бол хуулийнхаа концепцид нийлж байна уу, үгүй юу? Одоо тэгээд янз бүрийн бараа гаргаж ирээд байх юм бол компьютероос гадна нэмэгдээд байх уу?

 Ерөнхийдөө боосон зүйл маань кг, үнийн хэмжээ гэдгээрээ хоёрхон шалгуур тавиад байгааг одоо барааны нэрээр бас гурав дахь шалгуур, гурав дахь асуудал гаргаж ирээд байна шүү дээ. Энэ зөв үү?

 **Ц.Даваасүрэн:** -Баярцогт гишүүн саналаа тайлбарлая. Дараа нь ажлын хэсгээс гаалийнхан бас нэмээд хариулчхаарай.

 **С.Баярцогт:** -Дэмбэрэл гишүүний асуултад хариулъя. Одоо хоёр хуулийн төсөл байгаа. Гаалийн тариф, гаалийн татварын тухай хуульд нэмэлт, өөрчлөлт оруулаагүй байгаа. Яагаад гэвэл зөөврийн компьютер бол гаалийн татвар, тарифын хувьд угаасаа 0 хувьтай. Нэмэгдсэн өртгийн албан татвар дээр оруулахгүй бол тэр дээр нь 10 хувийн татвар аваад байдаг учраас, нэгэнт нэг хууль дээр нь зохицуулчихсан харьцааг нөгөө хууль дээр оруулъя гэж байгаа юм /гол санаа нь/. Дээр нь энэ бол дандаа нисэх онгоцоор ирж байгаа шуудан илгээмжийн хувьд ихэвчлэн яригдаж байгаа. Энд ерөөсөө хэдхэн төрлийн бараа ирдэг. Ном, эм, хуучин хувцас хунар ирдэг. Дээр нь жижиг овортой электрон бараа ирдэг ийм л юм.

 Өмнө нь би Сангийн сайд байхдаа үүнийг Хэрэг эрхлэх газрын даргатай хамтарсан журмаар зохицуулж байсан зохицуулалтууд байгаа. Одоо ингээд хууль болгоод зохицуулж байгаа учраас, нэгэнт гаалийн тариф, татварын хууль дээр 0 хувьтай байдаг энэ зүйлээ оруулъя гэж ингэж үзэж байгаа. Ийм л зохицуулалт хийж байгаа юм. Өөр, үүнээс болоод гажиг юм уу, гажуудал үүсэх юм ерөөсөө байхгүй ийм зохицуулалттай юм гэж хэлэх гэсэн юм.

 Хэмжээний хувьд яагаад 10 хувиасаа илүү гаргаад байгаа юм бэ гэхээр үзүүлэлт сайтай компьютерууд дундаж үнэ нь 3000-ын дотор байгаа учраас би хөдөлмөрийн хөлсний доод хэмжээг зөвхөн компьютерын хувьд 30 дахин нэмэгдүүлье, бусад бараан дээр 10 хувиараа байж байх нь зөв. Тэгэхгүй бол хэтэрхий өндөр хэмжээ бүх бараан дээр тавьчихвал бидний хуучны ярьдгаар “гахай” маягаар ойр, ойрхон орж ирээд байдаг ийм юм үүсчихнэ гэж ингэж үзэж байгаа. Баярлалаа.

 **Ц.Даваасүрэн:** -Манай гааль, татварынхан бас анхаараарай. Байнгын хороо, чуулганы хуралдаан дээр хэн үг хэлэх вэ гэдгийг албан тушаалаар нь тодорхойлчихсон байдаг юм шүү дээ. Тийм учраас танай байгууллагын удирдлага хэлнэ үү гэхээс биш, түүнээс доош албан тушаалтан хэлэх нь зохисгүй юм. Ер нь төрийн нарийн бичгээс доош албан тушаалтан хариулахгүй гэсэн ийм зохицуулалт Дэгийн хуульд байгаа. Тиймээс манай Хуралдаан зохион байгуулах албаныхан шаардаад байгаа юм шүү дээ.

 -Хариулъя.

 **Ц.Уугангэрэл:** -Гаалийн ерөнхий газрын дэд дарга асуултад хариулъя. Засгийн газраас орж ирсэн хуульд ингэж барааг нэрээр тодорхойлсон юм байхгүй. Тийм болохоор энэ бол Улсын Их Хурлын гишүүний өөрийн бүрэн эрхийн дагуу гаргаж байгаа зарчмын зөрүүтэй санал гэж ойлгож байна.

 Ер нь зорчигч онгоцоор өөрсдөө компьютерт ямар ч татвар байхгүй шүү дээ. Харин шуудан илгээмжээр худалдан авсан зүйлд компьютерыг оруулъя гэж л гишүүн хэлээд байгаа юм. Яг таны хэлдгээр нэр төрөл гэж заах нь ямар ач холбогдолтойг ойлгохгүй байна. Цахилгаан, электрон барааг гэж нэрлэвэл ямар бол. Энэ дээр тийм, ийм гэж хариулж хэлэхгүй байна. Засгийн газрын оруулж ирсэн хуулийн төслөөр бид бодлого барьж байгаа.

 **Ц.Даваасүрэн:** -Одоо шуудангаар компьютер хүрээд ирвэл та нар яадаг юм бэ?

 **Ц.Уугангэрэл:** -Шуудан илгээмжээр ирсэн компьютер дээр угаасаа гаалийн татвар 0 болохоор НӨАТ-ын 10 хувийн татвараа л авдаг юм.

 **Ц.Даваасүрэн:** -Илгээмжээр ирэхэд үү?

 **Ц.Уугангэрэл:** -Илгээмжээр ирэхэд.

 **Ц.Даваасүрэн:** -Дэмбэрэл гишүүн тодруулах уу?

 **Д.Дэмбэрэл:** -Одоогийн хөдөлмөрийн хөлсний доод хэмжээг 10 дахин нэмэгдүүлээд өгөхөөр уг нь бараг 2 сая төгрөгийн хэмжээний юм гараад ирж байгаа юм л даа. Одоогийн энэ харилцааныхаа зохицуулалтын дотор жижиг бараа ч орж болдоггүй юм уу?

 Хоёрдугаарт, энэ бол зөвхөн зөөврийн компьютерын бизнес хийгчийн эрх ашиг юм шиг. Улсын Их Хурлын шийдвэр доошоо хачин болчхоод байна л даа. Тийм учраас би үүнийг нэлээн тааруу санал юм уу гэж. Баярцогт гишүүн уулчилна биз.

 **Ц.Даваасүрэн:** -Илгээмжээр л дээ.

 **Д.Дэмбэрэл:** -Харин тийм. Заавал зөөврийн компьютер гэдгийг оруулна гэдэг бол хүн ойлгоход хэцүү юм л даа. Тэгвэл ингэж илгээмжээр авъя гэсэн жижиг бараа маш их байгаа шүү дээ. Тэгээд алийг нь авч байх ёстой юм бэ? Бид нар үнийн дүнгээр нь гээд хэлчхэж байгаа шүү дээ. Үнийн дүнг нь харин буулгаад, чиний барааны үнийн дүнг нэмэгдүүлж өглөө шүү гэж байх нь?

 **Ц.Даваасүрэн:** -Баярцогт гишүүн нэмэлт тайлбар хийе.

 **С.Баярцогт:** -Би Дэмбэрэл гишүүний санаа зовоод хэлж байгааг ойлгож байна. Гэхдээ бид нар дээшлүүлж байгаа хэмжээ маань хөдөлмөрийн хөлсний доод хэмжээг 10 дахин нэмэгдүүлэхээр доллараар өнөөдрийн ханшаар үзэхэд 1100 орчим доллар болж байгаа юм л даа. Энэ бол хамгийн үзүүлэлт багатай компьютер л багтаж байгаа юм. Бид нар нэгэнт иргэдийнхээ сурах боловсрох, тэгээд шуудан илгээмжээр дандаа яаралтай, бага оврын ийм зүйлүүдийг ирүүлдэг учраас энэ боломжийг нь нээж өгье. Би ажил хариуцаж байсан хүний хувьд ямар бараанууд ирдэг вэ? Юун дээр нь гомдол гардаг вэ гэдгийг өмнө нь маш сайн мэдэж байсан учраас би байнга хэлээд байгаа шүү дээ. Манай Ногоон намын дарга байсан, Улсын Их Хурлын гишүүн Энхбат надад дандаа гомдол тавьдаг байсан. Би Amazon dat.com-оос ном захиалж авдаг. Ирэх болгондоо татвар төлөөд байх юм, ийм, ийм зүйл дээр хуулийн зохицуулалт хийж өгөөч гэсэн асуудлыг байнга ярьдаг байсан юм.

 Тийм учраас хөдөлмөрийн хөлсний доод хэмжээг 10 дахин гэхээр бусад жижиг оврын бараанууд бүгд орчхож байгаа юм. Компьютерийн хувьд үзүүлэлт сайтай компьютер орж чадахаа больчхоод байгаа юм. Ийм нөхцөл үүсээд байгаа учраас тэр боломжийг нь нээгээд өгчихье гэж байгаа юм.

 **Ц.Даваасүрэн:** -Гэхдээ үзүүлэлт сайтай компьютерыг зургаахан хүн авсан байна гэсэн үү?

 **С.Баярцогт:** -Тэр чинь 14 мянга хүртэл байхгүй юу.

 **Ц.Даваасүрэн:** -Гаалийнхан хариул даа. Тэр судалгаа байна уу? Зургаан хүний төлөө хууль гаргавал бас утгагүй л болно.

 **Ц.Уугангэрэл:** -36 компьютер.

 **Ц.Даваасүрэн:** -Ийм үнийн дүнтэйгээр 36 компьютер байна уу?

 **Ц.Уугангэрэл:** -2013 оны бүх тоогоороо.

 **Ц.Даваасүрэн:** -Биш ээ, яг ийм үнийн дүнтэй компьютер хэд байхаар байна вэ?

 **Ц.Уугангэрэл:** -1500-аас дээш долларын үнэтэй нь 36 компьютер байсан.

 **Ц.Даваасүрэн:** -Тэгэхээр 36 хүний эрх ашиг юм даа.

 -Баярцогт гишүүн энэ дээр тайлбар өгөөч. Жишээлбэл, яамны захиалгаар таван ширхэгийг яг ийм үнийн дүнтэйгээр төсөл дээр авч байсан л даа. Хоёр, гурван хүний нэр дээр хуваагаад хийчихвэл наадах чинь татваргүй орж ирж байна шүү дээ. Жишээлбэл төсвийн компьютер. Тэгэхээр наадах чинь нэг зарчим алдагдах гээд. Ялангуяа төслүүд дээр.

 **С.Баярцогт:** -Үгүй ээ, та өөрөө moral hazard яриад байгаа байхгүй юу. Би иргэдийн тухай ярьж байна шүү дээ. Иргэд юу гэж бараа, наймаа хийх гэж байгаа бол контейнерээр оруулж ирнэ. Энэ онгоцоор оруулж ирдэг бараа чинь түргэн, яаралтай орж ирдэг ийм л зүйлүүд байдаг шүү дээ. Энэ чинь тоогоор нь хязгаарлачхаж байгаа шүү дээ. Хоёр хүртэлх гээд. Тийм болохоор ийм үнэтэй, тээврийн хөлс илгээмжээр орж ирж байгаа нь харьцангуй өндөр үнэтэй байгаа шүү дээ. Ийм байдлаар байхад. Би бол нэгэнт хөнгөлөлт үзүүлээд дэмжиж байгаа бол дэмжсэн шиг дэмжье л гэж байгаа юм. Тэгэхгүй, хоёрын хооронд дэмжчихдэг, тэгээд нөгөө хүмүүс нь хөөрхий 1100 долларыг доош нь оруулах гээд байх шаардлага байхгүй гэсэн тийм л санаа хэлээд байгаа юм.

 **Ж.Эрдэнэбат:** -Жижиг цахилгаан бараа гэж оруулбал яасан юм бэ?

 **С.Баярцогт:** -Гаалийнхантай ярьсан байхгүй юу. Жижиг цахилгаан бараа гэхээр маш олон юм орчих гээд байгаа учраас би ирдэг барааг нь хэлээд байна шүү дээ. Дөрвөн үндсэн төрлийн бараа ирдэг юм. Тийм учраас энэ дөрвөн үндсэн төрлийн бараан дээрээ ярихад бололцоотой гэж үзээд байгаа юм.

 **Ц.Даваасүрэн:** -Жижиг цахилгаан бараан дээр Эрдэнэбат гишүүн ээ, 1100 доллар дотроо ихэвчлэн багтчхаад байгаа байх л даа.

 **Ж.Эрдэнбат:** -Үнэтэй камер байж болно шүү дээ.

 **Ц.Даваасүрэн:** -Үнэтэй камер байвал яах юм бэ?

 **С.Баярцогт:** -Камер бол хэрэглээ. Би компьютерыг би хөрөнгө оруулалт гэж үзээд байгаа юм. Тэгээд бид нар дэмжих ёстой. Тэрийг авч байгаа хүн түүнийг ашиглана шүү дээ. Компьютерийг харах гэж авахгүй шүү дээ. Дандаа сургалт, ажил руугаа орно. Энэ хөрөнгө оруулалт байхгүй юу.

 **Ж.Эрдэнэбат:** -Камерыг бас мөнгө олох гэж авч болно шүү дээ.

 **С.Баярцогт:** -Болно. Гэхдээ камерын хэрэглээгээ та бодоод үзэхгүй юу. Компьютерийн хэрэглээ хоёр чинь зарчмын өөр юм.

 **Ц.Даваасүрэн:** -Харилцааны холбооноос саналаа хэлчих.

 **Б.Анхбаатар:** -Харилцаа холбооны зохицуулах хорооны шуудангийн албаны дарга байна. Энэ дээр нэг санал хэлье. Нэг хэрэглэгч гомдол гаргаж байсан. Яасан бэ гэхээр, би онгоцоор компьютер худалдаж аваад бариад ороод ирэхэд надаас ямар нэгэн татвар авдаггүй. Гэтэл би тухайн бусад улсад зорчиж явахдаа компьютер аваад, дээр нь шуудангийн илгээмжийн үйлчилгээний хөлс өгөөд шуудангаар авахад надаас татвар нэхээд байх юм. Энэ чинь ямар учиртай юм бэ гэж биднээс асуугаад байсан л даа.

 **Ц.Даваасүрэн:** -Хүрэлбаатар гишүүн.

 Энэ асуулт биш шүү. Санал хураалт дээр тайлбар явж байгаа. Компьютерийг оруулах уу гээд байгаа юм.

 **С.Баярцогт:** -Зөвхөн компьютерын хөрөнгийн хэмжээг гурав дахин нэмэгдүүлье гэж байгаа юм. Одоо тэгэхгүй бол нийт бараа 1100 болчхож байгаа юм. Хөдөлмөрийн хөлсний доод хэмжээгээр 10 гэдгээр. Би бол зөөврийн компьютер дээр түүнийгээ гурав дахин нэмэгдүүлчихье гээд.

 **Ц.Даваасүрэн:** -Зөөврийн компьютерыг ганцааранг нь тусад нь оруулъя гээд байгаа юм.

 **Ч.Хүрэлбаатар:** -Яг энэ саналтай холбогдуулаад би санал хэлэхийн өмнө тодруулж болох уу? Яг энэ саналтай холбоотой.

  **Ц.Даваасүрэн:** -Яг энэ саналтай холбоотой бол тодруулж болно.

 **Ч.Хүрэлбаатар:** -Жишээлбэл, нэг компьютер ч бай, Эрдэнэбат гишүүний хэлдэг камер ч бай, үүнийг ингээд өдөр болгон шуудангаар аваад байвал яах вэ? Та нар давтамжийг нь яаж тооцож байгаа вэ? Нэг шуудан илгээмж дээр үнийн дүнг үзээд түүнийг нь хөнгөлөх үү? Давтамжаа яаж авч байгаа вэ? Хэрвээ энэ дээр бид бүгд дээр нь ингээд хөнгөлөлт өгчихвөл бизнес эрхэлж байгаа хүн бол тээврээр бөөнд нь авахгүй, зүгээр шуудангаар нэг нэгээр аваад байх боломж үүсэж болно шүү дээ. Магадлал муутай байж ч болно. Гэхдээ давтамжийг нь та нар юу гэж үзэж байгаа вэ?

 **Ц.Даваасүрэн:** -Гаалийнхан хариулъя.

 **Ц.Уугангэрэл:** -Гаалийн ерөнхий газрын дэд дарга. Давтамжаар оруулаад ирвэл нээлттэй. Бид үүнээс болгоомжилж үүнийг оруулаагүй юм. Угаасаа фото камерын лангуу ч ажиллуулж болно шүү дээ. Оруулаад байвал өдөрт хэдэн хүний нэрээр ч оруулж болно, хэдээр ч оруулж болно л доо. Гэхдээ тэгэхгүй байх гэж. Тэгээд хөдөлмөрийн хөлсний хэмжээг 10 дахин нэмэгдүүлж гэж Засгийн газар оруулж ирсэн болохоос, компьютер гэж оруулаагүй л дээ. Гэхдээ гишүүний санал шүү дээ. Тэгэхээр би энэ дээр юм хэлж чадахгүй байна.

 **Ч.Хүрэлбаатар:** -Би зөвхөн компьютер биш, ерөнхий.

 **Ц.Уугангэрэл:** -Ер нь байгаа. Гэхдээ бид бүрдүүлэлтийн дараах шалгалтын газар, бусад дүгнэлт, шинжилгээ хийж байгаад хэрвээ үнэхээр бизнес, арилжааны зориулалтаар ингээд оруулаад байвал хэдэн сарын дараа шалгаад илрүүлдэг манай өөрийн бүтэц бий л дээ. Үүнээс сэргийлэхийн тулд тэрийг ажиллуулна, ойлгомжтой. Ийм явдал гарч болно.

 Түрүүний шуудангийн албаны дарга дээр ирдэг гомдол бол манай зорчигчид өөрсдөө хуулийн мэдлэг дутуугаасаа миний биеэс тусдаа ачаа бий шүү гээд дикларац биччихвэл түүнийгээ үзүүлээд татваргүй авч байгаа шүү дээ. Биеэсээ тусдаа, шууданг илгээмжээр явуулчхаад, надад дикларац өгөөрэй, би биеэсээ тусдаа ачаатай шүү гэвэл татвараас чөлөөлдөг юм. Иргэд түүнийгээ мэдэхгүй болохоороо зарим нь ирээд би зорчигч өөрөө онгоцоор авчирсан тохиолдолд та нар татвар авдаггүй мөртлөө илгээмжээр явуулахаар татвар авлаа гээд хэрүүл гаргаад байдаг нь үнэн.

 **Ц.Даваасүрэн:** -Хүрэлбаатар гишүүн тодруулчихъя.

 **Ч.Хүрэлбаатар:** -Давтамж дээрээ яаж байгаа вэ гэдгийг. Би зөвхөн компьютер асуугаагүй л дээ. Ерөнхий нийт давтамж.

 **Б.Анхбаатар:** -Ер нь улс хоорондын шуудангийн тариф нь өөрөө маш өндөр байдаг. Харьцангуй өндөр байдаг. Яагаад гэвэл яаралтай ажлын 3-5 хоногт ирдэг гэдэг утгаараа тариф нь өөрөө их өндөр байдаг.

 **Ц.Даваасүрэн:** -Ер нь 200, 300 доллар байх байх шүү.

 **Б.Анхбаатар:**  -Энд нь хувь хүний арилжааны чанартай.

 **Ц.Даваасүрэн:** -Жишээлбэл, компьютер кг-аар хэд байдаг вэ?

 **Ч.Хүрэлбаатар:** -Та байж бай даа. Одоо элэгний үнэтэй эм байя, 10 мянга долларын үнэтэй, 5 мянга, 6 мянган долларын үнэтэй эм байя, DHL-ээр явуулахад энэ 30, 40 доллар болно шүү дээ.

 **Б.Анхбаатар:** -Одоо DHL-ээр 100 грамм бичиг захидал 50 доллараар явдаг.

 **Ч.Хүрэлбаатар:** -Харин тийм, би эм гэж байна шүү дээ. Хүнд юм хэлээгүй, эм чинь хөнгөн юм байж болно шүү дээ. Ингээд тэрийг явуулахад зардал хэмнэлттэй. Тэр үед яах юм бэ? Тэрийг өдөр болгон аваад байвал яах вэ? Би үүнийг ийм юм гарчихвал яах ёстой вэ гэдэг зүйлээс нь хандаж ярьж байгаа байхгүй юу. Тэгэхээр бид нар зөвхөн асуухаар 100 кг компьютерыг харьцуулаад тэрний үнийг ярих биш, бид нар үүнээс энэ хуулийг яаж ашиглаж болох вэ гэдэг талаас нь харж нүхийг нь хааж явах ёстой гэж би ойлгож байгаа юм. Тэр агуулгаар нь асууж байгаа юм.

 **Ц.Даваасүрэн:** -Та тайлбар хэлчих. Тэгээд санал хураалт явуулъя.

 **С.Баярцогт:** -Хүрэлбаатар гишүүн хоцроод ороод ирлээ л дээ. Хоёр хууль байгаа. Гаалийн тариф, гаалийн татварын хуулиар компьютер угаасаа 0 хувьтай байхгүй юу. Нэмэгдсэн өртгийн албан татвар гээд хууль дээр нь болохоор 10 хувьтай байгаад байгаа юм. Тэгээд энэ зохицуулалтыг одоогийн байдлаар хийж байгаа нь хоёр үндэслэлтэй. Нэг нь тоогоор хязгаарлачхаж байгаа шүү дээ. Хоёр ширхэг хүртэл гээд тоогоороо хязгаартай.

 **Ч.Хүрэлбаатар:** -Жилийн турш уу?

 **С.Баярцогт:** -Үгүй ээ, нэг илгээмжийн хувьд, нэг удаа.

 Хоёрдугаарт, үнийн дүнгээр хязгаарлаж байгаа юм. Хөдөлмөрийн хөлсний хэмжээг 10 дахин нэмэгдүүлсэн гэдэг чинь 1100 доллар гэсэн үг. Тэгэхээр 1100 долларт хоёр ширхгийг багтаагаад оруулж ирж байгаа юм чинь, энэ чинь дандаа нисэх онгоцоор ирж байгаа ачааны тухай ярьж байгаа шүү дээ /үнэтэй/. Таны хэлж байгаагаар эмийн бизнес хийж байгаа хүн тийм тэнэг бизнес хийхгүй байх. 50 доллараар өдөр болгон та ачаа зөөлөө гэж бодъё, 365 хоног. Маш их алдагдал хүлээнэ. Энэ бол өөрөө онолын хувьд боломжгүй зүйл юм. Би яагаад энэ саналыг оруулаад байгаа юм бэ гэхээр над дээр маш их гомдол ирдэг байсан. Та бид хоёрын баталсан журмаар зохицуулдаг байсан шүү дээ. Та Хэрэг эрхлэх газрын дарга байсан.

 **Ч.Хүрэлбаатар:** -Би сайн санаж байгаа учраас тэрийг би яриад байна.

 **С.Баярцогт:** -Дөрвөн төрлийн л бараа ирдэг. Хуучин хувцас хунар боож байгаад нэг явуулчихдаг, ном ирдэг, компьютер ирдэг, эм ирдэг. Голдуу яаралтай зүйлүүд орж ирдэг байхгүй юу.

 Зохицуулах харилцаа их сайн байна. Би маш сайн хууль оруулж ирсэн гэж үзэж байгаа юм. Гэтэл ихэнх бараа, бүтээгдэхүүн дээр нь болчхоод компьютер дээр нь болохоор үзүүлэлт муутай хуучин компьютер л орж ирвэл татваргүй нэг төрлийн татвар нь байхгүй ийм байгаад байгаа учраас тэртэй тэргүй гаалийн татвар тариф дээрээ 0 хувьтай. Тийм болохоор би нэмэгдсэн өртгийн албан татварыг нь нэлээн үзүүлэлт сайтай компьютер хүртэл хязгаарлачихъя. Тийм учраас хөдөлмөрийн хөлсний доод хэмжээг 30 дахин нэмэгдүүлчихье. Тэгвэл энэ хуулийн хэрэгжилт их сайн болно гэж байгаа юм. Өнгөрсөн жилийн тайланг аваад үзэхээр яг ийм үзүүлэлттэй компьютер жишээлбэл, 36 орж ирсэн байгаа юм. Би ийм маягаар л үүнийг дэмжээд өгөөч ээ. Асуудлыг нь би өөрөө сайн мэдэж байгаа учраас энэ асуудлыг тавьж байгаа юм. Баярлалаа.

 **Ч.Хүрэлбаатар:** -Даваасүрэн дарга аа, би энэ дээр ганц тайлбар хэлчихье. Би Баярцогт сайдын хэлснийг сайн санаж байна. Би яагаад энэ асуулт тавиад байгаа вэ гэхээр яг тухайн үедээ Сангийн яамныхан үүнийг над дээр авчирч тайлбарлахдаа миний энэ асууж байсан зүйлүүдийг ийм юм болоод байгаа учраас бид ингэж байгаа юм гэж хэлж байсан. Тэгээд Баярцогт сайд бид хоёр хамтарсан юу гаргахдаа өсгөж байсан байхгүй юу.

 **С.Баярцогт:** -Өсгөсөн.

 **Ч.Хүрэлбаатар:** -Яагаад гэвэл Сангийн яамныхан одоо та дэмжээд байгаа юм гэж хэлээд байгаа шалтгааныг надад эхлээд эсрэгээр нь хэлж, би тэр үед нь зөвшөөрч байсан байхгүй юу. Тийм учраас тэр үед Сангийн яамны хэлж байсан асуултуудыг буюу одоо миний хэлээд байгаа асуултууд чинь Сангийн яамныхан тухайн үед надад хэлсэн асуултуудыг эргэж тавиад байна шүү дээ. Тухайн үедээ тийм түүхтэй энэ чинь шийдэгдсэн юм. Би дотроо үүнийг дэмжиж байгаа. Харин босгыг нь нэмж өгвөл яасан юм бэ гэсэн асуудал байгаа юм. Босгыг нь нэмж өгье.

 **С.Баярцогт:** -Moral hazard үүсчихнэ гээд.

 **Ч.Хүрэлбаатар:** -Тэгэхээр таны хэлж байсан, танай яамныхны өгч байсан тайлбарын дагуу үүнийг оруулж гарын үсэг зурж байсныг би сайн санаж байна. Тийм учраас миний асууж байгаа асуулт бол тухайн үед Сангийн яамныхан надад хэлж байсан тайлбарууд юм. Тэгэхээр энэ дээр би босгыг нь нэмж өгвөл яасан юм бэ гэсэн юм байна.

 **С.Баярцогт:** -Би одоо яг компьютер дээр босгыг нь нэмж байгаа юм.

 **Ч.Хүрэлбаатар:** -Тэгээд давтамжийг нь нэг хүний хувьд жилд дөрвөн удаа ч гэдэг юм уу.

 **Ц.Даваасүрэн:** -Санал хураалт явуулъя.

 Баярцогт гишүүний гаргасан саналын томьёоллыг дэмжье гэсэн саналыг дэмжиж байгаа гишүүд гараа өргөнө үү.

 Зөвшөөрсөн 8

 Татгалзсан 4

 Бүгд 12

 Дэмжигдсэн байна.

 Энэ ингэж өөрчлөгдөж байна шүү. Төслийн 1 дүгээр зүйлийг дор дурдсанаар өөрчлөн найруулах гээд, 1 дүгээр зүйл. Нэмэгдсэн өртгийн албан татварын тухай хуулийн 13 дугаар зүйлийг дор дурдсан агуулгатай 13.1.24 дүгээр заалт нэмсүгэй гээд, тэгээд саяын гаргасан санал орох нь байна шүү. Ингэж өөрчлөгдөх нь.

 2 дахь санал. Ерөнхийдөө өөрчлөн найруулах санал.

 Гаалийн тариф, гаалийн татварын тухай хуульд нэмэлт оруулах тухай хууль дээр төслийн 1 дүгээр зүйлийг дор дурдсанаар өөрчлөн найруулах.

 1 дүгээр зүйл. Гаалийн тариф, гаалийн татварын тухай хуулийн 38 дугаар зүйлд дор дурдсан агуулгатай 38.1.15 дахь заалт нэмсүгэй.

 38.1.15. хөдөлмөрийн хөлсний доод хэмжээг 10 дахин нэмэгдүүлснээс дээшгүй үнийн дүнтэй ижил төрлийн хоёроос илүүгүй бараа бүхий хувь хүний нэр дээр илгээсэн улс хоорондын шуудан илгээмж. Санал гаргасан Улсын Их Хурлын гишүүн Даваасүрэн /бараг л найруулгын/. Гэхдээ яг найруулга гэхээр бүхэл заалтаар явж байгаа учраас өөрчлөн найруулах гээд явчихъя. Энэ саналыг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 10

 Татгалзсан 2

 Бүгд 12

 Дэмжигдсэн байна.

 Энэ хууль дээр бас ийм асуудал үүсээд байна. 1 дүгээр сарын 1-нээс үйлчлэхээр биш орж ирсэн байгаа.

 **Д.Дэмбэрэл:** -2015 он болгоод.

 **Ч.Хүрэлбаатар:** -Төсвийн тухай хуулиар орлого буурна шүү дээ.

 **Д.Дэмбэрэл:** -2015 болгохгүй юу.

 **Ч.Хүрэлбаатар:** -2015 оны 1 дүгээр сарын 1 гэж үү?

 **Ц.Даваасүрэн:** -Гаалийн тарифын тухай хуулийн 2 дахь санал. Энэ хуулийг Төсвийн тухай хуулийн 6.2.5-ыг үндэслэн 2015 оны 1 дүгээр сарын 1-ний өдрөөс дагаж мөрдөхөөр тогтоох гэж өөрчлөх. Санал гаргасан Улсын Их Хурлын гишүүн Даваасүрэн, Дэмбэрэл, Баярцогт нар. Дэмжиж байгаа гишүүд гараа өргөнө үү.

 Зөвшөөрсөн 11

 Татгалзсан 2

 Бүгд 13

 Дэмжигдсэн байна.

 Нэмэгдсэн өртгийн албан татварын тухай хуульд нэмэлт оруулах тухай хуулийн төсөл дээр мөн зарчмын зөрүүтэй саналын томьёолол байна.

 Энэ хуулийг Төсвийн тухай хуулийн 6.2.5-ыг үндэслэн 2015 оны 1 дүгээр сарын 1-ний өдрөөс дагаж мөрдөхөөр өөрчлөх. Санал гаргасан Улсын Их Хурлын гишүүн Даваасүрэн, Дэмбэрэл, Баярцогт нар. Дэмжиж байгаа гишүүд гараа өргөнө үү.

 Зөвшөөрсөн 12

 Татгалзсан 1

 Бүгд 13

 Дэмжигдсэн байна.

 Үүгээр зарчмын зөрүүтэй саналын томьёоллуудаар санал хураалт явуулж дууслаа.

 Гаалийн тариф, гаалийн татварын тухай хуульд нэмэлт оруулах тухай хуулийн төслийг чуулганы нэгдсэн хуралдаанд оруулж батлуулах нь зүйтэй гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 10

 Татгалзсан 3

 бүгд 13

 Дэмжигдсэн байна.

 Нэмэгдсэн өртгийн албан татварын тухай хуульд нэмэлт оруулах тухай хуулийн төслийг чуулганы нэгдсэн хуралдаанд оруулж батлуулах нь зүйтэй гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 10

 Татгалзсан 3

 бүгд 13

 Дэмжигдсэн байна.

 Гаалийн тариф, гаалийн татварын тухай хуульд нэмэлт оруулах тухай, Нэмэгдсэн өртгийн албан татварын тухай хуульд нэмэлт оруулах тухай хуулийн төслүүдийн анхны хэлэлцүүлэг хийсэн талаар Төсвийн байнгын хорооны санал дүгнэлт гарна. Санал, дүгнэлтийг чуулганы нэгдсэн хуралдаанд Улсын Их Хурлын гишүүн Баярцогт танилцуулъя. Өөрөө зарчмын зөрүүтэй санал гаргасан учраас хариулъя.

 Гаалийн тариф, гаалийн татварын тухай хуульд нэмэлт оруулах тухай, Нэмэгдсэн өртгийн албан татварын тухай хуульд нэмэлт оруулах тухай хуулийн төслийг хэлэлцэж дууслаа.

 Хоёр дахь асуудал.

 ***Хоёр. Шилэн дансны тухай болон холбогдох бусад хуульд өөрчлөлт оруулах тухай хуулийн төслүүдийг хэлэлцэж эхэлье. Анхны хэлэлцүүлэг.***

Монгол Улсын Ерөнхийлөгчөөс 2014 оны 6 дугаар сарын 9-ний өдөр өргөн мэдүүлсэн хууль байгаа.

 Хуралдаанд оролцож байгаа бүрэлдэхүүнийг би та бүхэнд танилцуулъя.

 Монгол Улсын Ерөнхийлөгчийн Хүний эрх, хуулийн бодлогын зөвлөх Ч.Өнөрбаяр, Ерөнхийлөгчийн Тамгын газрын хуулийн асуудал хариуцсан ахлах референт Н.Мөнхцэлмэг нар оролцож байна.

 Хуулийн төслийн холбогдох материалуудыг тараасан байгаа. Одоо анхны хэлэлцүүлэг хийгдэнэ. Хэлэлцэх эсэх чуулганаар дэмжигдсэн.

 Хуулийн төсөлтэй холбогдуулаад асуух асуулттай гишүүдийн нэрийг авъя.

 -Хүрэлбаатар гишүүн, Дэмбэрэл гишүүн, Баярцогт гишүүн. Гурван гишүүнээр тасаллаа.

 Хүрэлбаатар гишүүн асуултаа асууя.

 **Ч.Хүрэлбаатар:** -Өнөрбаяр зөвлөхөөс асууя. Зарчмын хувьд энэ хуулийг дэмжиж байгаа. Шилэн дансны тухай хуулийн төслийг нэлээн үзсэн. Мөнгө гаргах шийдвэр гаргасан хүмүүсийн шийдвэр ил тод болгох тэр заалтыг олдоггүй. Яг хаана, хэдийн хэд дээр байгаа вэ? Тухайлбал, саяын Бразил руу 18 хүн явдаг, тэр шийдвэр бол гарсан дороо л 7 хоногийн дотор олон нийтэд хүрч байх ёстой шүү дээ. Ил тод болгох шийдвэр гэсэн. Тэр шийдвэр энэ хуулийн заалтад олдохгүй байна. Хөдөө орон нутагт бол хурлын төлөөлөгчид, энд тэндэхийн хүмүүс ийш, тийшээ явдаг нь хавтгай болсон. Тэрийг хэн ч мэддэггүй. Мөнгөний гүйлгээг тавилаа гээд гүйлгээ хийгдсэн дээр нэг их өөрчлөгдөхгүй л дээ. Хамгийн гол нь шийдвэрээ ил тод болгох ёстой. Тэр энэ Шилэн дансны тухай хуулийн төсөл дээр байхгүй байна.

 Хоёр дахь асуулт бол бүх газруудад интернет байхгүй байгаа. Интернет, веб сайт дээрээ тавиагүй тохиолдолд зайлшгүй цаасаар хэвлэж тавих ёстой. Яагаад гэхээр зөвхөн интернетэд гэхээр зарим нь интернетээ тасалчхыг бодно шүү дээ. Интернет болохгүй байна аа гээд сууж байвал энэ хуулиас зайлсхийх бас л нэг арга.

 Гурав дахь асуулт. Хариуцлага яах юм бэ? Жишээлбэл, нэг төсвийн ерөнхийлөн захирагч юм уу, төсвийн менежер ч юм уу мөнгөтэй холбоотой шийдвэр гаргачхаад түүнийгээ гаргахгүй нэг удаа өнгөрлөө, хоёр удаа өнгөрлөө, гурван удаа өнгөрөөд давтагдвал яах юм бэ? Энэ гурван үндсэн асуулт асууя.

 **Ц.Даваасүрэн:** -Ерөнхийлөгчийн зөвлөх Өнөрбаяр хариулъя.

 **Ч.Өнөрбаяр:** -Хүрэлбаатар гишүүний асуултад хариулъя. Эхний асуултын хувьд 6.10 дээр байгаа. Бидний анхны өргөн барьсан төсөл дээр холбогдох албан тушаалтны шийдвэрийн эх хуулбар гэж байсан юм. Тэр нь юу вэ гэхээр өмнө нь өргөн барихын өмнө би бас тантай санал солилцож байсан. Шийдвэрийг эх хувиар тавих гээд эх хувилбар гэж орчихсон байж байгаад Их Хурал дээр, ажлын хэсэг дээр яриад “эх хуулбар” гэдгийг нь найруулгын хувьд дарчихъя, “албан тушаалтны шийдвэр” гээд явчихъя гээд 6.10 дээр байж байгаа.

 Энэ шийдвэртэй холбоотойгоор жижигхэн тайлбар бас хэлчихье. Өмнө нь бас та хэлэлцэх эсэх явцад асууж байсан байна. Хэрвээ шийдвэрээ өөрчилсөн бол яах вэ гээд, яг сая хөл бөмбөгийн холбоотой асуудлаар. Шийдвэрт өөрчлөлт орсон нь ч гэсэн өөрөө шийдвэр л байдаг. Мөнгө гаргасан тушаалаа өөрчилнө гэдэг чинь дараагийнхыг нь дахиад тушаалаар л өөрчилнө. Хуульд нэмэлт, өөрчлөлт оруулна гэдэг чинь тэр нь дахиад л хууль байдаг учраас тэр логикоор шийдвэр гэдэгтээ багтаж байгаа юм.

 Хоёр дахь асуултын хувьд бид нар яг үнэхээр интернетгүй газрууд, ялангуяа сум ч гэдэг юм уу, интернетийн хүндрэлтэй байгаа газруудад хүний нүдэнд харагдахуйц, олон нийт мэдээлэл авахуйц тийм самбарын хэлбэрээр мэдээлдэг байя гэж байгаа юм. Тэр нь цаас биш шүү. Бид нар юу гэж сэтгэсэн бэ гэхээр заавал цаас хэвлээд байхаар зарлагатай юм байна. Жишээлбэл, цагаан самбар ч байх ч юм уу, шийдвэрээ тавиад байхаар ухаалаг самбар байвал бүр болох юм болов уу гээд, ямар ч гэсэн самбар байя гээд. Цахим хэлбэрээр байршуулах боломжгүй тохиолдолд иргэд, олон нийтэд харагдахуйц байдлаар тавьдаг тийм хэлбэрийг сонгоод тавьчихсан байж байгаа.

 Гурав дахь хариуцлагын хувьд Төрийн албаны хуулийн хариуцлагатай уялдуулсан. Тэр нь юу вэ гэхээр зөрчлийнх нь шинж нь үнэхээр бага байвал сануулдаг ч юм уу, эсвэл цалинг нь бууруулдаг ч юм уу. Үнэхээр их мөнгөний үнийн дүнтэй, эсвэл таны хэлээд байгаагаар удаа дараа, угаасаа Төрийн албаны хууль дээр хоёр буюу түүнээс дээш байвал удаа, дараа гэдэгт орчихсон. Тэгвэл төрийн албанд нэг жилийн хугацаанд эргэж орох эрхгүйгээр халах хэмжээнд хүртэл санкци нь байж байгаа.

 **Ц.Даваасүрэн:** -Дэмбэрэл гишүүн асуултаа асууя.

 **Д.Дэмбэрэл:** -Нийтэд ил тод байлгахгүй байх тухай төсөв, зардалд яг юу, юу багтаж байгаа билээ? Ил тод болгохгүй гэж байгаа тийм зардлууд.

 Хоёрдугаарт, төсвийн хөрөнгө очоод хэрэглэж байгаа газрууд байгаа шүү дээ. Тэр газрууд жишээлбэл, олон нийтийн радио, телевиз гэхэд төсвөөс нэлээн мөнгө авч байгаа шүү дээ. Тэр бол нийтэд нь ил тод болгоод байх юм уу, улсын төсвөөс өгч байгаа тэр төсөв, зардлуудыг нийтэд ил тод зарлаад байх уу гэсэн хоёр асуулт байна.

 **Ц.Даваасүрэн:** -Хариулъя. Жишээлбэл, компаниудад өгч байгаа санхүүжилтийнх нь нэрээр хараад байх юм уу, төсвөөс төсвийн ерөнхийлөн захирагч руу шилжиж байгаагаар гараад байх юм уу гэж байна.

 **Ч.Өнөрбаяр:** -Эхний асуултын хувьд нийтэд мэдээлэхгүй гэдэг хүрээ бол хуулийн 3.3 дээр байгаа. Тэр дээр яг төрийн нууцад хамаарах, гэхдээ тэндээ илүү тодорхой болгож өгсөн. Гүйцэтгэх ажил эрхлэхтэй холбоотой тэр зардал, гүйцэтгэл, тайлагнал энэ хуульд хамаарахгүй гэдэг маягаар оруулсан.

 Хоёрдугаар асуултын хувьд ерөнхийдөө энэ дээр манай Сангийн яамныхан нэмж хариулах байх. Гол юм бол төсвийн мөнгө нь яг тухайн байгууллагадаа шилжиж очсон, төсвийн ерөнхийлөгчийн мэдэлд шилжсэн тэр хүрээндээ ойлгогдохоор явж байгаа. Санхүүжилттэй холбоотой асуудлууд. Хариуцлагаа зарлагатай холбоотой мэдээллээ ил тавих албан тушаалтан нь төсвийн ерөнхийлөн захирагч нь биш, төсвийн шууд захирагч, нэг, хоёрдугаар гарын үсэг зурж байгаа ерөнхий нягтлан хоёр мэдээлдэг байхаар илүү тодорхой болгож өгсөн.

 **Ц.Даваасүрэн:** -Бүх гүйлгээ юу?

 **Ч.Өнөрбаяр:** -Бүх гүйлгээ.

 **Ц.Даваасүрэн:** -Нэг мэдээлэл хэд хоногийн хугацаатай байх юм бэ? Тэр чинь үргэлж байгаад байна гэвэл самбар чинь дүүрчихнэ шүү дээ.

 **Ч.Өнөрбаяр:** -Ер нь 7 хоногоор гээд бид хуульдаа хийчихсэн байгаа.

 **Ц.Даваасүрэн:** -Нэг гүйлгээ 7 хононо. Тэгээд дараагийн гүйлгээ яваад байх юм уу?

 **Ч.Өнөрбаяр:** -Тийм.

 **Д.Дэмбэрэл:** -Гүйцэтгэх ажил бол ойлгомжтой. Батлан хамгаалахын зардлууд чинь цөмөөрөө ил тод болчих юм уу?

 **Ц.Даваасүрэн:** -Хариулъя.

 **Ч.Өнөрбаяр:** -Энд нэг юм байгаа. 3.3 дээр төрийн нууцад хамаарах төсөв, үндэсний аюулгүй байдлыг хангахтай холбогдсон гэдэг ерөнхий том томьёолол нь байгаа. Тэр хүрээндээ тэртэй тэргүй. Энэ дээр яагаад тодотгохгүй байгаа вэ гэхээр угаасаа Төрийн нууцын хууль, Төрийн нууцын жагсаалт батлах тухай хууль дээрээ маш тодорхой заачихсан юм билээ. Тэгэхээр бид заавал энд тодорхойлоод яах вэ, энэ хэсэг дээр нь хүрээг нь хумиад тавьчихъя гээд.

 Нөгөө талаасаа 3.4 дээр өмнөх практикаас харахад ийм юм гараад байдаг юм. Байгууллагын нууц гэдэг нэрээр нэг байгууллагын дарга тушаал гаргаад ч юм уу шийдвэр, юмаа нууцлаад байдаг юм байна. Тэр юм байж болохгүй гэдгийг хааж өгье гэсэн ийм маягаар томьёолол хийчихсэн юм. Энэ хуулийг бүх асуудлыг татаж оруулах биш, зарим нэг нь үндсэн зориулалттай байгаа хуулиудаараа зохицуулагдаад явах юм. Батлан хамгаалахтай холбоотой нь Төрийн нууцын жагсаалт батлах хууль дээрээ байж байгаа гэж хэлэх гэсэн юм.

 **Ц.Даваасүрэн:** -Баярцогт гишүүн асуултаа асууя.

 **С.Баярцогт:** -Би энэ хуулийн үзэл санааг нь маш сайн дэмжиж байгаа. Би Сангийн сайд байхдаа Засгийн газрын тогтоол гаргаад энэ асуудлуудыг бас хэрэгжүүлж байсан.

 Одоо орж ирж байгаа хууль дээр би нэг л зүйл дээр жаахан эргэлзээд байгаа юм. Нэг зүйл нь хэвлэмэл хэлбэрээр гээд байгаа юм. Би тэгээд Өнөрбаяр зөвлөхөд урьд нь хэлсэн. 5.7. Энэ бол бүх улсад хэрэглэсэн зарчим нь ийм байхгүй юу. Угаасаа төсвийн ил тод байдлын фортал программ гаргаад, тэр программ дотроо л яг юу, юу орох вэ гээд заагаад өгчихөөр бүх албан газар, бүх аймаг, бүх сум яг тэр программдаа тааруулаад л дата-гаа оруулаад гаргаад байдаг. Хэвлээд л эхлэх юм бол бидний зорилт биелэхгүй шүү. Илүү хүнд сурталтай ийм зүйл рүү яваад байна. Тийм учраас би 5.7-ыг хасах шаардлагатай гэж үзэж байна. Хэвлэж болохгүй.

 Мэдээлэл авах эрх чөлөөний тухай хуулиар хүссэн мэдээллээ иргэд очоод албан газраас зөвхөн төсөвтэй холбоотой биш, бүх мэдээллээ гаргуулах эрхтэй. Бидний зориод байгаа зүйл маань яг хэрэгжүүлэх арга зам дээрээ бүр илүү их хүнд суртлыг бий болгочих вий гэж би хэлээд байгаа юм. Би ямар саналууд хэлээд байна вэ гэхээр, төсвийн ил тод байдлын форталд бүх улсын хувьд аль улсын иргэн байхаас үл хамаараад ороод бүгдийг үзчихсэн. Би тэгээд жишээ болгоод одоо Зүүн Тиморын төсвийн форталыг харуулж байна л даа. Би Монголын иргэн хүн, одоо Улаанбаатарт сууж байгаад л Зүүн Тиморын бүх дата-г нь авч байгаа юм. Үүнийгээ би excel рүү хэвлэж болно, word руу хэвлэж болно, pdf-ээр авч болно, и-мейлийн хэлбэрээр авч болно гээд бүх боломжууд нь байгаа юм. Англиар, өөрийнхөө хэрэглэдэг тэр хэлээр гаргачихсан. Би ийм юмны төлөө явах ёстой гэж зориод байгаа юм.

 Би бас Өнөрбаяр зөвлөхөд Америкийнхыг, ОХУ-ынхыг бас үзүүлж байсан. Мэдээлэл нь өөрөө iPad дээр программууд нь гарчихсан. Заавал Монгол Улсын иргэн биш, бүх дэлхийн хүн үзэх нээлттэй, бололцоотой юм. Тэр улсууд ямар дата энэ дотор орох вэ гэдгийг нь л хуулиар зохицуулж байгаа юм. Тэгэхгүй, манайхан шиг шийдвэрийг нь хэвлэ гээд. Тэр бол маш бүдүүлэг, буруу гэж би үзэж байгаа юм. Сайн юмыг хийх гэж байгаад бүр туйлшруулаад. Би үүний дизайнер юм уу, soft engineer зэрэг нь үйлээ үзнэ. Энэ бүх санхүүгийн тооцоонуудыг гаргачхаад араас нь шийдвэр болгоныг хэвлэж энэ юу руугаа оруулна гэвэл бүтэхгүй шүү дээ. Угаасаа тэгж шийдэж чадсан улс хаана ч байхгүй.

 Худалдан авалт дээр бас тусдаа программтай. Худалдан авалтууд дээр харин ямар компани авсан бэ, тэр компанид хэн, хэн хувь эзэмшдэг юм бэ, шийдвэр нь ямар байгаа юм бэ. Энэ төсөв нь хэдэн жилийн хугацаанд хийгдэх төсөл юм бэ, энэ жил хэдийг авсан бэ, дараа жил хэдийг авах вэ гэсэн тийм зүйл нь нээлттэй байдаг. Тэгэхгүй, дэмжье гэхээр маш их харьцангуй популизм маягаар хэрэгжүүлэх боломжгүй олон заалт орчих вий гэж би санаа зовоод байгаа юм. Тийм л хоёр асуулт миний хувьд байгаад байгаа юм.

 Нэгдүгээрт, цаас байж болохгүй.

 Хоёрдугаарт, үүнийг программдаа оруулахад дата-нууд нь хууль дээр маш тодорхой тусах ёстой.

 Гуравдугаарт, шийдвэрийг угаасаа хэвлэж гаргаж болохгүй. Одоо жижигхэн байгууллагынхыг бодоод үзэхэд өдөр тутам шийдвэр гарна. Тэрийг pdf-ээр суулгана гэсэн үг шүү дээ. Өөрөөр хийх арга байхгүй. Тэгээд санхүүгийн дата-тайгаа цуг тавина гэвэл бараг процесс нь дийлэхгүй тэр хэмжээнд хүрнэ шүү дээ.

 **Ч.Хүрэлбаатар:** -Мэдээллийг авч байвал.

 **С.Баярцогт:**  -Тийм улс байхгүй ээ. Хүрэлбаатар гишүүн туйлшруулаад. Тийм юм хаана ч байхгүй.

 Би дараагийн дөрөв дэх санал нь, тунхагийн чанартай заалтуудыг оруулж болохгүй гэж байгаа юм. Тэгээд 9.1-ийг энд байх шаардлагагүй гэж үзэж байна. 9.2, 9.3 байж болно. Угаасаа 9.1 бол эрх нь хаана ч нээлттэй. Ийм зүйлийг энд зүгээр оруулах хэрэггүй. Яагаад гэвэл энэ нь өөрөө эргээд санкцигүй байхгүй юу. Тийм учраас журамт үүрэг маягийн юм уу тийм эрх оруулах шаардлагагүй гэж үзэж байгаа юм. Би 9.1-ийг хасаад 9.2-ыг 1 болгоод, 9.3 болгоод явах нь зөв гэж ингэж үзэж байгаа юм.

 Надад санкци дотор ойлгогдохгүй нэг юм нь энэ хууль чинь мэдээллийн тухай хууль байхгүй юу. Мэдээлэх үүргийн тухай. Мэдээлэх эрхээ зөрчсөн хүмүүсийг, би дараа нь 10.2-ын заалтыг ойлгохгүй байгаа нь “нэг талын санаачилгаар гэрээ цуцлах, төсвөөс аливаа хэлбэрээр санхүүжих, худалдан авах ажиллагаанд оролцох эрхийг нь таван жилийн хугацаагаар хасна” гэсэн заалт ороод байгааг би буруу гэж үзэж байгаа юм. Энэ бол Тендерийн хууль дээрээ л орох ёстой. Энд бол төрийн албан тушаалтан мэдээлэх үүргээ гүйцэтгээгүй байвал Төрийн албаны хуулийн дагуу л арга хэмжээ авах хэрэгтэй. Сануулах арга хэмжээ, цалинг нь бууруулах арга хэмжээ, тэгээд ажлаас нь халах арга хэмжээ. Түүнээс худалдан авалттай холбоотой зүйлийг ийш нь оруулж ерөөсөө болохгүй. Энэ чинь мэдээлэх тухай л хууль байхгүй юу. Тэгэхгүй бол энэ чинь уже процесс руу ороод, та нар Тендерийн хууль уруу юм уу, шал өөр санкци руу ороод явчхаж байгаа юм. Ийм зүйлийг хэлэх гэсэн юм. Баярлалаа.

 **Ц.Даваасүрэн:** -Хариулъя.

 **Ч.Өнөрбаяр:** -Баярцогт гишүүний асуултад хариулъя. Ерөнхийдөө хуулийн хувьд цаасгүй тийм хууль байгаа. 5.7 бол зөвхөн онцгой тохиолдолд. Тэр нь юу вэ гэхээр бодит байдал дээр, та өөрөө мэдэж байгаа 2012 онд Ил тод байдлын тогтоол баталсан. Тэр журмыг хэрэгжилт дотор Мэдээллийн ил тод байдлын хуулийн хэрэгжилт орон нутагт очоод ирэхээр хэрэгжилт нь яг иймэрхүү юмнаас болоод гацдаг, яваагүй. Тэгэхээр бид нар юмыг бас бодитой болгох ёстой. Өөрөөр хэлбэл, хууль үзэл санаа нь зөв ч гэлээ бодит амьдрал дээр буугаад асуудал шийддэг байх ёстой гэдэг утгаараа зөвхөн орон нутагт гэж хүрээг нь хумьсан байгаа юм. Орон нутгийн хувьд шилэн дансны мэдээллийг самбарт байрлуулж болох юм. Гэхдээ тэр нь олон нийтэд ил харагдахуйц тийм байя гэдэг асуудлыг оруулсан юм. Үүнийг бүх төвшинд нь битгий хамааруулж ойлгооч ээ гэдгийг хэлэх гэсэн юм.

 Хоёр дахь асуултын хувьд, 9.1-ийг хасмааргүй байгаа юм. Тэр нь ямар учиртай юм бэ гэхээр Үндсэн хууль дээр хэт ерөнхий заалт байгаа. Юу вэ гэхээр хувь хүний нууц, байгууллагын нууц, төрийн нууцад хамааруулснаас бусад асуудлаар иргэд мэдээлэл хайх, хүлээн авах эрхтэй гээд үндсэн эрх байгаа. Энэ эрхийг бусад хуулиудаар ер нь нарийвчилдаг. Энэ Шилэн дансны хууль дээр яг шилэн данстай холбоотой мэдээллийг гаргаагүй албан тушаалтны зөрчил, дутагдлынх нь талаар, зөрчлийнх нь талаар иргэд тодорхой хэмжээний шаардлага тавьдаг тэр эрх нь байя гэдэг маягаар Үндсэн хуулийн мэдээлэл авах эрхтэй холбоотой заалтыг жаахан нарийвчилсан тийм зохицуулалт юм. Тэгэхээр үүнийг тэр талаас нь ойлгож харвал зүгээр юм болов уу.

 Гуравт, хариуцлагын тэр заалт бол энэ хуулиар төрийн албан тушаалтнаас гадна төсвийн мөнгөөр ажил, үйлчилгээ хийсэн аж ахуйн нэгжүүд төсвийн мөнгөтэй холбоотой тэр мэдээллээ бас ил тод болгодог байя гэж байгаа юм. Тэр үүргээ гүйцэтгээгүй тохиолдолд тэр аж ахуйн нэгжтэй ямар нэгэн хэмжээгээр хуулийн хариуцлага тооцдог байх нь өөрөө Үндсэн хуулийн тэгш эрхийн зарчимтай илүү нийцэх юм болов уу гэсэн үүднээс тавьсан юм.

 Тендерийг будлиантуулсан, тендерийн явцад янз бүрийн авилга, ашиг сонирхлын зөрчилтэй холбоотой асуудлууд нь Тендерийн хууль, Авлигын эсрэг хууль, холбогдох хуулиараа л явчих байх. Энэ бол түүнтэй холбоотой хэсэг, мэдээллээ мэдээлээгүй үүрэгтэй нь холбоотой, үүргээ биелүүлээгүйтэй холбоотой хариуцлагын асуудал байгаа юм шүү гэдгийг тайлбарлая.

 **Ц.Даваасүрэн:** -Баярцогт гишүүн тодруулъя.

 **С.Баярцогт:** -Би энэ нөхцөл байдлыг нь ойлгож байгаа. Гэхдээ 5.7-оор цаасаар явж болохгүй. Би энэ дээр хатуу байр суурьтай байгаа. Хэрвээ цаас л энд орж ирвэл энэ бол ил тод байдлын хууль болж чадахгүй /зохицуулалтын хувьд/. Тэгвэл ухаалаг самбар тавиад явахаас өөр арга байхгүй. Тийм л юм руу явна. Тийм учраас би хэвлэмэл гэдгийг энд ерөөсөө оруулах хэрэггүй гэж бодож байгаа юм. Тэгвэл л цаасаар хэвлээд эхэлнэ. Ухаалаг самбараар ажиллуулах ёстой гэдэг ийм зарчим.

 Дараагийн нэг зүйл нь 9.1 ийм байхгүй юу. Иргэн өөрөө зөрчилтэй байна гээд иргэн өөрөө шүүгээд эхэлж байгаа юм. Тэгэхээр миний хэлээд байгаатай юугаараа зөрчилдөөд байна вэ гэхээр хэрвээ тэр фортал дээр орох үзүүлэлтүүдийг бүгдийг заагаад өгчихвөл тэгээд л оруулна шүү дээ. Түүнийг иргэн үзээд энэ чинь дутагдалтай байна, энэ шүүмжлэлтэй байна гэх тийм боломж байхгүй. Эсрэгээрээ тэр зөрчилтэй юм уу, янз бүрийн юм байна гэвэл шалгадаг газар руу нь л өгөх ёстой. Тэгэхгүй бол очоод даргадаа чи тэр тоогоо зас гэж хэлээд байдаг ийм юм руу явахыг буруу гэж үзэж байгаа юм.

 Төрийн алба өөрөө журамтай, дүрэмтэй, хэмжээ хязгаартай. Би 9.1-ийн дагуу очоод, дарга аа, тэр дата-гаа зас гээд суугаад байдаг ийм л зарчим руу явчих гээд байгаа юм. Би тэрийг буруу гэж хэлээд байгаа юм. Тэрнээс, би хүний эрхийг хааж байгаа юм ерөөсөө байхгүй.

 **Ч.Хүрэлбаатар:** -Тавихгүй бол тавь гэж хэлэх нь зөв шүү дээ.

 **С.Баярцогт:** -Тавихгүй бол тавь гэдэг тухай биш. Энэ чинь хуультай юм чинь. Одоо энэ хүн яаж байна вэ гэхээр явцынх нь талаар, зөрчил дутагдлынх нь талаар гэж байгаа юм.

 **Ч.Хүрэлбаатар:** -Та нар мэдээллээ тавь гэж байгаа хүн.

 **С.Баярцогт:** -Хүрэлбаатар гишүүн ээ, битгий туйлшруулаад бай л даа. Цаанаасаа дата ийм, ийм маягаар гарга гэж байгаа юмыг иргэн чадахгүй. Тийм учраас аудитын газар руу л өгөх ёстой. Тийм туйлшруулсан юм хийгээд байж болохгүй.

 **Ч.Хүрэлбаатар:** -Найз нь сууж байгаа бол өгөхгүй шүү дээ.

 **С.Баярцогт:** -Тийм юм байхгүй. Дандаа тийм moral hazard юм ярихаа боль л доо. Юм эсэргүүцэхийн тулд эсэргүүцэж байгаа юм шиг.

 **Ч.Хүрэлбаатар:** -Чингис бондын талаар өгсөн юм байхгүй байна шүү дээ.

 **С.Баярцогт:** -Дараа нь Өнөрбаяр зөвлөх өө, 10.2 бол ийм байгаа юм. 10.2 заалт бол тухайн байгууллагын удирдлагаас болоод тухайн байгууллага хохирох тухай асуудал болчхоод байгаа юм. Албан тушаалтанд л хариуцлага тооцох асуудал шүү дээ. Тэгэхэд энэ 10.2 санкци чинь байгууллагад нь арга хэмжээ аваад байгаа байхгүй юу. Байгууллагыг нь цаашаа тендерт ч орж болохгүй, ийм юманд орж болохгүй хязгаарлана гээд.

 Би харин хэлээд байна шүү дээ. Төрийн албан хаагч төрөөс цалин авдаг хүний хувьд өөр дээр нь л арга хэмжээ ав гээд байгаа юм. Тэгэхгүй бол энэ чинь байгууллага руу нь орчхоод байна. Мэдээлэх үүрэг чинь төрийн албан тушаалтанд л байгаа шүү дээ. Үүнээс болж байгууллага нь бүтнээрээ хохирч болохгүй гэдэг юм хэлээд байгаа юм.

 **Ц.Даваасүрэн:** -Байгууллага дээр нь хариулт өгчих.

 **Ч.Өнөрбаяр:** -Байгууллага дээр хэвлэмэл гэдэг дээр бас яригдсан юм. Энэ талаар Их Хурлын дарга ч бас хэлж байсан. Хэвлэмэл гэдэг үгийг нь дараад ухаалаг самбар байж болох юм. Гэхдээ ямар нэгэн байдлаар заавал цахим хаяггүй газар мэдээлэл авдаг тэр боломжийг нээж өгөх ёстой гэдэг тэр үндсэн зарчим нь байгаа юм.

 **Ч.Хүрэлбаатар:** -Өнөрөө зөвлөх өө, хөдөө орон нутаг, төсөвт байгууллагууд дээр гүйлгээ их биш байхгүй юу.

 **Ц.Даваасүрэн:** -Хүрэлбаатар аа, битгий дэг зөрчөөд бай л даа.

 **Ч.Хүрэлбаатар:** -Дэг зөрчиж байгаа юм зөндөө л байдаг шүү дээ.

 **Ч.Өнөрбаяр:** -10.2 дээр санал гаргаад хураалгаж болно. Гол юм бол.

 **Ц.Даваасүрэн:** -Одоо санал хураалт явна. Санал хураалт дээр та нар тайлбар хэлж болно. Түүнээс, дур дураараа тэгээд байж болохгүй. Жишээлбэл, Баярцогт гишүүн саяын ярьсан асуудлуудаар санал гаргахаар байгаа бол саналаа гаргаад яв. Тэр үед нь тайлбараа авъя.

 **Ч.Өнөрбаяр:** -Би Баярцогт гишүүнийхийг асуулт биш, санал гэж ойлголоо. Тэгээд явчихсан нь дээр байх.

 **Ц.Даваасүрэн:** -Зарчмын зөрүүтэй саналын томьёоллыг хурааж эхэлье. Гаргасан саналуудаа цаасаар өгнө шүү.

 -Тэр мэдээлэл чинь тодорхой хугацаанд л байх юм байна. Тийм үү?

 **Ч.Өнөрбаяр:** -Онлайнаар байна шүү дээ, гишүүн ээ.

 **Ц.Даваасүрэн:** -Одоо жишээлбэл, их багтаамжтай Сангийн яам зэргийнх яах вэ? Гүйлгээнүүд нь бүгд тэгж хадгалагдаж чадахгүй биз дээ?

 **С.Баярцогт:** -Аймаар том хард байна шүү дээ. Бололгүй яах вэ.

 **Ц.Даваасүрэн:** -Ямар сервертэйгээр та нар тэрийг хийж чадах вэ? Сангийн яамныхныг сонсъё. Бид бас техникийн боломжоо сонсох ёстой шүү.

 **Б.Отгонцэцэг:** -Манай хувьд өдөр тутмын гүйлгээг нь байгууллагуудад онлайнаар өгчхөж байгаа юм.

 **Ц.Даваасүрэн:** -Одоо та нарыг мэдээлж бай гээд байна шүү дээ. Танай бүх гүйлгээ чинь байнгын байж байх юм байна л даа. Бүтэн жилийн гүйлгээ чинь байнгын хадгалагдах тийм бололцоо, техникийн хүчин чадал танай дээр байгаа юу?

 **Б.Отгонцэцэг:** -Байгаа.

 **Ц.Даваасүрэн:** -Зарчмын зөрүүтэй саналын томьёоллуудаар санал хураалт явуулъя.

 1. Хуулийн төслийн 6.6.4 дэх заалтыг хөрөнгө оруулалтыг санхүүжүүлэх зорилгоор гаргасан Засгийн газрын гадаад үнэт цаасны мэдээллийг улирал бүр гэж өөрчлөх. Санал гаргасан ажлын хэсэг. Дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 **Л.Эрдэнэчимэг:** -Тайлбар хийе. Улирал бүр гэдэг нь хугацаан дээр өөрчлөлт орж байгаа юм биш. Улирал гэсэн хугацаа угаасаа байгаа. Ер нь Сангийн яам, Эдийн засгийн яам, Аудит гээд тус тусдаа үүрэг хүлээчихсэн байгаа. Сангийн яаманд хүлээлгэсэн үүрэг дотор гадаад зээл тусламжийн асуудлууд орчихсон байгаа. Сангийн яамныхан болохоор энэ бол Эдийн засгийн яамны харьяа учраас Эдийн засгийн яаманд нь хариуцуулж байгаа юм гээд, Сангийн яамны хүлээж байсан үүргийг Эдийн засгийн яам руу, Эдийн засгийн яамны дотоод зээл тусламжийн асуудлыг Сангийн яам руу гэж хооронд нь сольж тавьж байгаа юм. Хоёр яам нь хоорондоо үүнийгээ тохирчихсон гэсэн үг. Гадаад нь Эдийн засгийн яам руугаа, дотоод нь Сангийн яам руугаа.

 **Ц.Даваасүрэн:** -Шилэн дансны ажлын хэсэг томьёоллоо дөнгөж сая ирүүлж байгаа юм байна. Гэхдээ одоо яг томьёоллын хэлбэрт оруулаад гаргачхаагүй л байгаа юм байна. Би бичсэнийг нь л уншиж байна.

 **Д.Хаянхярваа:**  -Эцсийн хувилбараар гаргахгүй бол дараа нь буруу, зөрүү юм гарвал.

 **Ц.Даваасүрэн:** -Энэ дээр ингээд бичсэн байна. Үүнийгээ тараачих юм уу?

 -Тэгвэл зарчмын зөрүүтэй саналын томьёолол гэсэн хуудас тараачих. Тэгээд ажлын хэсэг гээд бичих.

 Зарчмын зөрүүтэй саналын томьёолол:

 Улсын Их Хурлын гишүүн Цолмон, Оюунбаатар гишүүдийн гаргасан зарчмын зөрүүтэй саналын томьёоллыг хураалгая.

 Төслийн 8 дугаар зүйлийн 8.1, 10 дугаар зүйлийн 10.1 дэх хэсэгт дор дурдсанаар нэмэлт өөрчлөлт оруулах.

 1. Төслийн 8 дугаар зүйлийн 8.1 дэх хэсгийн төрийн аудитын байгууллага гэсний дараа татвар төлөгчдийн эрх ашгийг хамгаалах.

 **Л.Эрдэнэчимэг:** -Үндсэн заалтыг нь уншаад дараа нь өөрчлөлтийг нь хамт уншаад явчих уу.

 **Ц.Даваасүрэн:** -Тэгээд хэлчих.

 **Л.Эрдэнэчимэг:** -Энэ хуулийн 3.1-д заасан этгээд шилэн дансны үйл ажиллагаанд тавих хөндлөнгийн хяналтыг бүх шатны Иргэдийн Төлөөлөгчдийн Хурал, Иргэдийн нийтийн Хурал, төрийн аудитын байгууллага хэрэгжүүлнэ гээд ийм гурван байгууллага тавьсан дээр гишүүд татвар төлөгчдийн эрх ашгийг хамгаалах нийгэмлэгийг нэмж оруулж байгаа юм.

 **Ц.Даваасүрэн:** -Зөвхөн татвар төлөгчдийн гэхээр чинь бүх л нийгэмлэгийг оруулах хэрэгтэй шүү дээ. Бүгд л мэдээлэл авна шүү дээ. Жишээлбэл, хэрэглэгчдийн эрх ашгийг хамгаалах нийгэмлэг авах хэрэгтэй. Тийм юм бол төрийн бус бүх байгууллагууд нээх хэрэгтэй шүү дээ.

 **Ц.Оюунбаатар:** -Үгүй л дээ. Татвар төлж, төсвөө бүрдүүлдэг.

 **Ц.Даваасүрэн:** -Энэ шилэн данс дээр чинь зөвхөн татварын асуудал яриагүй.

 **Ц.Оюунбаатар:** -Төсвийн хөрөнгийн л асуудал шүү дээ. Үүнийгээ л бид хийж чадахгүй авилга гэдэг юмыг цэцэглэн хөгжүүлчихсэн байгаа.

 **Ц.Даваасүрэн:** -Тэгвэл бусад төрийн бус байгууллагуудад нээлттэй болгох хэрэгтэй шүү дээ.

 **Ц.Оюунбаатар:** -Бусад чинь өөр, өөрийн зорилготой шүү дээ. Энд хүний эрхийн асуудал ямар хамаатай юм бэ гээд. Яг төсөв бүрдүүлэх хүмүүс, мөнгөө төлдөг хүмүүст араас нь явуулдаг бодлогыг энэ нийгэм үнэхээр эрүүл нийгэм болно шүү дээ.

 **Ц.Даваасүрэн:** -Энд хамааралтайг нь.

 Санал хураалгаад, олонхоороо шийдье.

 -Би дахиад уншъя. Улсын Их Хурлын гишүүн Цолмон, Оюунбаатар нарын гаргасан зарчмын зөрүүтэй санал.

 1 дүгээр зүйлд төслийн 8 дугаар зүйлийн 8.1, 10 дугаар зүйлийн 10.1 дэх хэсэгт дор дурдсанаар нэмэлт, өөрчлөлт оруулах.

 1. Төслийн 8 дугаар зүйлийн 8.1 дэх хэсгийн төрийн аудитын байгууллага гэсний дараа /иргэдийн Хурал гээд байсан, тэрийг хэлж байгаа, тийм ээ/ татвар төлөгчдийн эрх ашгийг хамгаалах нийгэмлэг гэж нэмэх.

 2. Төслийн 10 дугаар зүйлийн 10.1 дэх хэсгийн Төрийн албаны тухай хуулийн 26 дугаар зүйлд заасан сахилгын шийтгэлийн аль нэгийг ноогдуулна гэсний дараа давтан зөрчсөн, эсвэл ноцтой зөрчил гаргасан бол ажлаас хална гэж нэмэх гэсэн ийм санал гаргасан байна.

 **Ц.Цолмон:** -Хоёр тусдаа санал.

 **Ц.Даваасүрэн:** -Тэгвэл тус тусад нь хураалгая.

 Төслийн 8 дугаар зүйлийн 8.1 дэх хэсгийн төрийн аудитын байгууллага гэсний дараа татвар төлөгчдийн эрх ашгийг хамгаалах нийгэмлэг гэж нэмэх. Энэ саналыг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 6

 Татгалзсан 7

 Бүгд 13

 Дэмжигдээгүй байна.

 Дараагийн санал. Цолмон, Оюунбаатар нарын гаргасан зарчмын зөрүүтэй саналын томьёолол.

 Энэ чинь зөвхөн мөнгө биш ээ. Жишээлбэл, эрүүл мэндийн байгууллага, эмнэлэгтэй холбогдолтой шийдвэр, эмчилгээтэй холбогдолтой шийдвэр гаргаж байгаа бол түүнийгээ бас гаргах ёстой. Энэ чинь зөвхөн мөнгөний тухай шийдвэр биш байхгүй юу.

 Төслийн 10 дугаар зүйлийн 10.1 дэх хэсгийн Төрийн албаны тухай хуулийн 26 дугаар зүйлд заасан сахилгын шийтгэлийн аль нэгийг ноогдуулна гэсний дараа давтан зөрчсөн, эсвэл ноцтой зөрчил гаргасан бол ажлаас хална гэж нэмэх.

 **Л.Эрдэнэчимэг:** -Энэ бусад хуулиар зохицуулагдаж болох юм шүү дээ.

 **Ц.Даваасүрэн:** -Энэ чинь Хөдөлмөрийн хуулиар гурван заалт байгаа шүү дээ.

 -Оюунбаатар гишүүн тайлбарлая. Эхлээд санал гаргасан гишүүн үндэслэлээ тайлбарлая.

 **Ц.Оюунбаатар:** -26 бол сануулахаас эхлээд ажлаас халах гээд энэ бол нийтлэг бүх арга хэмжээг заачихсан юм. Өөрөөр хэлбэл, давтан зөрчил гаргасан ч сануулна, 10 дахин төсвийн хөрөнгийг нуугаад зарцуулчихсан байсан ч сануулах арга хэмжээ авна. Одоо Авилгатай тэмцэх газраас ирж байгаа шүү дээ. Хөрөнгө орлогын мэдүүлгээ буруу хийсэн бол ажлаас хална гэсэн заалттай мөртлөө хүрч ирээд санууллаа, 20 хувийн цалингаар торгууллаа гээд буцаад явж байгаа байхгүй юу. Тийм учраас энэ санкцийнх нь давтан буюу ноцтой зөрчил гаргасан бол тэр хүн дээр төсвийн захирагчийн ажлыг хийхгүй, хийж болохгүй гэдгийг нь энэ хуулиар бид хийж өгвөл энэ Шилэн дансны хууль үнэхээр үр ашигтай болно. Тэрнээс, нөгөө л нэг дарга, нөгөө л нэг хүн чинь хэдэн арван ийм зөрчил гаргаад, сануулсан. Дээд талын удирдлага нь ингэж л явж байгаа байхгүй юу.

 Өөрөөр хэлбэл, хууль эрх зүйн санкцийг хэрэглэх боломжуудыг нь анх удаа гаргасан, жижиг зөрчлүүд байдаг нь ойлгомжтой. Сануулаад л өнгөрөх ёстой. Гэтэл ноцтой, өмч хөрөнгийн ноцтой асуудлуудыг нуусан, их хэмжээгээр хөрөнгө мөнгө зарцуулсан, тэр нь авилга юм уу, төрийн төсвийн хөрөнгийн мөнгийг завших бололцоо олгосон бол заавал тийм хатуу санкци байхгүй бол ерөнхий юун дотор яваад байна шүү дээ.

 **Ц.Даваасүрэн:** -Хууль санаачлагч.

 **Ч.Өнөрбаяр:** -Оюунбаатар гишүүний санал дээр тайлбар өгье. 26 дугаар зүйл дээр ингэж байна. Зөрчлийн шинж байдал, хор уршгийг харгалзан дараах шийтгэлийн аль нэгийг онооно гээд сануулах, цалин бууруулах, төрийн албанд эргэж орохгүйгээр халах гээд байж байгаа. Энэ заалтуудыг заавал дараалан хэрэглэх тухай ойлголт хуульд бас байхгүй. Үнэхээр зөрчлийн шинж байвал шууд халж болно. Хохирол нь бага, ялимгүй байвал тэр дээр сануулж болох тийм хувилбар нь байгаа учраас 26 дугаар зүйлээр явахад болохгүй юм байхгүй.

 Таных шиг давхардуулаад оруулчхаар наадах чинь эргээд энэ заалттай холбоотой нэг албан тушаалтанд арга хэмжээ авахад нөгөө хүн шүүхэд, Захиргааны хэргийн шүүх дээр очоод аягүй бол хэрэглэхэд төвөгтэй инээдэмтэй юм болж хувирна. Тэгэхээр яг үүгээрээ явахад зөв. Хуулийн хэрэглээ талаасаа зөв болоод явчхаж байгаа юм.

 **Ц.Оюунбаатар:** - Би дахиад хэлье.

 **Ц.Даваасүрэн:** -Оюунбаатар гишүүн.

 **Ц.Оюунбаатар:** -Энд инээдэмтэй юм биш. Өөрөөр хэлбэл, эрх зүйн зохицуулалт нь тов тодорхой болж байгаа юм. Одоо ингээд ерөнхий уут хийчхээр.

 **Ц.Даваасүрэн:** -Ер нь Ерөнхийлөгчийн зөвлөх та нар орж ирчхээд гишүүдийг битгий инээдэмтэй гээд янз бүрээр дайраад бай л даа. Монгол Улсын Ерөнхийлөгч Их Хуралд яг бодит утгаараа бол ажлаа тайлагнах ёстой шүү. Та нар энд гишүүд рүү томроод байх биш. Гишүүдийг инээдэмтэй гээд. Эртээд Дашдорж орж ирчхээд бас хачин, хачин юм яриад. Тэгээд байвал наад хуулиа буцаа л даа.

 **Ц.Оюунбаатар:** -Уут хийгээд ингээд хаячхаар энэ хууль нь хэрэгждэггүй байхгүй юу. Би 30 жил хуультай ноцолдсон хүн.

 **Ц.Даваасүрэн:** -Нэг удаа сонгогдож ирчхээд энэ гишүүд рүү томор та нар.

 **Ц.Оюунбаатар:** -Тов тодорхой ийм зохицуулалтыг нь заагаад өгчихвөл энэ асуудал чинь санкци нь тодорхой болж байгаа учраас энэ зөрчлөөс хүн болгоомжилно, урьдчилан сэргийлнэ. Тэгээд бий болсон нөхцөлд тов тодорхой хариуцлага бий болно. Одоо нэг уут хийчхээд, манай хуулийн хуучин механизм л даа. Манай залуучууд их шүүмжилдэг. Нэг том уут хийчхээд, тэр дээр нь ямар ч хариуцлагагүй, сануулахаас эхлээд ажлаас халах хүртэл гэдэг юм уу, бүр эрүүгийн хариуцлага хүлээлгэхээр уут дотор яваад байдаг байхгүй юу. Ийм учраас Ерөнхийлөгчийн энэ хуулийг амьдруулах тодорхой санкци механизм нь энэ байгаа юм. Манай залуучууд практик гэж амьдрал дээр том сургууль байдаг. Юм бичээд, тунхаглалын юм бичээд тавьчих биш. Энэ бол амьдрах, энэ хууль чинь ажил хэрэг болох, төсвийн юм зөрчигчдөд 26 дугаар зүйлийг ямар ч зөрчсөн юм байхгүй шүү дээ. 26 дотроо тодотгоод өгчхөж байгаа юм.

 **Ц.Даваасүрэн:** -Санал хураалтаа явуулъя. 26 дугаар уг нь тийм заалт байгаа юм байна.

 Цолмон гишүүн, Оюунбаатар гишүүний гаргасан зарчмын зөрүүтэй саналын томьёоллыг дэмжье гэсэн санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 5

 Татгалзсан 8

 Бүгд 13

 Дэмжигдээгүй байна.

 Дараагийн санал.

 Улсын Их Хурлын гишүүн Цолмон, Оюунбаатар нарын гаргасан санал. 2 дугаар зүйл, төслийн 9 дүгээр зүйлийн 9.4, 9.5 гэсэн дараах агуулгатай хэсэг нэмэх.

 1. 9.4. Иргэн, хуулийн этгээд татвар төлөгчийн хувиар эрх ашиг нь зөрчигдсөн гэж үзэж байгаа бол гомдлоо Захиргааны хэргийн шүүхэд нэхэмжлэл гаргах эрхтэй гэсэн энэ зарчмын зөрүүтэй саналыг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 6

 Бүгд 13

 Дэмжигдсэн байна.

 Цолмон, Оюунбаатар нарын гаргасан 9.5 гэсэн заалт нэмэх.

 9.5. Гомдол, нэхэмжлэл гаргасан иргэн, хуулийн этгээдийг нэхэмжлэл, гомдолтой нь холбогдуулан төрийн эрхийг нь хамгаалах үүрэгтэй бөгөөд төсвийн хөрөнгийг нөхөн төлүүлэх замаар улсын төсөвт орсон орлогыг 30 хүртэл хувиар иргэн, хуулийн этгээдийг шүүхийн шийдвэрийг үндэслэн урамшуулж болно гэсэн санал гаргасан байна. Энэ саналыг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 5

 Татгалзсан 8

 Бүгд 13

 Дэмжигдсэнгүй байна. Оюунбаатар гишүүн цөөнх.

 Дараагийн санал.

 Улсын Их Хурлын гишүүн С.Баярцогтын гаргасан зарчмын зөрүүтэй саналын томьёоллоор санал хураалт явуулъя.

 Хуулийн төслийн 10.2-ыг байцаагч тогтоосон бол гээд “хариуцлагыг албан тушаалтанд оногдуулахаар” өөрчлөн найруулах. Өөрчлөн найруулж байж хураалгана шүү дээ.

 **С.Баярцогт:** -Албан тушаалтан мэдээлээгүйн төлөө тэр компанийн гэрээг нь цуцална, тендерт оруулахгүй гээд.

 **Ц.Даваасүрэн:** -Энэ бол горимын санал байна. Дэмжигдвэл өөрчлөн найруулгын санал хураагдана.

 **С.Баярцогт:** -10.2-ыг унш л даа. Нэг хүн мэдээлээгүйн төлөө тэр компанийн, наана чинь төрийн өмчит компани гэж байгаа шүү. Төрийн өмчтэй компаниудын захирлыг хорлож байгаа юм. Компанийн захирал нь мэдээлээгүйн төлөө гэрээг нь цуцална, тендерт оруулахгүй болгоно гээд тийм заалт байж болохгүй шүү дээ.

 **Ц.Даваасүрэн:** -Тэгвэл байгууллага гэдгийг нь хасах гээд явчихвал яасан юм бэ?

 **С.Баярцогт:** -Тэгэхээр наад бүх заалт нь хасагдчих гээд байгаа юм.

 **Ц.Даваасүрэн:** -Албан тушаалтан нь үлдэнэ шүү дээ.

 **С.Баярцогт:** -Албан тушаалтан нь үлдчихээр албан тушаалтан нь тендерт орохгүй гэсэн ойлголт байхгүй шүү дээ.

 **Л.Эрдэнэчимэг:** -Төсвөөс аливаа хэлбэрээр санхүүжих эрхээ алдаж байгаа байхгүй юу.

 **С.Баярцогт:** -Наадах чинь нэг албан тушаалтан буруу юм хийнгүүт байгууллагыг нь хохироосон тийм шийдвэр болчхоод байна.

 **Ц.Даваасүрэн:** -Горимын саналархуу юм болчхож байна л даа.

 Эхлээд би Баярцогт гишүүний энэ горимын саналыг хураалгая. Тэгээд дэмжигдэхгүй бол өөрчлөгдөхгүй, дэмжигдвэл өөрчлөөд явна гэсэн үг. Тэгвэл өөрчлөгдсөн санал хураалгана.

 10.2-ыг байгууллагын бус хариуцлагатай албан тушаалтанд оногдуулахаар өөрчлөн найруулахаар өөрчилье гэж байна. Энэ саналыг дэмжье гэсэн санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 4

 Бүгд 13

 Дэмжигдлээ.

 Өөрчлөн найруулгын саналаа хураая.

 **С.Баярцогт:**  -Яагаад гэвэл эхнийхтэй нь уях гэхээр тэр бол Төрийн албан хуулиараа болж байгаа юм. Одоо наадах чинь.

 **Л.Эрдэнэчимэг:** -10.2-ыг тэр чигт нь хасахгүй бол өөр арга байхгүй шүү дээ.

 **Ц.Даваасүрэн:** -10.1 бол.

 **С.Ганбаатар:** -Энэ чинь байгууллагын дотоод хариуцлага шүү дээ.

 **С.Баярцогт:** -Ганбаатар гишүүн ээ, ийм байхгүй юу. Энэ чинь мэдээллийн тухай хууль шүү дээ. Мэдээллийн тухай хууль нь, мэдээлэх үүрэг чинь албан тушаалтанд байгаа байхгүй юу. Албан тушаалтан мэдээлээгүйн төлөө тэр компанийн гэрээг нь цуцлаад, төсвөөс санхүүжилт авах эрхийг нь хаагаад, дахиад тендерт орох эрхийг нь хаана гэдэг чинь буруу байхгүй юу. Тэр албан тушаалтан дээр нь л хариуцлага тооц л доо.

 **Ц.Даваасүрэн:** -Дэмбэрэл гишүүн тайлбар хийе.

 **Д.Дэмбэрэл:** -Албан тушаалтан болгонд арга хэмжээ авна гээд дарга үлдээд байж болохгүй л дээ. Төсвийн ерөнхийлөн захирч байгаа, төсөв захирагч нөхөр албан тушаалтнаа хариуцлага хүлээлгэнэ шүү дээ.

 **Ц.Даваасүрэн:** -Энэ заалт хувийн юманд хамаарна биз дээ?

 **Ч.Өнөрбаяр:** -Хувийнх хамаарахгүй.

 **Д.Дэмбэрэл:** -Хувь, албан тушаалтан доогуур байгаа хүн дээр аваачаад дарга өөрөө захирч байдаг, чиглэл өгч байдаг үүрэг хариуцлагаа биелүүлээгүйн төлөө албан тушаалтан дээр аваачиж хамаагүй наамааргүй байна.

 Харин тэр санкци, арга хэмжээ авах гэж байгаа зүйл нь заавал байгууллагын даргад танай тендертэй чинь холбоно, танай гэрээг чинь цуцална гэсэн тэр заалтуудаа харж үзье л дээ. Тэрийг харж үзэхээс биш.

 **С.Баярцогт:** -Харин тийм. Та бид хоёр адил юм ярьж байна.

 **Д.Дэмбэрэл:** -Би нэг юман дээр чинь санал нийлж байна. Албан байгууллагын даргад хариуцлага хүлээхдээ түүнээс нь болоод мэдээлэл буруу өгсөн байна гээд.

 **Ц.Даваасүрэн:** -Тэр чинь 26-аар хүлээгээд явчхаж байгаа шүү дээ. Тийм учраас 10.2 чинь хэрэггүй юм биш үү?

 **С.Баярцогт:**  -10.2-ыг бүхэлд нь хасчихъя.

 **Ц.Даваасүрэн:** -Хууль санаачлагч?

 **Д.Дэмбэрэл:**  -Үгүй бол, 10.2-ыг бүхэлд нь хасъя. Төрийн гүйцэтгэх албан тушаалтнуудыг чи мэдээлэл өгөөгүй гэдэг хариуцлага наах шаардлага байхгүй.

 **Ц.Даваасүрэн:**  -10.2-ыг хасах санал гаргаж болно. Гэхдээ сонсъё.

 **Ч.Өнөрбаяр:** -Гишүүд санал гаргаад хасах бол бүрэн эрхийн асуудал. Манай зүгээс ийм байдалтай байгаа. Бүр хасахаар болохгүй болчихно. Тогтоосон бол гээд буруутай албан тушаалтанд нэг торгууль байх ёстой. Энэ чинь гэмт хэрэг биш юм чинь захиргааны зөрчил гээд.

 **Ц.Даваасүрэн:** -Тэр чинь 26-аар явчхаж байгаа биш үү?

 **Ч.Өнөрбаяр:** -Биш. 26-аар явахаар болохгүй. 10.1 болохоор Баярцогт гишүүн түрүүн тайлбарласан. Төрийн албан тушаалтнуудад хамаатай учраас тэндээ болчих юм. 10.2 бол төсвийн мөнгөөр ажил гүйцэтгэсэн аж ахуйн нэгжүүдэд хамаатай учраас аж ахуйн нэгж гэдгээ больё, аж ахуйн нэгжийн эрх бүхий албан тушаалтантай нь хариуцлага тооцъё гэж хэлээд байна. Тийм ээ?

 **Ц.Даваасүрэн:** -Аж ахуйн нэгж гэхээр хувийнхан ороод ирэх үү?

 **Ч.Өнөрбаяр:**  -Хувь байж бас болно шүү дээ. 70 хувийн оролцоотой гэж байна.

 **С.Баярцогт:** -100 хувь хувийн өмч бол орохгүй.

 **Ч.Өнөрбаяр:** -100 хувь бол орохгүй.

 **Ц.Даваасүрэн:** -Тэгээд яах вэ?

 **Ч.Өнөрбаяр:** -Бүр хасаад хэрэггүй байх. Бүр хасчхаар санкци байхгүй юм чинь мэдээлэхгүй яваад байвал яах ч үгүй л болчихно шүү дээ. .

 **Л.Эрдэнэчимэг:** -Байгууллага дээр байхгүй гэж хэлэхээр албан тушаалтныг нь.

 **Ч.Өнөрбаяр:**  -Таны анхны саналаар албан тушаалтныг нь оруулбал яасан юм бэ гээд байх юм.

 **С.Баярцогт:**  -Ийм горимын санал хураалгасан шүү дээ. Байгууллагыг нь больё гэсэн.

 **Ц.Даваасүрэн:** -Горимын санал дэмжигдсэн. Та найруулгаа аваад ир.

 **С.Баярцогт:** -Би шууд өөрийнхөөрөө зохиож болохгүй шүү дээ. Та нар өөрсдөө агуулгаар нь.

 **Ц.Даваасүрэн:** -Дараагийн саналыг хураалгаж байя.

 Улсын Их Хурлын гишүүн С.Баярцогтын зарчмын зөрүүтэй саналын томьёолол:

 5.7-д үл хамаарах гэснийг дараах хэвлэмэл хэлбэрээр гэснийг хасах. Тухайн байгууллага гэсний дараа ухаалаг гэж нэмэх.

 **С.Баярцогт:** -Тухайн байгууллагын ухаалаг мэдээллийн самбар дээрээ байрлуулах. Би юу хэлж байна вэ гэхээр том телевиз тавина гэсэн үг байхгүй юу.

 **Ц.Даваасүрэн:** -Зүгээр самбарууд байгаа.

 **С.Баярцогт:**  -Бүх сумдын зочид буудлуудад хавтгай телевиз байгаа. Хавтгай телевиз тавиад л компьютер дээр байгаа мэдээллээ гаргаж тавих. Яаж заавал хэвлэх вэ? Утгагүй байхгүй юу.

 **Ц.Даваасүрэн:**  -Сумд баахан самбар л худалдаж авах байх л даа.

 **С.Баярцогт:**  -Цаас чинь алга болно, илүү байхгүй юу. Би ухаалаг самбар руу л явъя гэж байгаа юм. Мэдээллээ, телевизээр бүгд гаргаж байгаа шүү дээ. Бид нар ч гэсэн зааланд байгаа телевизээр бүх юм үзэж болж байгаа шүү дээ. Тэрэнтэй адилхан.

 **Ц.Даваасүрэн:** -Цаасаар гэвэл бүх гүйлгээ, шийдвэрүүдийг гэвэл үнэндээ чадахгүй л дээ.

 **Л.Эрдэнэчимэг:** -Гэхдээ ухаалаг гэчхээр, одоо энэ хуулийг 2015 оны 1 дүгээр сарын 1-ээс хэрэгжүүлж эхлэх гээд байгаа шүү дээ. Гэтэл тэр олон телевизийг бүх сумдад хийнэ гэж байхгүй. Тэгэхээр энэ хууль бол 2015 оны 1 дүгээр сарын 1-ээс хэрэгжиж чадахгүй л гэсэн үг.

 **С.Баярцогт:**  -Байлгүй яах юм бэ? Эрдэнэчимэг гишүүн ээ, тэгж хамаагүй туйлшруулж болохгүй.

 **Л.Эрдэнэчимэг:** -Тэрний оронд бүгдийг хэвлэчхээд, нэг ном болгоод, тэгээд тэр нь ямар нэгэн хүн дээр байж байхад хэн дуртай хүн нь орж ирээд тэр номоо үзээд.

 **С.Баярцогт:**  -Тэгвэл наадах чинь мэдээллийн юм утгагүй болно.

 **Л.Эрдэнэчимэг:** -Нэг сумын төсвийн бүх үйл ажиллагаа нэг ном болоод тэндээ байж болно шүү дээ.

 **Ц.Даваасүрэн:** -Санал хураагаад шийдчихье.

 -Хаянхярваа гишүүн. Та орон нутагт ажиллаж байсан хүн.

 **Д.Хаянхярваа:**  -Эрдэнэчимэг гишүүний тэрийг ном болгож хэвлэнэ гэж байна. Үнэндээ цаасаар хэвлээд тараах тухай асуудал үнэхээр ямар ч боломжгүй шүү дээ. Наадах чинь одоохондоо би яг үнэхээр бодит амьдрал дээр ингэж ойлгож байна. Иргэд мэдээллийг авах гэж оролддог хүн бол одоо нэг хэсэгтээ энэ хууль хэрэгжээд жигдэртэл цөөхөн хэдэн хүн байна. Тэгээд популизм хийдэг юм руу явна. Тийм учраас интернет дээрээ байж байдаг, интернетийнхээ сүлжээгээр ашиглаад авдаг. Хэрвээ шаардлагатай тохиолдолд албан журмаар.

 **Ц.Даваасүрэн:** -Интернетгүй газар яах вэ гээд байна л даа.

 **Д.Хаянхярваа:** -Албан шугамаар.

 **С.Баярцогт:** -Бүх суманд хавтгай телевиз байгаа. Эрдэнэчимэг гишүүн та хөдөөгийн амьдралыг тэгж худлаа ярьж доромжилж болохгүй шүү дээ. Бүх суманд байгаа.

 **Ц.Даваасүрэн:** -Зурагтад холбоохоор чинь.

 **С.Баярцогт:**  -Тэгээд л болно шүү дээ.

 **Л.Эрдэнэчимэг:** -Тэр чинь программ хэрэгтэй болно шүү дээ.

 **С.Баярцогт:**  -Программ хэрэггүй. Угаасаа бүх программын компьютер байна. Бүх сум компьютертой шүү. Та нар одоо ингэж туйлшруулж худлаа ярихаа болих хэрэгтэй.

 **Л.Эрдэнэчимэг:** -Интернет?

 **С.Баярцогт:**  -Интернет нь хамаагүй. Бүх программ чинь ороод ирнэ шүү дээ. Компьютертээ байгаа программдаа зориулаад бүх юмаа шивчхээд, тэрийгээ дэлгэцээр харуул гэж байгаа байхгүй юу.

 **Ц.Цолмон:** -Тэгвэл хэвлэмэл гэдгийг л хасчихъя л даа.

 **Д.Дэмбэрэл:** -Тийм, хэвлэх гэдгийг л хасъя.

 **Ц.Даваасүрэн:** -Тэгээд ухаалаг гэдгийг нэмье гэж байна. Тийм үү?

 **Ц.Цолмон:** -Цаастай нь одоохондоо цаасаар яваад жилийн дараа ухаалаг болог. Заавал энэ хууль чинь хэрэгжиж эхлэнгүүт биш биз дээ?

 **Ц.Даваасүрэн:** -Энэ зарчмын зөрүүтэй санал нь ийм байгаад байгаа юм. Хэвлэмэл хэлбэрээр гэснийг хасаад ухаалаг гэж нэмэх гээд байгаа юм.

 **С.Баярцогт:** -Хэвлэмэл гэдгээ хасчихъя.

 **Ц.Даваасүрэн:** -Тэгвэл ингэж өөрчиллөө шүү. 5.7-д үл хамаарах гэсний дараах хэвлэмэл хэлбэрээр гэснийг хасах. Энэ саналыг дэмжиж байгаа гишүүд гараа өргөнө үү.

 Зөвшөөрсөн 8

 Татгалзсан 5

 Бүгд 13

 Дэмжигдсэн байна.

 **Ч.Хүрэлбаатар:** -Би цөөнх боллоо.

 **Ц.Даваасүрэн:** -Өөрөө санал гаргаагүй бол болохгүй шүү дээ.

 **Д.Дэмбэрэл:** -Асуудал дээр цөөнх болж болно шүү дээ.

 **С.Баярцогт:**  -Хүрлээ боль л доо. Тийм юман дээр. Чи өөрөө мэдэж байгаа шүү дээ. Яах юм бэ, тэгж.

 **Ч.Хүрэлбаатар:**  -Мэдэж байгаа учраас хэвлэмэл байхаар.

 **С.Баярцогт:**  -Чи албаар энэ хуулийг утгагүй харагдуулах гээд байна. Хүсэж байгаа хүн чинь хэвлүүлж авах эрхтэй байхгүй юу. Мэдээллийн эрх чөлөөний тухай хуульд.

 **Ц.Даваасүрэн:**  -Дараагийн саналыг хураалгая.

 Улсын Их Хурлын гишүүн Эрдэнэчимэг, Ганбаатар, Болор. Зарчмын зөрүүтэй саналын томьёолол. Саналын 3.5, 9.1, 11.1.

 5.3-ын “2015 оны 6 дугаар сарын 30-ны өдрөөс” гэснийг “2016 оны 6 дугаар сарын 30-ны өдрөөс” гэж өөрчлөх, 9.1-ийг хасах, 11.1-ийг хэрэгжих хугацааг “2015 оны 1 дүгээр сарын 1-ний өдрөөс” гэж өөрчлөх. Энэ саналыг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 **Ч.Хүрэлбаатар:**  -2016 болгож байгаа шүү дээ.

 **Ц.Даваасүрэн:** -Тайлбарлая.

 **Л.Эрдэнэчимэг:** -Хууль өөрөө 2015 оны 1 дүгээр сарын 1-ээс хэрэгжинэ. Цахим хэлбэрээр Монгол Улс даяар нэгдсэн сүлжээтэй, нэг веб сайт уруу оронгуут ямар ч сумынхыг аль ч газраас харж болох тэр системээ бид нар 2016 он гээд тавьчихлаа.

 **Ц.Даваасүрэн:** -Энэ саналыг дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 4

 Бүгд 13

 Дэмжигдсэн байна.

 **Ч.Хүрэлбаатар:** -2016 оны сонгуулийн дараа хэрэгжихээр орж ирж байгаа юм байна. Хүсвэл богинохон хугацаанд хийж болно шүү дээ. Эрх баригч гэсэн зөгийнд хатгуулсан юм шиг.

 **С.Баярцогт:**  -Хүрлээ, төрийн сан, төсөв хоёроо нэг программд нийлүүлж чадахгүй хэчнээн жил боллоо?

 **Ц.Даваасүрэн:** -Дараагийн санал, ажлын хэсгийн санал.

 Улсын Их Хурлын гишүүн Эрдэнэчимэг, Болор, Ганбаатар нарын гаргасан зарчмын зөрүүтэй санал.

 Хуулийн төслийн 6.6 дахь заалтыг хөрөнгө оруулалтыг санхүүжүүлэх зорилгоор гаргасан Засгийн газрын гадаад үнэт цаасны мэдээллийг улирал бүр гэж өөрчлөх. Дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 4

 Бүгд 13

 Дэмжигдсэн байна.

 **Л.Эрдэнэчимэг:** -Эдийн засгийн яам, Сангийн яам хоёрын байрыг сольж байгаа юм.

 **Ц.Даваасүрэн:**  -Дараагийн санал.

 Хуулийн төслийн 6.5.3 дахь заалтыг Засгийн газрын гадаад зээл, тусламжийн ашиглалтын мэдээг улирал бүр гэж өөрчлөх. Энэ саналыг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 10

 Татгалзсан 3

 Бүгд 13

 Дэмжигдлээ.

 Саяын гишүүдийн гаргасан хуулийн төслийн 6.4.4 дэх заалтыг 1 сая төгрөгөөс дээш үнийн дүн бүхий худалдан авсан бараа, ажил үйлчилгээний нэр, санхүүжилтийн хэмжээ гэж өөрчлөх. Энэ саналыг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 **Ч.Хүрэлбаатар:** -Нийлүүлэгчийг нь хаяж байгаа юм уу?

 **Л.Эрдэнэчимэг:** -Энэ ийм юм. Нэр төрөл, хэмжээ, чанар, нэгжийн үнэ, нийт үнэ, төлбөр хийсэн санхүүжилтийн хэмжээ гээд ийм олон юм байгаа. Тэгэхээр нэг вок худалдаж авсан ч падаан болгоныг гаргаж ирж тавих болчхоод байгаа юм. 5 ширхэг вокыг 1100 төгрөгөөр худалдаж аваад гээд. Түүний оронд зүгээр жагсаалтаа л тавьж байя гээд. Энэ нь шивэлт хийх болчхоод байгаа юм.

 **Ц.Даваасүрэн:** -Нийлүүлэгчийн нэрийг, хаягийг хасаж болохгүй ээ. Үүнийг дэмжихгүй байвал хуучнаараа үлдчихнэ. Үүнийг дэмжье гэж байгаагаар санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 4

 Татгалзсан 9

 Бүгд 13

 Саяын санал дэмжигдээгүй байна шүү.

 **Л.Эрдэнэчимэг:** -Дэмжигдээгүй гэвэл хуучнаараа үлдэнэ шүү дээ. Тэгвэл энэ үлдвэл 15 мянган байгууллага дээр 15 мянган шинэ ажлын байр бий болгох ёстой шүү. Яагаад гэхээр энэ болгоныг шивж байдаг нэг хүн заавал тэр байгууллагад байж таарах гээд байгаа юм.

 **С.Баярцогт:**  -Би Эрдэнэчимэгийн хэлсэн саналыг дахиад хураалгачихъя. Хүрлээ, сайн сонсчих тэгэх үү? Энэ дараа нь программ хийх гэж байгаа хүн үүнийг нэг хуудас дээр харуулж чадахгүй байхгүй юу. Компьютерийн дэлгэц дээр ийм олон үзүүлэлтүүдийг гаргаад үнийн дүнтэй нь гаргаад тэгээд шийдвэртэй нь гаргаж чадах уу?

 **Ч.Хүрэлбаатар:** -Нэг хуудас гэж хэн хэлсэн юм бэ?

 **С.Баярцогт:**  -Дараа нь хоёр хуудсаар зэрэг үзвэл чи ойлгохоо болино. Одоо төсвөө уншиж чадахгүй байгаа хүн урд талд нь юм гаргачхаад шийдвэр нь энэ юм гээд, тэгээд л ойлгохоо болино шүү дээ. Тэгвэл чиний мэдээлэл авах гээд байгаа нь утгагүй байхгүй юу. Яагаад энэ программуудыг ингэж хийж байгаа вэ гэхээр нэг дата-г бүтэн дэлгэц дээр харж чадаж байгаагаараа ашигтай. Тэгэхгүй, гурван дэлгэц дамжуулж харвал хүн ойлгохоо болино. Чи хар л даа. Төрөл хэмжээ, бараа гээд бүгдийг нь багтааж чадахгүй шүү дээ. Жаахан амьдралд ойрхон. Би бол үүний программыг хийх хүн үйлээ үзнэ.

 **Ц.Даваасүрэн:** -Саяын саналыг буцаая гэсэн саналыг Баярцогт гишүүн гаргаж байгаа юм уу?

 **С.Баярцогт:**  -Тийм.

 **Ц.Даваасүрэн:** -Тэгвэл өөр хэлбэрээр хураалгая. Саяын саналыг өөр хэлбэрээр хураалгая гэсэн горимын санал гарлаа шүү дээ. Тэр горимын саналыг дэмжиж байгаа гишүүд.

 Зөвшөөрсөн 8

 Татгалзсан 5

 Бүгд 13

 Дэмжигдсэн байна. Өөрчилье гэж байна.

 Одоо, хуулийн 4.4 дэх заалтаас төрөл, хэмжээ, чанар, нэгжийн үнэ, нийт үнийн, төлбөрийн, хийсэн гэсэн үгнүүдийг хасах. Энэ саналыг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 10

 Татгалзсан 3

 Бүгд 13

 Дэмжигдлээ.

 **С.Баярцогт:**  -Энэ дээр Дэмбэрэл гишүүн санал гаргасан шүү дээ.

 **Д.Дэмбэрэл:** -1 сая гэсэн.

 **Л.Эрдэнэчимэг:** -Тендер шалгаруулалтыг Тендерийнхээ хуулиар 10 саяас дээшээр нь явъя гэж байгаа юм.

 **Д.Дэмбэрэл:** -Тэгнэ. Наадах чинь 1 сая гэсэн, тийм ээ?

 **Л.Эрдэнэчимэг:** -Энэ нь 1 сая төгрөгөөс дооших нь тавихгүй гэж байгаа юм.

 **Д.Дэмбэрэл:** -Би наадахыг чинь 3 сая болгочихъё, дээшлүүлье гээд байгаа шүү дээ. Дэндүү ахуйн юмаар ингээд хөөцөлдөөд. Одоо жишээлбэл, бидний төсвийн зардлууд байна. Үүнийг яаж тавихаа та нар тайлбарлаадах. Наад хууль чинь ерөөсөө учир нь олдохгүй болчихлоо.

 **С.Баярцогт:**  -Энэ хэрэгжээд эхлэхээрээ харж чадахаа болино шүү.

 **Д.Дэмбэрэл:** -Амьдрал дээр хэрэггүй юм маш их явж байна шүү дээ.

 **Ц.Даваасүрэн:** -Бид нар 90 саяын мэдээллээ байнга гаргана гэсэн үг шүү дээ.

 **Д.Дэмбэрэл:** -Гэхдээ жишээлбэл, Их Хурлын гишүүн жижигхэн юмнууд авлаа, хор зэрэг ийм юмнууд өглөө. Тэрийг цөмийг нь тавиад байх юм уу? Болохгүй шүү дээ.

 **Ц.Даваасүрэн:**  -Сая санал хураалтыг өөрчлөөд дахиад явуулчхаад дахиад өөрчлөхөөр утгагүй болчхоод байна.

 **С.Баярцогт:**  -Хэмжээн дээр санал гаргаж болно шүү дээ.

 **Д.Дэмбэрэл:** -Би хэмжээн дээр л санал гаргасан.

 **Ц.Даваасүрэн:**  -Тэгвэл Дэмбэрэл гишүүн саналын хуудсаа өгчих.

 **Д.Дэмбэрэл:** -Энэ гаргасан санал дээр л би санал хэлж байна. 1 сая гэдгийг 5 сая гэе.

 **Ц.Даваасүрэн:**  -Дэмбэрэл гишүүний зарчмын зөрүүтэй саналын томьёолол. 6.4.4-ийн “1 сая төгрөгөөс гэснийг 5 сая төгрөгөөс” гэж өөрчлөх саналыг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 4

 Бүгд 13

 Дэмжигдсэн байна.

 **Ч.Хүрэлбаатар:** -Тэгвэл 6.4.5-ыг бас.

 **Д.Хаянхярваа:**  -6.4.5 чинь 1 сая төгрөгөөс дээш бүхий орлого, зарлагын гүйлгээг гүйлгээ тус бүрээр агуулга хүлээн авагчийн нэрээр бичнэ гэж байна шүү дээ.

 **Ч.Өнөрбаяр:** -6.4.5-ыг ажлын хэсэг дээр дарчихсан шүү дээ, Эрдэнэчимэг гишүүн ээ.

 **Л.Эрдэнэчимэг:** -Тийм, дараа нь байгаа. 6.4.5-ыг өөрчлөлтийн 12 дээр наадах чинь байж байгаа.

 **Ц.Даваасүрэн:** -Тийм байна. Тэр үед нь ярья.

 5 санал. Улсын Их Хурлын гишүүн Эрдэнэчимэг, Болор, Ганбаатар нарын гаргасан санал. Хуулийн төслийн 6.5.2 дахь заалтыг хасах.

 -6.6.5 гэж өөрчлөх юм уу? Тайлбарлачих.

 **Л.Эрдэнэчимэг:** -Эдийн засаг, Сангийн яам хоёрын чиг үүргийг сольсон заалтууд л яваад байгаа юм.

 **Ц.Даваасүрэн:**  -Тэгээд саналын томьёолол нь ямар байх юм бэ? 6.5.2-ыг хасах, 6.6.5 болгож өөрчлөх гэх юм уу?

 **Л.Эрдэнэчимэг:** -Хасаад бусад заалтуудыг нь урагшлуулаад 6.5-ын 2, 3, 4 гээд явна гэсэн үг л дээ.

 **Ц.Даваасүрэн:**  -Үгүй ээ, 6.6.5 болгож өөрчлөх гэж хураалгах юм уу, хасах гэдгээр ганц хураалгах юм уу?

 Хуулийн төслийн 6.5.2 дахь заалтыг хасах, 6.6.5 болгон өөрчлөх саналыг дэмжиж байгаа гишүүд гараа өргөнө үү.

 Зөвшөөрсөн 9

 Татгалзсан 4

 Бүгд 13

 Дэмжигдсэн байна.

 **Л.Эрдэнэчимэг:** -Зөндөө олон юм солигдож байгаа юм. Гадаад, дотоод гээд олон юм солигдож байгаа.

 **С.Баярцогт:**  -Тэрийг нь нэг найруулгаар сольчихгүй.

 **Ц.Даваасүрэн:** -6 дугаар санал. Саяын гишүүдийн санаачилсан хуулийн төслийн 6.6.5 дахь хэсэгт төсвийн алдагдлыг санхүүжүүлэх зорилгоор гаргасан Засгийн газрын дотоод үнэт цаасны мэдээллийг улирал бүр гэсэн заалт нэмэх.

 -Ирц ямар байна вэ? Бид зургаа дэмжээд байвал ямар байна? Унахаар байвал дуудъя. Дэмжиж байгаагаа бичиж үлдээх хэрэгтэй юм билээ.

 **Д.Хаянхярваа:** -Түр завсарлах уу?

 **Ц.Даваасүрэн:**  -Гишүүдээ дуудъя.

 -Баярцогт, Эрдэнэбат гишүүд санал хураалтад оролцох бололцоогүй гээд гараад явсан учраас одоо 11 гишүүний хүрээнд санал хураалт явагдана.

 6 дахь санал. Улсын Их Хурлын гишүүн Эрдэнэчимэг, Болор, Ганбаатар нарын гаргасан 6 дугаар зүйлийн 6.5.7 дахь хэсэгт төсвийн алдагдлыг санхүүжүүлэх зорилгоор гаргасан Засгийн газрын дотоод үнэт цаасны мэдээллийг улирал бүр гэсэн заалт нэмэх. Дэмжье гэсэн саналаар санал хураая. Дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Дэмжигдсэн байна.

 7. Саяын гишүүдийн гаргасан хуулийн төслийн 6.8.3 дахь заалтыг хасах. Дэмжье гэсэн саналаар санал хураалт явуулъя. Дэмжиж байгаа гишүүд гараа өргөнө үү.

 **Л.Эрдэнэчимэг:** -Энэ 1 сая төгрөгөөс дээш үнийн дүн бүхий худалдан авсан бараа, нэр төрөл, хэмжээ гээд түрүүчийн заалттай давхардаад хоёр талд зэрэг яваад байгаа юм.

 Зөвшөөрсөн 7

 Татгалзсан 4

 Бүгд 11

 Дэмжигдсэн байна.

 8. Саяын гишүүдийн гаргасан хуулийн төслийн 6.10 дахь заалтын мөнгөн гүйлгээ гэснийг зарлагын гүйлгээ гэж өөрчлөх.

 **Л.Эрдэнэчимэг:** -Сангийн яамныхан үг дээр нь өөрчилж байгаа юм.

 **Ц.Даваасүрэн:**  -Дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Дэмжигдсэн байна.

 9. Саяын гишүүдийн гаргасан санал байна. Хуулийн төслийн 6.11 дэх заалтыг хасах.

 **Л.Эрдэнэчимэг:** -1000 төгрөгөөр гэдгийг буцаагаад.

 **Ц.Даваасүрэн:**  -Дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Дэмжигдсэн байна.

 10 дахь санал. Саяын гишүүдийн гаргасан хуулийн төслийн 7.1.2-ын этгээдэд үүрэг өгсөн гэснийг эрх бүхий албан тушаалтан бүрэн эрхээ хэрэгжүүлэхэд хөндлөнгөөс нөлөөлсөн гэж өөрчлөх. Энэ саналыг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Дэмжигдсэн байна.

 11 дэх санал. Саяын гишүүдийн гаргасан хуулийн төслийн 7.13 дахь заалтын санхүүжилт гэснийг хасах. Дэмжье гэсэн саналын томьёоллоор санал хураалт явуулъя.

 Зөвшөөрсөн 7

 Татгалзсан 4

 Бүгд 11

 Дэмжигдсэн байна.

 12 дахь санал. Саяын гишүүдийн гаргасан хуулийн төслийн 8.4 дэх заалтыг хасах. Дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Дэмжигдсэн байна.

 **Ч.Хүрэлбаатар:** -Олон нийтэд мэдээлнэ гэдгийг хасаж байгаа юм уу?

 **Л.Эрдэнэчимэг:** -Үгүй. Төрийн аудитын байгууллага нь энэ хуулийг зөрчсөн байгууллага, албан тушаалтанд хариуцлага хүлээлгэнэ гэдгийг 8.3 дээр аудитын байгууллага шалгаж болно гэдэг нь өөрөө тэр хариуцлага хүлээлгэх мэдэгдлээ өгчихдөг юм билээ.

 **Ц.Даваасүрэн:**  -13 дахь санал. Саяын гишүүдийн гаргасан хуулийн төслийн 6.4.5 дахь 1 сая төгрөгөөс дээш гэснийг хасах.

 **Ч.Хүрэлбаатар:**  -Тэгэхээр чинь бүгд орчихно шүү дээ.

 **Л.Эрдэнэчимэг:** -Бүгд орно. 5 саятайгаа зөрчилдөхгүй биз дээ?

 **Ч.Хүрэлбаатар:**  -Харин тийм. Тэгэхээр 1 сая төгрөгөөс дээш үнэ бүхий орлого гээд таслал тавиад зарлагын мөнгөн гүйлгээг гүйлгээ тус бүрээр гүйлгээний агуулга хүлээн авагч гэх. Түрүүн бид тэгээд зардал дээр нь 5 болгосон шүү дээ. Эсвэл үүнийг бүгдийг 5 болгох.

 **Л.Эрдэнэчимэг:** -Үүнийг Сангийн яамныхан юу гэж тайлбарласан бэ гэхээр төсвийн бүх байгууллага дээр автоматаар тэнд чинь бичээстэй юмнууд байж байгаа шүү дээ. Тэгэнгүүт хэн нэгэн хүн дахин шивэлт хийхгүйгээр бүгдийг нь гаргаад тавьчихъя. Харин цалин гэдгээ хасаад үлдсэнийг нь бүгдийг нь ил тод гаргая. Тэгвэл дахиж шинээр орон тоо бий болгохгүйгээр хийх боломжтой. Шууд компьютероос гаргаад л тавьчихна гэж байгаа юм. 1 сая гэхээр ялгалт хийж таарах гээд байгаа юм. Ялгаж түүхийн оронд зүгээр л байгаа мэдээллээ ил тод гаргаад тавья гэж байгаа юм. Цалингаа хасъя гэж байгаа. Хүмүүсийн цалинг мэдэх шаардлагагүй гээд.

 **Ц.Даваасүрэн:** -Тэгэхээр чинь 6.4.4 чинь ямар ч хэрэггүй болж байгаа юм биш үү? Энэ бол гүйлгээ юм байна.

 **Л.Эрдэнэчимэг:** -Энэ бол бүх гүйлгээг зүгээр ил тод болгоод л тавьж байгаа юм.

 **Ц.Даваасүрэн:** -Дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Дэмжигдсэн байна.

 Баярцогт гишүүний санал байна. Зарчмын зөрүүтэй санал.

 Энэ хуулийн 3.1.1-д зааснаас бусад энэ хуулийн үйлчлэлд хамаарах байгууллагын албан тушаалтан Шилэн дансны тухай хууль тогтоомж зөрчсөнийг шүүх эрх бүхий улсын байцаагч тогтоосон бол хөдөлмөрийн хөлсний доод хэмжээг 50-100 дахин хэмжээгээр торгоно. Түрүүнийхийг өөрчилж байгаа юм шүү. Энэ саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Дэмжигдсэн байна.

 Дагалдан гарч байгаа шинэ хууль.

 Дэгийн тухай хуульд хуулийн тодорхой зөрчлийг арилгах зорилгоор Байнгын хороо хууль санаачлах эрхтэй. Тэр дагуу төрийн болон орон нутгийн өмчийн хөрөнгөөр бараа, ажил үйлчилгээ худалдан авах тухай хуульд өөрчлөлт оруулах тухай хууль.

 1 дүгээр зүйл. Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд өөрчлөлт оруулах тухай хуулийн 2 дугаар зүйлийн 2.1 дэх хэсгийн Мэдээллийн ил тод байдал ба мэдээлэл авах эрхийн тухай хууль гэсний дараа Шилэн дансны хууль гэж. 3 дугаар зүйлийн 3.4 д эх хэсгийн Мэдээллийн ил тод байдал ба мэдээлэл авах эрхийн тухай гэсний дараа хууль Шилэн дансны тухай гэж тус тус нэмсүгэй. Хугацаа нь энэ хуультайгаа адилхан 2015 оны 1 дүгээр сарын 1-ээс эхлэн дагаж мөрдөнө гэсэн ийм хууль байна.

 Энэ дээр дэгээрээ яаж явах ёстой билээ?

 **Л.Эрдэнэчимэг:**  -Шилэн дансны тухай гэдэг гуравхан үг нэмээд яваад байна.

 **Ц.Даваасүрэн:** -Гэхдээ энэ чинь зарчмын зөрүүтэй санал биш, дагалдах хуулийг хэлэлцэж байгаа гэсэн үг.

 Энэ хууль дээр асуух асуулттай гишүүд байна уу? Санал байна уу?

 **Ч.Хүрэлбаатар:** -Энэ хуулийг өргөхөд байгаагүй юу?

 **Ц.Даваасүрэн:**  -Байгаагүй. Тэгэхээр Дэгийн хуулиараа Байнгын хороо үүнийг хууль санаачилж нэмэх эрхтэй юм билээ. Энэ бол Байнгын хороо гэж явна.

 **Л.Эрдэнэчимэг:**  -Дэгийнх нь дагуу явж байна л даа.

 **Ц.Даваасүрэн:**  -Энэ хууль дээр асуулт алга. Саналтай гишүүн алга байна.

 Энэ хуулийн төслийн хэлэлцэх эсэхийг дэмжье гэсэн саналын томьёоллоор санал хураалт явуулъя. Дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 4

 Бүгд 11

 Дэмжигдлээ.

 -Хуулийн тодорхой зөрчил байвал Байнгын хороо хууль санаачилж арилгана гэсэн тийм заалттай. Би та нарт дараа нь танилцуулъя.

 Шилэн дансны тухай хуулиар зарчмын зөрүүтэй саналын томьёоллоор санал хураалт явуулж дагалдах хуулиудыг хэлэлцэж дууслаа.

 Шилэн дансны тухай болон холбогдох бусад хуульд өөрчлөлт оруулах тухай хуулийн төслүүдийн анхны хэлэлцүүлэг явуулсан талаар Төсвийн байнгын хорооноос санал дүгнэлт гарна. Санал, дүгнэлтийг Улсын Их Хурлын гишүүн, ажлын хэсгийн ахлагч Эрдэнэчимэг Улсын Их Хурын чуулганы нэгдсэн хуралдаанд танилцуулна.

 Шилэн дансны тухай болон холбогдох бусад хуульд өөрчлөлт оруулах тухай хуулийн төслүүдийн анхны хэлэлцүүлгийг хийж дууслаа.

 Дараагийн асуудалдаа оръё.

 ***Гурав. 2013 оны төсвийн гүйцэтгэлийг хэлэлцэх тухай /хоёр дахь хэлэлцүүлэг/, Монгол Улсын 2013 оны төсвийн гүйцэтгэлийг батлах тухай Улсын Их Хурлын тогтоолын төсөл, Монгол Улсын нэгдсэн төсвийн 2013 оны нэгдсэн төсвийн гүйцэтгэл, Засгийн газрын 2013 оны санхүүгийн нэгдсэн тайлан.***

 Ажлын хэсгийг оруулъя. Аудит байх ёстой.

 -Би та хэдэд Дэгийн тухай хуулийг танилцуулъя. 23.5. Төслийн анхны хэлэлцүүлгээр санал хурааж шийдвэрлэсэн зарчмын зөрүүтэй санал нь бусад хуулийн заалттай зөрчилдвөл Байнгын хороо эцсийн хэлэлцүүлэг бэлтгэхдээ холбогдох бусад хуульд нэмэлт, өөрчлөлт оруулах хуулийн төслийг хамтад нь хэлэлцүүлж болно гэж байгаа. Түүгээр явж байгаа юм.

-Улаан сайд танилцуулъя.

 **Ч.Улаан:**  -2013 оны санхүүгийн гүйцэтгэлийг 34 төслийн ерөнхийлөн захирагч 672 төсвийн байгууллагаар нэгтгэн гаргасан. Орон нутгийн төсвийн гүйцэтгэлийг нийслэл, дүүргүүд болон 21 аймгийн төсвийн байгууллагуудын хүрээнд нэгтгэн гаргалаа. Мөн Хүний хөгжил сан болон нийгмийн даатгалын сангуудын төсвийн гүйцэтгэлийг нэгтгэн гаргаж аудит хийлгэн өргөн барьсан. Энэ жилээс Төсвийн хуулийн дагуу улсын төсвийн гүйцэтгэлийн тайланд дараах төрөлжсөн тайлангуудыг гаргаж нэгтгэсэн байгаа.

 Энэ нь тухайлбал, тухайн жилийн орлого, зарлагын гүйцэтгэлийг нийт дүн, хөтөлбөр, төсвийн захирагч болон хөрөнгө оруулалтын арга хэмжээ тус бүрээр гаргасан тайлан, татварын зарлагыг хуулийн этгээд болон салбар бүрээр нь холбогдох эрх зүйн үндэслэлийн хамт гаргасан тайлан, худалдан авсан бараа, ажил үйлчилгээний гүйцэтгэлийн тайлан, хөтөлбөр, арга хэмжээнд зарцуулсан төсөв, хүрсэн үр дүн, түүний танилцуулгыг хөтөлбөрийн гүйцэтгэлийн биелэлт, бодлогын зорилтын хэрэгжилт, түүний үр дүнд нөлөөлсөн, хийсэн дүгнэлт, хөтөлбөрийн хүрээгд хэрэгжүүлсэн хөрөнгө оруулалтын арга хэмжээний биелэлт болон тасарсан шалтгааны тайлан, нэмэлт төсвийн гүйцэтгэлийн тайлан болон түүний танилцуулгыг энэ тайланд хавсаргалаа.

 Тайлангаас үзэхэд Монгол Улсын төсвийн орлого 2013 онд 4 их наяд, 10.4 тэрбум төгрөгт хүрсэн. Энэ нь өмнөх оныхоо хүрсэн төвшнөөс 624 тэрбум төгрөгөөр өссөн байна. Улсын төсвийн зарлага 4 их наяд 683 тэрбум төгрөгт хүрсэн. Улсын төсвийн хөрөнгийн зардал 2013 онд 1 их наяд 77.8 тэрбум төгрөгийн гүйцэтгэлтэй гарлаа.

 Төсвийн тогтвортой байдлын тухай хуулийн дагуу нэгдсэн төсвийн тэнцвэржүүлсэн тэнцэл нь тухайн жилийн дотоодын нийт бүтээгдэхүүний 2 хувиас хэтрэхгүй алдагдалтай байх учиртай. 2013 оны нэгдсэн гүйцэтгэлээр 262.4 тэрбум төгрөгийн алдагдал гарсан байгаа нь дотоодын нийт бүтээгдэхүүний 1.3 хувьтай тэнцэж байна. Энэ бол хуулийн шалгуур үзүүлэлтийг хангаж байгаа үзүүлэлт юм.

 Мөн Засгийн газрын нөөц сангийн гүйцэтгэл, Чингис бондын зарлагын гүйцэтгэл, Монгол Улсын Хөгжлийн банкны бондын эх үүсвэрийн зарцуулалтын гүйцэтгэлийг та бүхэнд танилцуулсан байгаа. Эдгээр тайлангуудыг хэлэлцэн дүгнэлт хийж, баталж өгөхийг хүсье.

 **Ц.Даваасүрэн:**  -Улаан сайдад баярлалаа.

 Монгол Улсын нэгдсэн төсвийн 2013 оны гүйцэтгэл, Засгийн газрын 2013 оны санхүүгийн нэгдсэн тайланд аудит хийсэн талаарх танилцуулгыг Монгол Улсын Ерөнхий аудитор Зангад танилцуулна. Дэд дарга нь ирсэн байна, танилцуулчих.

 **Б.Баттуяа:** -Үндэсний аудитын газрын дэд дарга. Засгийн газрын санхүүгийн нэгдсэн тайланд аудит хийгээд нэгдсэн тайланд хязгаарлалттай дүгнэлт өгсөн байж байгаа. Тодорхой хэдэн асуудлуудыг хязгаарлалтын төвшинд нь тогтоогоод, үүнийг дурдаж үзвэл Засгийн газрын 2013 оны санхүүгийн нэгдсэн тайланд авлагын 47.1 хувийг эзэлж буй төрийн сангийн санхүүгийн тайлан дахь тооцоо нийлж актаар баталгаажуулаагүй 905.5 тэрбум, дансны ангилалт зөрүүтэй 22 тэрбум, тооцоо нийлсэн актын зөрүүтэй 2.9 тэрбум төгрөгийн авлагын үлдэгдэлтэй байгаа.

 Мөн Засгийн газрын Тусгай сангийн тухай хуулийн 2009 онд хүчингүй болсон Монгол Улсыг хөгжүүлэх сангийн санхүүгийн тайланд 31.7 тэрбум төгрөгийг улаанбуудайн авлагаар 5.8 төгрөгийн нөөцөд шатахууны үлдэгдлээр бүртгэснийг тооцоо нийлж баталгаажуулаагүй байгаа. Мөн Чингис бондын санхүүжилтийн “Гудамж” төслийн санхүүгийн тайланг Засгийн газрын тайланд нэгтгээгүй. Мөн Эрдэнэс-Тавантолгой хувьцаат компанийн дүрмийн сангийн талаар Улсын Их Хурал, Засгийн газрын шийдвэр хэрэгжих нөхцөл бүрдээгүй, төрийн өмчит компаниудын бүртгэл зөрүүтэй, хувьцаатай холбоотой гаргасан Засгийн газрын 2013 оны 319 дүгээр тогтоолыг холбогдох байгууллагууд нь хэрэгжүүлж ажиллаагүй гэсэн үндэслэлүүдийг хязгаарлаж Засгийн газрын нэгдсэн тайлан дээр хязгаарлалттай санал, дүгнэлтийг гаргасан байгаа.

 **Ц.Даваасүрэн:**  -Баярлалаа.

 Танилцуулгатай холбогдолтойгоор асуух асуулттай гишүүдийн нэрсийг авъя.

 -Хүрэлбаатар гишүүн, Хаянхярваа гишүүн. Хоёр гишүүнээр тасаллаа.

 Хүрэлбаатар гишүүн асуултаа асууя.

 **Ч.Хүрэлбаатар:** -Би олон асуулт асууна л даа. Уг нь төсвийн гүйцэтгэлийг сайд нарыг нь суулгаж байгаад Төсвийн байнгын хороон дээр нэлээн сайн яривал дараа гарах зөрчлүүд алга болох учиртай юм. Одоо ингээд халтуурдаад явж байх шиг байна.

 Улсын Их Хурлын чуулган дээр олон гишүүд асууж байсан асуултуудыг би одоо баримтуудыг нь авмаар байна /эхний ээлжинд/. Нэгдүгээрх нь, 105 данстай холбоотойгоор Улсын Их Хурлын гишүүд маш тодорхой асуулт асуусан. 105 данс болгоноор хэдэн сарын хэдэнд гэсэн мэдээллийг эхлээд авъя. Бидэнд цаасаар одоо яг бүгдэд нь гаргаж өгөөч.

 Хоёрдугаарт, Засгийн газрын журмаар 222 хүн албаны машин унах ёсгүй байтал унасан гэдэг зүйлийг аудитынхан дүгнэлт гаргасан байсан. Тэр 222 хүний нэрийг аудитынхнаас авъя /одоо/. Албан тушаалтнуудын нэрийг авъя. Зүгээр ингээд халтуурдаад өнгөрч болохгүй шүү дээ. Хэрвээ ингэвэл энэ асуудал дээр чинь манай намын бүлэг завсарлага авна. Хэрэв өгөхгүй бол.

 Гурав дахь асуулт. Төсвөө хэтрүүлсэн төсвийн ерөнхийлөн захирагч нар байгаа юу? Зүйл, анги дотор хэтрүүлбэл яадаг билээ? Тэр хуулийн санкцууд нь яаж өөрчлөгдсөн билээ? Төсвөө хэтрүүлсэн хүмүүс байгаа юу?

 Дараагийн асуулт, төрийн албан хаагчдын тоог 6679-өөр нэмэгдсэн гэж Төрийн албаны зөвлөлийнхөн Улсын Их Хурлын чуулган дээр хэлсэн. Тэр 6679 хүний задаргааг, мөн улсын төсөв дээр суулгаж өгсөн төсвийн алдагдлын тоо нь доороо явдаг шүү дээ. Үүнийг хэтрүүлсэн хүмүүс байна уу? 2013 оны төсвийг Ардын намын бүлэг байхгүй үед баталсан л даа. Тэгэхдээ тийм 6679 хүнээр хийсэн юм уу?

 Дараа нь, Үндэсний аудитын газраас. 47 тэрбум төгрөгийг хэн тайландаа тусгах ёстой байсан бэ? Яагаад тусгаагүй юм бэ?

 Дараагийн асуулт, Сангийн яамныхнаас. Үндэсний аудитын тайлан дотор ингэж байсан. Үнийн хэмжээг өнөөгийн үнэ цэнээр бодсон чинь 49.9 хувиар гаргасан гэж. Тэрийг ингэж, ингэж тооцсон гэдгийг бүгдийг авъя. Хэрвээ худлаа мэдээлэл гаргасан бол энэ дээр хариуцлага хүлээх ёстой. Өрийн үнэ цэнийг. Гэхдээ би энэ мэдээллүүдийг одоо бүгдийг нь авна. Хэрвээ энэ мэдээллийг гаргаж өгөхгүй бол манай намын бүлэг завсарлага авна. Тэгэхгүй бол өрийн хэмжээгээ хэтрүүлчхээд нэрлэсэн үнээрээ бол ДНБ-ий 100 хувьтай тэнцүү байж байхад өнөөгийн үнэ цэнээр 49.9 гэж яаж хийж чадаж байна вэ? Манай энэ байгууллагууд, Эдийн засгийн хөгжлийн яам л даа. Өр зээл Эдийн засгийн хөгжлийн яаманд шилжсэн гэсэн. Тэрний тооцоог. Мөн Үндэсний аудитын газраас хийсэн ийм зургаатай холбоотой бүх мэдээллүүдийг одоо авъя. Мэдээллээ авчхаад би дараа нь асуултаа асууя.

 **Ц.Даваасүрэн:**  -Улаан сайд.

 **Ч.Улаан:**  -108 дансны задаргаа манайханд байгаа, тийм ээ? Өгчих.

 222-ыг аудитынхан өгнө.

 **Ч.Хүрэлбаатар:** -Саяын хэлсэн бүх мэдээлэл гаргаж өгөхгүй бол бүгд дээр нь Ардын намын бүлэг завсарлага авна.

 **Ц.Даваасүрэн:**  -Дэгээрээ хариулах ёстой. Хариулах хүн байна уу?

 **Б.Баттуяа:** -Манайх 108 дээр өгсөн албан шаардлагыг эх хувиар нь сайт дээр тавьсан, энэ судалгааны материалыг бас сайт дээр эх хувиар нь тавьсан. Бүлгүүдийн хүмүүст нь хэлээд сайтаас авч болно гэдгээр явсан. Гэхдээ танд хэвлээд өгчихье.

 **Ц.Даваасүрэн:**  -Тэр мэдээллүүдийг одоо яаралтай гаргаад өгчих.

 **Б.Баттуяа:** -Бид нар нэр гаргахдаа албан тушаалаар нь, судалгааны материал шүү дээ. Судалгаанд хийгдсэн, хамрагдсан 500 байгууллагынхаа төвшинд яг байгууллага, байгууллагаар нь гаргачихсан албан тушаалаар нь явж байгаа. Нэрийг яг одоо шууд гаргах боломж байхгүй.

 **Ч.Хүрэлбаатар:**  -Тэгвэл завсарлага авнаа.

 **Ц.Даваасүрэн:**  -Тэгвэл бүлгийн дарга аа дуудна. Дэгээрээ бүлгийн дарга ирж авах ёстой юм билээ.

 **Ч.Хүрэлбаатар:**  -Өрийн хэмжээг өнөөгийн үнэ цэнэ уруу шилжүүлсэн Төсвийн тогтвортой байдлын тухай хуулийг зөрчсөн байж байгаа шүү дээ. Нэрлэсэн үнээрээ ДНБ-ий 101 хувьтай тэнцсэн мөртлөө өнөөгийн үнэ цэнээр нь бодохоор яагаад 49.99 болж байна вэ?

 **Ч.Улаан:** -Нэрлэсэн үнээрээ хэн 100 хувь болсон гэж ямар тооцоо гарсан юм бэ?

 **Ч.Хүрэлбаатар:**  -Санхүүгийн тайлан дотор байна.

 **Ч.Улаан:**  -101 боллоо гэж гаргасан юм уу?

 -Хэн гаргасан юм бэ? Тийм юм байгаа юм уу, тэрийгээ үз дээ.

 Дотоодын байгууллага хоорондын өр ярьж байгаа шүү дээ. Санхүүгийн нэгдсэн тайлан чинь.

 **Ч.Хүрэлбаатар:** -Засгийн газрын нийт өрийн хэмжээ.

 **Ч.Улаан:** -Засгийн газрын нийт байгууллагуудын хоорондын дотоодын байгууллага хоорондын өр биз дээ? Ангиллаа зөв тулгаарай. Засгийн газрын дотоод өр, Монгол Улсын өр, гадаад өр тус тусдаа шүү. Санхүүгийн тайланд чинь байгууллага хоорондын өр давхардаж тусгагддаг шүү дээ. Тэрийг та бүхэн маань надаар хэлүүлэлтгүй сайн мэдэж байгаа шүү дээ.

 **Ц.Даваасүрэн:** -Завсарлага авахаар бол бүлгийн даргаа дуудаад ав. Надад ерөөсөө яах юм алга.

 **Ч.Хүрэлбаатар:** -Мэдээллийг бид өнгөрсөн 7 хоногоос хойш хүлээж байгаа. Нэр устай нь гаргаж өгөх хэрэгтэй байна.

 **Ц.Даваасүрэн:**  -Хаянхярваа гишүүн асуултаа асуугаад явж байя. Хүрэлбаатар гишүүний мэдээллийг гаргаад өгч бай.

 -Завсарлага авахаар бол бүлгийн даргаа дуудчихаарай.

 **Д.Хаянхярваа:**  -Төсвийн гүйцэтгэлийн хувьд бид нар ийм л учиртай. Сая Хүрэлбаатар гишүүн хэллээ. Үнэхээр төсвийн гүйцэтгэл дээр уг нь бид нар нухацтай ярилцах ёстой юм л даа. Төсвийн гүйцэтгэл дээр бид нар зарчмын хувьд хэн нэгэнд нь ямар нэгэн ял тохож оноох гэсэн биш. Ер нь юун дээрээ алдаа оноо байна вэ, юу нь болж байна вэ, юу нь бүтэхгүй байна вэ гэдэг талынхаа юмыг энэ Засгийн газрын гишүүдийг байлгаж байж нэлээн ил тод, нээлттэй ярилцах ёстой юм. Харамсалтай нь өнөөдөр чуулган хаана, наадам гээд Байнгын хороодоор хам хум дамжуулаад төсвийн гүйцэтгэлийг хэлэлцсэн болоод нэр хаагаад дуусах гэсэн ийм зарчмаар бид нар яваад байна. Энэ нь буруу гэдгийг бид нар манай намын бүлгийн зүгээс шүүмжлэлтэй хандаж хэлж байгаа юм.

 Ер нь төсвийн гүйцэтгэл дээр бид эртээд нэлээн олон зүйлийн юмыг ярьж хэлж, шаардаж байсныг та нар санаж байгаа байх. Сая Хүрэлбаатарын хэлсэн дээр нэмээд хэлэхэд өөр юм бас байна. 19 байгууллага өндөр үнэтэй Lexus 570 машин авсан гээд аудитын дүгнэлтэд байсан. Тэр ямар 19 байгууллагууд Lexus 570 машин авсан бэ? Тэрийг бас байгууллагын жагсаалтаар гаргаж өгвөл сайн байна.

 Бид нар олон удаа шаардаж байгаа. Чингис бондын хөрөнгөөр санхүүжсэн юман дээр нэлээн дээр Чингис бондын санхүүжилтийн асуудлыг хэлэлцэж байх үед Ерөнхий аудитороос би асууж байсан. “Гудамж” төсөл дээр хийсэн аудитын дүгнэлт гэж юу байна вэ? Энэ дээр хийсэн аудит байна уу гэхэд төсвийн гүйцэтгэлийг хэлэлцэх үед бид нар энэ дээр тусгайлан хийсэн аудитынхаа дүнг танилцуулна гэсэн ийм юмыг хэлж байсан. Өнөөдөр энд аудитын дүгнэлт дээр харахад ер нь “Гудамж” төслийг Засгийн газрын аль нэг тайлан, данс даваанд тусгаагүй. Тусдаа 47 тэрбум төгрөгийн юутай явж байна. Тэрийг Засгийн газрын аль нэг дансанд тусга гэдэг үүрэг, зөвлөмжийг өглөө гэсэн ийм л юм ярьж байгаа юм.

 Бид нар эндээс юу шаардаж байгаа вэ гэвэл ерөөсөө гэрээ хэлцэл нь хэдийд, ямар нөхцөлтэйгөөр тендер зарласан юм бэ, хэдийд ямар байгууллага шалгарсан юм бэ? Тэр гэрээ, хэлцэл хаана байна вэ гэдгийг өнөөдрийг хүртэл шаардаж байгаа. Харамсалтай нь тэр өгөгдөхгүй байгаа учраас тэр бүх юмнуудыг бас авмаар байна.

 Хоёрт нь, бид нар “Гудамж” төсөл, ТЭЦ-5 гээд аж ахуйн чиглэлийн төслүүд, дэд бүтцийн чиглэлийн төслүүдэд “Чингис” бондын болоод “Самурай” бонд, бусад эх үүсвэрүүдээс өгсөн санхүүжилтүүд байж байгаа. Гэтэл бид нар “Гудамж” төсөл, замуудад тавьсан хөрөнгийг төсвөөс эргүүлэн төлнө гэж байгаа юм. Бусдыг дотор нь хоёр ангилсан байгаа. Аж ахуйн чанартай өгсөн зээлүүдээ тухайн ТЭЦ-5 гэдэг юм уу, ТЭЦ-4-ийн өргөтгөлд өгснийг тэд нар буцааж төлнө. Зам, “Гудамж” төслүүдийнхийг төсвөөс буцааж төлнө гээд. Тэгэхээр бид одоо эргэж төлөгдөх ёстой байгаа өмнө нь өгсөн зээлүүдээс хэдэн төслөөс хэдий хэмжээний хөрөнгө улсын төсөвт өнөөдөр эргэн төлөгдөж орж ирсэн бэ? “Чингис” бондын мөнгөнөөс хэдэн төсөл? Яг улсын төсвөөс төлөх ёстой мөнгөнүүдээ бид нар хэдэн оноос эхэлж төлөхөөр улсын төсвийнхөө төсөл, арга хэмжээнд тусгасан бэ гэсэн ийм зүйлийн юмнуудыг бид нар дээр асууж байсан.

 2013 онд хэдэн төсөл “Чингис” бондын мөнгөнөөс хэчнээн төгрөгийг өгөв, хэд нь төсвөөс эргэн төлөгдөх нөхцөлтэй төсөлд өгөгдөв, хэд нь аж ахуйн чиглэлийн төсөлд өгөгдсөн байна вэ? Энэ дээр хийсэн ямар нэгэн үнэлэлт, дүгнэлт байна уу гэж аудитын газраас асууж байна.

 **Ц.Даваасүрэн:**  -Ерөнхий аудитор Зангад хариулна.

 **А.Зангад:**  -Төсвөөс 2013 оны тайлан дээр тусгагдсан “Чингис” бондоос эргэн төлөгдсөн, ер нь хүүгээр төлсөн тэр хэсгийг тоогоор хариулаарай, манайхан бэлдэж бай.

 **Ц.Даваасүрэн:**  -Lexus авсан гээд.

 **А.Зангад:**  -Тэр асуудлыг хариулъя. Манай веб сайт дээр хараахан тавигдаж чадаагүй байгаа мэдээлэл бол данснуудын үүссэн он сар тавигдаагүй, бусад нь бүгд тавигдсан байгаа. Ингээд нэхэгдсэн тоонууд ер нь веб сайт дээр ил байгаа. Үүн дотор “Гудамж” төслийн тайлан балансыг аудитын тайлан бас байгаа. Автомашины худалдан авалт, ашиглалттай холбоотой судалгаанууд байж байгаа.

 Нэр, усаар нь гэвэл энд ийм тоо байгаа юм. Засгийн газрын тогтоолоор зөвшөөрөгдөөгүй газар, хэлтэс, албадын дарга нар 183, дэд дарга 31, тэргүүн дэд дарга 8. Ингээд 222 болоод байгаа шүү дээ. Үүнийг албан тушаалаар нь төсвийн ерөнхийлөн захирагчаар нь тоогоор гаргачихсан байж байгаа. Нэрээр гаргана гэвэл аль хэлтсийн ямар дарга хэн гэдэг нэртэй дарга одоо байна вэ гэдгийг дахиж судлах шаардлагатай. Тэгээд судалж байтал дахиад өөрчлөгдсөн байдаг. Тийм учраас албан тушаалын нэрээр унаад байгаа зүйл байгаа. Тэр дээр нэрээр гаргахад жаахан цаг хугацаа хэрэгтэй. Яг албан тушаалуудаар аль яам, аль албан тушаал дээр байгаа нь дэлгэрэнгүй судалгаан дээр байж байгаа юм.

 Дараа нь, бид Улсын Их Хурлын Төсвийн байнгын хороогоор баталсан 22 сэдвээр гүйцэтгэлийн аудит хийж байгаа. Үүний дотор “Чингис” бондын аудит явж байгаа. Энэ аудит нээгдчихсэн хийж байгаа. Энэ аудитын хүрээнд гэрээ, хэлэлцээрүүдийг гаргах боломж гарна. Санхүүгийн тайлангийн аудитын үеэр тийм боломж гараагүй. Тийм учраас одоо гэрээ, хэлэлцээрүүдийг яг одоо гаргаж өгөхөд хүндрэлтэй байна. Чингис бондын хөрөнгийн аудитад танилцуулах хугацаа, Улсын Их Хуралд оруулах хугацаа хараахан болоогүй байна. Ийм зүйлийг Хаянхярваа гишүүний асуултад хариулж өгье.

 **Ц.Даваасүрэн:**  -Ингэж асуугаад байгаа юм. Ер нь Чингис бондын одоогийн гарчихсан байгаа төслүүдээс хэд нь улс хариуцах юм бэ гэдэг зүйлийг асуугаад байна шүү дээ /цаашдаа/. Тэгээд эргэн төлөгдөх гэрээ байгуулагдчихсан төсөл нь хэд юм бэ гээд. Ер нь “Чингис” бондоор Ардын намын бүлэг нээлттэй хэлэлцүүлэг хийж өгөөч гэсэн ийм саналыг тавьсан байж байгаа. Түүнтэй холбогдуулаад аудитын шалгалт хийж нээлттэй хэлэлцүүлэг хийхээр эднийд Байнгын хорооны хүсэлт тавигдчихсан байж байгаа.

 **А.Зангад:**  -Энэ дээр хэдэн тоо би хэлье. Улсын төсвөөс эргэн төлөгдөх дөрвөн төрлийн, авто зам, дэд бүтэц, цахилгаан станц, төмөр зам. Энэ дээр Хөгжлийн банкнаас олгосон дүн нь 451.5. Төслийн үр ашгаар эргэн төлөгдөх нь 313.5. Энэ нь тоног төхөөрөмж, барилгын материалын үйлдвэр, агаарын тээвэр, уул уурхай, орон сууцны барилга гэсэн чиглэлтэй ийм юу байна. Энэ талаарх нэгдсэн тоонууд нь манай энэ тараасан тайлангийн 20 дугаар хуудас дээр “Чингис” бондын талаар 7.4 гэсэн хэсэг дээр байна. Санхүүгийн аудитын тайлангууд гэдэг цонхонд “Гудамж” төслийнх байгаа.

 **Ц.Даваасүрэн:**  -”Чингис” бондын эргэн төлөгдөх нөхцөлтэйгөөр олгосон дамжуулан зээлдэх зээл байна уу?

 **А.Зангад:**  -Сая хэлчихсэн.

 **Д.Хаянхярваа:**  -Сая та аж ахуйн нэгжийнхийг хэлсэн. Улсын төсвөөс хэд вэ?

 **А.Зангад:**  -415 гээд түрүүн хэлсэн.

 **Д.Хаянхярваа:**  -Орон сууцных нь хэд төлөгдсөн бэ? Энэ жил орон сууцныхыг ойлгохдоо өнгөрсөн жил өгсөн орон сууцны 2013 оных төлөгдсөн байх ёстой гэж ойлгоод байгаа шүү дээ.

 **А.Зангад:**  -2013 оны гүйцэтгэл ярьж байгаа учраас энэ гарахгүй.

 **Ц.Даваасүрэн:**  -Хүүтэй өгсөн юм уу? Хүүтэй өгсөн бол сарын төд гээд хүүний юм байгаа байх.

 **А.Зангад:**  -Хүүгийн орлогыг хэлээд өгье.

 **Ц.Даваасүрэн:**  -Хүүгийн орлого нь байгаа бол хэлээд өгчих.

 **С.Оюунгэрэл:**  -Үндэсний аудитын газар. Тайлан дунд “Чингис” бондын хөрөнгийг байршуулсан мөнгөний үлдэгдэлд Хөгжлийн банкнаас 23.4 тэрбум төгрөг, мөн доллараар байршуулснаас 4.8 сая доллар. Монголбанкнаас 88.1 тэрбум төгрөгийг улсын төсөвт төвлөрүүлж хүүгийн орлогоор төвлөрүүлж.

 **Ц.Даваасүрэн:**  -Биш ээ, наадах чинь байршсан мөнгөндөө авсан байна. Дамжуулан зээлдэх зээл өгсөн байна шүү дээ. Тэр зээлээр тэр компанид ямар нэг хүүтэй өгсөн юм уу, хүү нь төлөгдсөн юм уу. Ер нь эргэн төлөгдсөн юм уу гэж асуугаад байна шүү дээ. Энэ дээр байхгүй байгаа бол байхгүй гээд л хэлчихнэ шүү дээ. Гэрээгээр тийм юм байхгүй юм уу?

 **С.Оюунгэрэл:**  -Хөгжлийн банкнаас эргэн төлөгдөх нөхцөлөөр нийтдээ 474.6 тэрбум төгрөгийн зээл олгосон байгаа. Нэр бүхий дөрвөн салбар. Агаарын тээвэрт гэхэд 121.8 тэрбум төгрөг, орон сууцны барилга 60 тэрбум төгрөг, барилгын материалын үйлдвэрт 22 тэрбум төгрөг. Хөдөө аж ахуй, хөнгөн үйлдвэрийг дэмжих чиглэлээр 270.7 төгрөг.

 **Ц.Даваасүрэн:**  -Үүнээс чинь эргэн төлөгдсөн юм уу гэж асуугаад байна.

 **С.Оюунгэрэл:**  -Эдгээрээс эргэн төлөгдсөн дүнг Хөгжлийн банкнаас хариулах байх.

 **Ц.Даваасүрэн:**  -Байгаа юм уу?

 **С.Оюунгэрэл:**  -Байгаа.

 **Ц.Даваасүрэн:**  -Тэр хэмжээгээ Хаянхярваа гишүүнд гаргаад өгчих. Хүүгээр хэд төлөгдсөн, үндсэн төлбөрөөс төлөгдсөн юм уу, үгүй юу гээд.

 Хүрэлбаатар гишүүний асуулт юу болов?

 **Ч.Хүрэлбаатар:** -Материал ирж байх хооронд, төрийн албан хаагч 2013 онд 6679-өөр нэмэгдсэн гэсэн шүү дээ. Түүнтэй холбоотой тайлбарыг би Сангийн яамнаас тэр төсөвтэй чинь нийцэж байгаа юм уу, үгүй юм уу? Энэ дээр аудитын газар ямар юутай байгаа вэ? Хуультайгаа яаж нийцэж явж байна вэ? Хэн, хэн гэдэг төсвийн ерөнхийлөн захирагч нар дээр энэ орон тоонууд нь нэмэгдсэн юм бэ гэдэг ийм асуулт.

 **Ц.Даваасүрэн:** - Батлагдсан орон тоог ямар, ямар төсвийн эрх захирагч хэтрүүлсэн бэ?

 Ажлын хэсгээс хариулъя

 **Ч.Хүрэлбаатар:**  -Хоёр дахь асуултаа асуучих уу? Би уг нь асуусан л даа. Зардлаа хэтрүүлсэн төсвийн ерөнхийлөн захирагч нар байгаа юу? Төсвийн менежерүүд байгаа юу? Төсвийн зүйл, ангиар зардал хэтрүүлсэн тохиолдол дээр Төсвийн хуулиар ямар арга хэмжээ авах ёстой вэ? Дээр нь Төрийн өмчийн хорооноос зөвшөөрөл авч байж үндсэн хөрөнгө худалдаж авах байтал мөн хөрөнгө нь төсөвт сууж байж авах ёстой байтал аваагүй байгаа энэ тохиолдлууд дээр ямар хариуцлага тооцох юм бэ?

 240 сая төгрөгийг ажил үйлчилгээ нь хийгдээгүй байхад гараад арилжааны банкин дээр байршиж байгаад дараа нь эргээд тэр нь аудитаар илэрсэн гэж жишээлбэл, аудитын тайлан дотор байсан. Тэр тохиолдолд ямар хариуцлагууд авах ёстой вэ?

 **Ц.Даваасүрэн:**  -105 дансны үлдэгдэл юм уу?

 **Ч.Хүрэлбаатар:**  -Одоо “Гудамж” төслийг үзэхэд тендергүйгээр баахан юмнууд авчихсан юм л танай тайланд байна шүү дээ. Ийм үед та нар ямар хариуцлага тооцохоор хандсан бэ? Тендерийн хууль хүчинтэй байгаа шүү дээ. Дандаа тендергүйгээр баахан машин авсан, иж бүрдэл авсан гэнэ. Нийлүүлээд нэмээд байвал энэ нэлээд их хэмжээний дүнд хүрэхээр байна.

 **Ч.Улаан:**  -Хөгжлийн банкны санхүүжилтээр авсан юм чинь ер нь тендергүй явж байгаа шүү дээ.

 **Ц.Даваасүрэн:**  -Ажлын хэсгээс хариулъя. Орон тоог төсвөөс асуугаад байна. Байгууллага бүр дээр тоо тавьсан байдаг, тэр батлагдсан орон тооноос хэтэрсэн төсвийн эрх захирагч нарыг асуугаад байна шүү дээ.

 **Ч.Хүрэлбаатар:** -Яаж явахаараа 6679-өөр нэмэгдчихдэг юм бэ гээд.

 **Ц.Даваасүрэн:**  -Аль, аль байгууллага дээр хэтэрсэн бэ гээд байна. Миний ойлгож байгаагаар бол хуулийн шинэчлэлтэй холбогдолтой 300, 400 гээд. Тэрийг байгууллага бүрээр хэлье.

 **Ч.Хүрэлбаатар:**  -Хэн гэдэг төсвийн ерөнхийлөн захирагч нар энэ орон тоог нэмэгдүүлж авсан бэ?

 **Ц.Даваасүрэн:**  -6679-ийг байгууллагаар нь хэлж өгөөч гээд байна.

 **Ч.Улаан:** -Манайх дээр тийм тайлан байдаггүй биз дээ? Яагаад гэвэл бид эндээс хүний тоог төсөвт нь тогтоож өгдөггүй юм чинь.

 **Ц.Даваасүрэн:**  -Энэ тоог аудит гаргасан юм уу? Аудит гаргасан бол аудит тайлбарла даа.

 **А.Зангад:**  -Би ерөнхий гурван тоо хэлье. Манайхан тодорхой хэлээрэй. Нэгдүгээрт, 2012 оны гүйцэтгэлээс 2013 оны гүйцэтгэлээр фактический өссөн орон тооны тухай манай тоо 6541 гэсэн тоотой явж байгаа. 2013 оны Улсын Их Хурлаар батлагдсан төсөвт суусан орон тооноос 20 хүнээр л илүү гүйцэтгэл гарч байгаа ийм л зүйл. Манайхан жижиглээд хэлээд өгөөрэй.

 **Ц.Даваасүрэн:**  -20 хүнээ байгууллагаар нь хэлчих.

 **Ч.Хүрэлбаатар:**  -Зангад дарга 6541, төрийн албаны хүн 6679 гэхээр 20 хүн биш болчхоод байгаа юм.

 **Ц.Даваасүрэн:**  -Зангад дарга микрофондоо хариулъя.

 **А.Зангад:**  -Төсвөөс санхүүжсэн энэ гурван байгууллагад тулгалт хийж байгаа.

 **Ч.Хүрэлбаатар:**  -Хэн гэдэн хүн тэрийг нэмээд авчихдаг юм бэ? Нэр устай нь авъя. Яагаад гэхээр манайх төсвийн гүйцэтгэлтэй холбоотой Ардын намын бүлэг дүгнэлт уншина шүү дээ. Тэр дээрээ бид нар нэр усыг нь оруулна.

 **Б.Баттуяа:** -Энэ дээр судалгаанууд явж байна. Үйлдвэр, хөдөө аж ахуйн сайд 1175-1090-ээр. 2012 оны гүйцэтгэл нь 1061-1090 гээд бүх ерөнхийлөн захирагчаар нь байж байна. Үндэсний аюулгүй байдлын зөвлөл 85-79, Ерөнхий аудитор 65-62 гээд.

 **Ц.Даваасүрэн:**  -Тэр хуудсыг нь өгчих. Гэхдээ чи тэрний 20 байна гээд хэлж чадахгүй юу?

 **Б.Баттуяа:**  -Энэ чинь нааш цаашаа гүйсэн учраас шууд тэрийг нь хэлж чадахгүй байна.

 **Ц.Даваасүрэн:**  -Энэ дээр хариултаа авчихлаа гэж ойлгох уу?

 **Ч.Хүрэлбаатар:**  -Энэ дээр авлаа.

 **Ц.Даваасүрэн:**  -Төсвөө хэтрүүлсэн захирагч нарыг гээд байна.

 **Ч.Улаан:**  -Тэрийг нэрлээд нийт дүнгээр нь нэрлээд өг.

 **Ц.Ариунсанаа:** -Төсвийн гүйцэтгэлийн тайланд Үндэсний аудитынхан оруулчихсан байж байгаа. Ерөнхийлөн захирагчаараа төсвөө хэтрүүлсэн байгууллага байхгүй. Энд мэдээж төсвийн сахилга бат сайжирсан байгаа нь төсвийн орлогын бүрдэлттэйгээ санхүүжилт дутуу байгаа асуудал байгаа.

 **Ц.Даваасүрэн:**  -Зарлагын зүйл анги дотроо хэтэрсэн юм байна, тийм ээ?

 **Ц.Ариунсанаа:**  -Шууд захирагч нар цөөн хэдэн байгууллага байгаа. Ерөнхийлөн захирагч нар байхгүй. Шууд захирагч нар Батлан хамгаалах сайдын багцад хууль сахиулах албан хаагчдын нэгдсэн эмнэлэг төсвийн гүйцэтгэлийг 96 сая төгрөгөөр хэтрүүлсэн. Яагаад мэдээллийн системд орчихсон байж байхад хэтрүүлэв гэдэг асуудлыг судлахад бэлэн мөнгөөр орлогоо аваад түүгээрээ зарцуулчихсан асуудал байгаа.

 Боловсролын байгууллага дээр таван Шинжлэх ухааны хүрээлэнгүүд нь таван салбар уруу салж тайлагнагддаг. Энэ дээрээ шинжлэх ухаан, технологийн сангаас авсан санхүүжилтээ гүйцэтгэлдээ оруулаад нэмэлт төсвөөрөө яваагүйтэй холбоотойгоор эдний гүйцэтгэл хэтэрснээр.

 **Ц.Даваасүрэн:**  -Шинжлэх ухаан, технологийн сантай байгуулсан гэрээгээрээ хэтэрсэн юм байна, тийм үү?

 **Ц.Ариунсанаа:**  -Шинжлэх ухаан, технологийн санг авч үзвэл нийт багцын дүнгээрээ хэтрэхгүй байгаа юм. Энэ ондоо төвлөрүүлэн захирагч болчихсон. Гэтэл хүрээлэнгүүд нь өөрсдөө өөрсдийнх нь задаргаа батлагдсанаас гадна эрдэм шинжилгээний зардлыг өгсөн дүнгээр тайландаа, төсвийн гүйцэтгэл гээд шууд оруулчихсантай холбооттой.

 Дараагийнх нь, Байгаль орчин, ногоон хөгжлийн сайд дээр таван байгууллага байгаа. Ус, цаг уур орчны шинжилгээний газар, Их Богдын байгалийн цогцолборт газрын хамгаалалтын захиргаа, Говийн бага дархан цаазат газрын хамгаалалтын захиргаа, Горхи Тэрэлжийн байгалийн цогцолборт газрын захиргаа, Хан Хэнтий улсын тусгай хамгаалалтын газрын.

 **Ц.Даваасүрэн:**  -Эд нар өөрийн орлоготой юм уу?

 **Ц.Ариунсанаа:**  -Тийм жижиг хураамж орж байгаа. Говийн дархан газар дээр хууль бусаар хулан агнасан этгээдүүдийг илрүүлээд тэрийг буцаагаад иргэнээ урамшуулах ёстой гэж хэлээд тэрийг түүгээрээ төсөв дээр байхгүй учраас иргэнээ урамшуулчихсан гээд.

 **Ч.Хүрэлбаатар:** -Бэлнээр аваад бэлнээр өгчхөөд байгаа юм уу?

 **Ц.Ариунсанаа:**  -Байгаль орчны яамны өгсөн тайлбараар бол тийм. Жамбалдоржийн ирүүлсэн мэдээллийн мөрөөр арга хэмжээ авч хууль бусаар хулан агнасан этгээдийг илрүүлээд 19.4 сая төгрөгийн нөхөн төлбөр ногдуулаад 2006 оны журмаараа урамшуулал олгоно гээд мөнгөн урамшуулал олгосон нь төсвийн гүйцэтгэл дээр оруулчихсан.

 **Ч.Хүрэлбаатар:**  -Төсөвт оруулахгүйгээр бэлнээр.

 **Ц.Ариунсанаа:**  -Дансаараа оруулаад авсан байх л даа.

 **Ц.Даваасүрэн:** -Дараагийнх нь?

 **Ц.Ариунсанаа:**  -Энэ хэд л байгаа юм.

 **Ц.Даваасүрэн:**  -Наадахаа өгчхөөрэй. Шаардлагатай гэвэл үндэслэлүүдийг нь.

 -Гурав дахь асуултад нь юу байсан бэ?

 **Ч.Хүрэлбаатар:**  -47 тэрбумын бондыг “Гудамж” төслийн мөнгийг хэн тайландаа суулгах ёстой байсныг суулгаагүй юм бэ гэдэг асуулт. Тэгээд яагаад суулгахгүй байгаа үндэслэл нь юу юм бол?

 **Ц.Ариунсанаа:**  -Засгийн газрын нэгтгэсэн тайланд төсвийн шууд захирагч Засгийн газрын санхүүгийн тайланд 100 хувийн төрийн болон орон нутгийн өмчийн этгээд нэгтгэгдэж байгаа. “Гудамж” төслийн санхүүгийн тайлан яагаад нэгтгэгдээгүй вэ гэдэг асуудлыг Засгийн газрын нэгтгэсэн тайлан гарсны дараа бид Эдийн засгийн хөгжлийн яамны ерөнхий нягтлангаас тайлбар авсан юм. 2.3 тэрбум төгрөгийн төслийнхөө үйл ажиллагааны талаарх зардлыг тайлагнаагүй нь “Гудамж” төслийн буруу. Дээр нь сайдын багцын ерөнхий нягтлан бодогч өөрөө энэ тайлангаа нэгтгэж байгаад Засгийн газрын санхүүгийн нэгтгэсэн тайланд нэгтгүүлэх ёстой /яам нь/. Энэ дээр тайлбарлаа хэлэхдээ тийм тайлбар гаргаж байгаа юм.

 **Ц.Даваасүрэн:**  -Гэхдээ энэ чинь төлөвлөгдөөгүй болчхож байгаа юм биш үү?

 **Ц.Ариунсанаа:**  -Төсвийн гүйцэтгэлд оруулахгүй. Гэхдээ Засгийн газрын санхүүгийн нэгтгэсэн тайлан санхүүгийн үйл ажиллагаа учраас оруулах ёстой гэсэн дүгнэлтийг аудит хийж байгаа юм.

 **Ч.Улаан:**  -Одооноос цэгцэлж байгаа юм л даа. Урьд нь үлддэг байсан юмнуудыг бүгдийг бөөгнүүлж тайлагнадаг болж байгаа юм.

 **Ч.Хүрэлбаатар:**  -Оруулах ёстой юмыг оруулаагүй л дээ. Харин аудит үүнийг оруул гэж шахаж байгаа нь бас зөв.

 **Ц.Даваасүрэн:**  -Ер нь та нар жишээлбэл, Засгийн газрын зээлийн хөрөнгөөр хийгдэж байгаа ажлуудын гүйцэтгэлийн тайланг одоо хаана гаргаж байна вэ? Энэ дээр цэвэр зээлийн дүнгээрээ дүн нь яваад байгаа байх. Тайланд яаж тайлагнаж байгаа вэ? Жишээлбэл, гаднын зээл ч бай, ашиглалт гарахад түүнийгээ хаана тайлагнаж яваад байгаа юм бэ? Түүнтэй л ижилхэн байхгүй юу.

 **Ц.Ариунсанаа:**  -Гадаад зээлийн ашиглалт, дамжуулан зээлдүүлэхийг тухайн төсвийн ерөнхийлөн захирагчид нь ямар арга хэмжээ байгаа вэ гэдгээр нь төсөвлөөд явж байгаа. Тэр дагуу Засгийн газрын тухайн сайдын багцын санхүүгийн багцын тайлан гаргахдаа харьяалагдах төсвийн.

 **Ц.Даваасүрэн:**  -Санхүүгийн тайландаа юм байна. Төсвийн гүйцэтгэлдээ биш юм байна, тийм үү?

 **Ц.Ариунсанаа:**  -Төсвийн гүйцэтгэл биш. Хоёр тусдаа тайлан байгаа юм.

 **Ц.Даваасүрэн:**  -Ойлголоо. Өөр тодруулах зүйл байна уу?

 -Хүрэлбаатар гишүүн.

 **Ч.Хүрэлбаатар:**  -Нөгөө мэдээллүүдээ би хүлээж байгаа шүү, Төгөлдөр өө?

 **Ц.Даваасүрэн:**  -Өнөөгийн үнэ цэнээр илэрхийлсэн өрийн тооцоо юм байна шүү дээ.

 **Б.Төгөлдөр:** -Нэгтгэсэн танилцуулга дээр байгаа зургаан бүрэлдэхүүн хэсгээс гадна танд өгсөн ямар хямдралын хувиар бодож байгаа аргачлалын тайлбар байгаа. Түүнээс бусдаар арав гаруй баганатай excel файл байгаа. Тэр excel файлыг одоо гаргаж өгье.

 **Ц.Даваасүрэн:**  -Нийт өр, Засгийн газрын өр зэргээ бүгдийг нь бүрэлдэхүүнээр нь задлаад тэгээд өнөөгийн үнэ цэнээр хийсэн мэдээлэл өгсөн үү?

 **Б.Төгөлдөр:** -Тоймыг нь өгчихсөн байгаа.

 **Ч.Хүрэлбаатар:**  -Өгөөгүй. Яагаад 17.4 их наяд, 17.8 их наяд төгрөгийг өнөөгийн үнэ цэнээр ДНБ-д 49.9 хувь болчихдогийг гайхаад байна. Тооцоогоо л өгчих.

 **Ч.Улаан:**  -Наадах чинь бүтцийн зөрүү байна шүү дээ. 17.4-тэй гарч байгаа өр чинь өнөөгийн үнэ цэнээр улсын өрийг тооцож байгаа ангилалтай чинь таарахгүй байна. Улсын хуулиар тогтоосон 49.9 хувьтай тэнцэж байгаа өнөөгийн үнэ цэнэ чинь 8.9 их наяд. Үүнийг нэрлэсэн үнээр тооцохоор 11.4 их наяд л байгаа. Цаана үлдэж байгаа 17, 11 хоёрын зөрүү юу байна вэ гэвэл дотоодын байгууллага хоородын өр байгаа. Түүнийгээ гаргаад тусад нь өгчих.

 **Ц.Даваасүрэн:**  -Тэгвэл санал явж байя.

 **Ч.Хүрэлбаатар:**  -Үгүй ээ, энэ дээр ийм юм байгаад байгаа юм. Зөрүү ч биш л дээ. Энэ тайланд байна л даа. Засгийн газрын нийт өр төлбөр л байгаа байхгүй юу. Төсвийн тогтвортой байдлын тухай хууль, Төсвийн тухай хууль дээр улсын өр гээд тодорхойлчихсон. Тэр улсын өрийнхөө дагуу Засгийн газрын санхүүгийн тайлан дээр сууж байгаа. Энэ бол Төсвийн тогтвортой байдлын тухай хууль болон Төсвийн хууль дээр заагаад байгаа тэр өр чинь мөн. Тэр хэмжээгээрээ 17.8 гарчхаад байгаа юм. Өр бол өр.

 **Ч.Улаан:**  -Тэр чинь биш ээ. Хоёр өөр ангилал шүү дээ. Чи мэдэж байгаа. Хоёр өөр ангилал шүү дээ. Байгууллага хоорондын өрийг улсын өрөнд оруулж тооцдоггүй шүү дээ. Тогтвортой байдлын хуулиар.

 **Ч.Хүрэлбаатар:**  -Улаан сайд аа, би өөрөө мэдэж байна. Мэдэж байгаа учраас асуугаад байгаа юм. Энэ их хэмжээний үнийг өнөөгийн үнэ цэнээр бодоод 49.9 гаргачихсан. Түүнийгээ өгөөдөх гэж хэлж байгаа юм. Аудитын газар дүгнэлтэндээ та 49.9 байна гэж чуулган дээр хэлсэн. Тэгвэл та тэрийг баталгаажуулсан тооцоогоо өгчих гэж байгаа юм.

 **Ц.Даваасүрэн:**  -Зангад, Төгөлдөр хоёр энэ дээр нь ийм бодитой тооцоо гарсан эсэхээ хариулаадах даа.

 **Ч.Хүрэлбаатар:**  -Энэ цаанаа том үр дагавартай юм би асуугаад байгаа юм.

 **Ц.Даваасүрэн:**  -Өнөөгийн үнэ цэнээр 49.9 юм уу?

 **Ч.Улаан:**  -Өнөөгийн үнэ цэнээр тооцоо 17 их наядын өр байгаа бол тэрийгэээ хэл. Өнөөгийн үнэ цэнээр юуг тооцдог юм бэ?

 **А.Зангад:**  -Ер нь Улсын Их Хурлаар 50 хувь гэдэг үзүүлэлтийг батлахад баримталсан тооцоо, түүнд харгалзах үнэлгээ 49.9 дээр байгаа. Энэ өөд өөдөөсөө харж сууж байгаад нэг нэггүй тооцоо хийсэн хүмүүс нь байж байна. Тэр материалаа тусад нь танилцуулаад өгье.

 **Ч.Хүрэлбаатар:**  -Одоо өгчих.

 **Ц.Даваасүрэн:**  -Байгаа бол одоо өгчих.

 -Төгөлдөр.

 **Б.Төгөлдөр:**  -Зээл тус бүрээр хийсэн тооцоо нь excel файл дээр байгаа. Одоо файлаа авчирч байгаа. Техникийн хувьд цаасаар хэвлэх боломжгүй байна.

 **Ц.Даваасүрэн:**  -Өнөөгийн үнэ цэнээр хэд байгаа вэ?

 **Б.Төгөлдөр:**  -8.9 их наяд.

 **Ц.Даваасүрэн:**  -Завсарлага авахаар бол бүлгийн дарга нь орж ирээд авах ёстой юм билээ.

 -Гэхдээ энэ дээр хууль зөрчигдөх юм билээ. Уг нь хаврын чуулганаар багтааж төсвийн гүйцэтгэлийн тайланг хэлэлцэх ёстой юм байна. Завсарлага авъя гэвэл одоо дуудаад авчих.

 **Ч.Улаан:**  -Хэлэлцээд дуусвал.

 **Ч.Хүрэлбаатар:**  -Мэдээлэл төвөгтэй биш шүү дээ.

 **Ч.Улаан:**  -Хүрлээ гишүүн ээ, төвөгтэй. Яагаад гэвэл өнөөгийн үнэ цэнээр тооцсон дотор чинь тэр нь вообще байхгүй. Бид хоёр тусад нь гаргаж өгье. Төгөлдөр өө, чамд тийм тооцоо байхгүй биз дээ? 17-г өнөөгийн үнэ цэнэд шилжүүлсэн. Тийм тооцоо хаана ч байхгүй.

 **Ч.Хүрэлбаатар:**  -Тооцоогоо л гаргаад өгчих. Бид нар тооцоо хараад ойлгочих хэмжээний хүмүүс.

 **Ч.Улаан:**  -Байхгүй юм нэхээд байхаар гаргаж өгч чадахгүй шүү дээ. Байгаа юмаа л өгье.

 **Ч.Хүрэлбаатар:** -49.9 гээд бодчихсон юм байгаа шүү дээ.

 **Ч.Улаан:**  -Харин тэрийг өгье. Чи өөрөө 17 гээд юм яриад байна шүү дээ. 17 яагаад 49 болчихдог юм бэ гэж яриад байхаар чинь хоёр байхгүй юм хоорондоо нийлэхгүй байгаа юм. 49.9 гарсан өнөөгийн үнэ цэнээрх өр чинь 8.9 их наяд байгаа. Тэрний чинь нэрлэсэн үнээр тооцсон өр нь 11.4 их наяд байгаа. Энэ тооцоо дэлгэрэнгүй байна. Үүнийг бүгдийг нь өгчихье.

 **Ц.Даваасүрэн:**  -Асуулт дууслаа. Санал хэлэх гишүүд байна уу?

 **Ч.Хүрэлбаатар:**  -Асуулт дуусаагүй байна.

 **Ц.Даваасүрэн:** -Уучлаарай, таны юугаар ч бас болохгүй ээ.

 **Ч.Хүрэлбаатар:**  -Асуултад хариулт өгөхгүй байвал шууд хүчээр явчихдаг юм уу?

 **Ц.Даваасүрэн:** -Та асуулаа, тэгээд хариуллаа шүү дээ. Өөр яах юм бэ? Мэдээллийг чинь өгье гэж байна.

 **Ч.Хүрэлбаатар:**  -Мэдээллээ өгөхгүй байна шүү дээ.

 **Ц.Даваасүрэн:**  -Тэглээ гээд гишүүн үүнийг зогсоо, үргэлжлүүлэхгүй гэсэн санал гаргах эрх байхгүй юм билээ. Горимын санал гаргаж хураалгаж болно.

 **Ч.Хүрэлбаатар:**  -Тэгвэл та түр хүлээгээрэй. Аудитын газрын өрийн баталгаажуулсныг бас авъя.

 Даваасүрэн дарга аа, төсвийн гүйцэтгэлийг бид хэчнээн халтуурдана, тэр хэмжээгээр дараа нь сөрөг нөлөө нь ихэднэ шүү дээ. Одоо жишээлбэл, бид нар авах ёстой мэдээллээ авчхаад дараагийн ээлжинд би юу асууя гэж бодож байгаа вэ гэхээр төсвийн орлого 2013 онд үнэхээр хангалтгүй байсан шүү дээ. Тэгэхэд бид юунаас болоод төсвийн орлого буурав гэдгээ бид нар тал талаасаа.

 **Ц.Даваасүрэн:**  -Тэрийг асуухад саяын таны мэдээлэл ямар шаардлагатай юм бэ? Одоо тэгээд асуу л даа.

 **Ч.Хүрэлбаатар:** -Тэгээд асуух гэж байхад та.

 **Ц.Даваасүрэн:**  -Нэг хүн хоёр, гурав асууж болохгүй. Нэг л удаа асууна, нэг удаа тодруулна. Дэг нь тийм шүү дээ.

 **Ч.Хүрэлбаатар:**  -Шаардлагатай бол асуугаад явж болно шүү дээ.

 **Ц.Даваасүрэн:**  -Дэгээрээ л явна шүү дээ.

 **Ч.Хүрэлбаатар:**  -Тэгвэл би төсвийн орлоготой холбоотой асуултууд асууя.

 **Ц.Даваасүрэн:**  -Асуу. Энэ бол сүүлийнх шүү. Яагаад гэвэл тодруулга маягаар асууж байгаа. Дэг нь тийм юм чинь.

 **Ч.Хүрэлбаатар:**  -Сүүлийнх гэж, би дахиад тодруулж болно шүү дээ. Асуултаасаа тодруулж болно.

 **Ц.Даваасүрэн:**  -2013 оны төсөв байгаа. Төсвийн орлого дээр тодотгол хийхдээ бид нар нийтдээ төсвийн орлогыг 800 орчим тэрбумаар хассан юм. Дахиад Засгийн газар богино хугацааны зээлийг буюу үнэт цаас гаргах зөвшөөрлийг нь 600 орчим тэрбумаар нэмж өгч байсан санагдаж байна. Гэтэл 2013 оны төсвийн гүйцэтгэл гарахдаа татварын орлогууд 30 хувиар тасарсан. Юунаас болж энэ тасрав? Ямар аж ахуйн нэгж, юунаас болов гэдэг шалтгаанаа та нар юу гэж хийж байгаа вэ?

 Энэ дээр аудитын газар бас үүнтэй холбоотойгоор нийт хоёр удаагийн, эхлээд үндсэндээ орлогыг 1.2 их наядаар, дараа нь гүйцэтгэл нь дахиад 30 хувиар тасарч байгаа дээр Үндэсний аудитын газар юу гэсэн дүгнэлт хийж байгаа вэ?

 **Ц.Даваасүрэн:**  -Хариулъя. Эхлээд Сангийн яам хариулах уу? Төсвийн орлогын төлөвлөгөө тасарсан талаар. Дараа нь Ерөнхий аудитор.

 -Улаан сайд.

 **Ч.Улаан:**  -Манайхан тоонуудаа хэлээд өгчихье. Ямар, ямар хүчин зүйлээс юунаас тасарсан билээ гээд. Бид анх батлагдсан төсвийн орлого жинхэнэ гарсан гүйцэтгэл хоёроороо л энэ дээр дүгнэлт хийвэл оновчтой зөв дүгнэлт гармаар байгаа юм. Оны дундуур тодотгож өгсөн, зүйтэй. Бид нар 1.5-аар тасрах нь гэж тооцож байсан. Тодотгол 800-аар хийгдсэн. Жинхэнэ гүйцэтгэл 1.2-оор гарсан. Энэ хоёрын хооронд юуны нөлөө байсан нь ойлгомжтой. Гэхдээ яг бодитойг гэвэл анх батлагдсанаас жинхэнэ гүйцэтгэл хоёр ямар, ямар зөрүү гарсан гэдэг нь манайхан дээр байгаа.

 -Ганаа, хүчин зүйлээр нь хэлчих дээ.

 **Ц.Даваасүрэн:** -Батбаяр.

 **Э.Батбаяр:**  -Төсвийн орлогын хэлтсийн дарга. 2013 онд батлагдсан төсвөөр төсвийн нийт орлого ба тусламжийн дүнг 7 их наяд 258 тэрбум төгрөгөөр баталсан. Тодотголоор бол 6 их наяд 448.6 их наяд төгрөг болгож 809 орчим тэрбум төгрөгөөр бууруулж тодотгосон байгаа. Төсвийн гүйцэтгэлээр 6 их наяд 433.1 тэрбум төгрөг орсон. Ингээд 500 орчим тэрбум төгрөгөөр орлого тасарсан.

 Орлого тасарсан гол шалтгаануудыг бид нар гадаад хүчин зүйл байгаа. Эдийн засгийн өсөлт гүйцэтгэлээрээ төлөвлөж байсан хэмжээнээс 3.1 хувиар, 1 сая ам.доллараас 413.6 сая ам.доллараар экспорт тасарсан байж байгаа. Импорт 1.5 тэрбум доллараар тасарсан байгаа. Нүүрсний экспорт тоон хэмжээгээрээ 2.1 сая тонноор төлөвлөсөн хэмжээнээсээ тасарсан байгаа. Эдгээрээс шалтгаалаад төсвийн орлого, гүйцэтгэлээрээ тасарсан. Төсвийн орлогын гүйцэтгэл дээр тасарсан шалтгааныг бид нар танилцуулга дээр дэлгэрэнгүй бичиж танилцуулсан байгаа.

 **Ц.Даваасүрэн:**  -Санал хэлэх гишүүн байна уу?

 -Хаянхярваа гишүүн, Хүрэлбаатар гишүүн.

 Хаянхярваа гишүүн саналаа хэлье.

 **Д.Хаянхярваа:**  -Чуулган дээр орох үед саяын бид нарын шаардаад байсан тоо баримтуудыг гаргаж өгөөрэй гэж хэлэхийг хүсэж байна. Яахав, одоо төсвийн гүйцэтгэл хэлэлцэгдээд яваад батлагдах байх. Ер нь цааш, цаашдаа бид нар төрийн ажлыг зөв зохистой явуулъя гэвэл нэг анхаарах ёстой юм бол бушуу туулай борвиндоо баастай гэдэг шиг яаран сандран, хагас дутуу ингэж хэлэлцэж байх асуудал зарчмын хувьд үнэхээр буруу. Би ийм саналыг хэлмээр байна.

 Цаашдаа бид төсвийн гүйцэтгэл дээр нухацтай хандаж, үнэхээр юун дээр алдав, юун дээр онов, эндээс дараа дараагийн шатандаа анхаарах юмнуудаа авч гарч ажил төрөлдөө дүгнэлт хийдэг байх ийм зарчмаар ажиллаж байвал уг нь зөв юм. Яахав, энэ удаад шахагдаад, яараад болно гэж байх шиг байна. Чуулган дээр миний шаардах юм бол саяын 19 жип машин авсан, албан тушаалтнуудын нэр ус, хаяг гээд энэ юмнуудыг бид чуулган дээр шаардаж асууна шүү. Тийм учраас энэ материалуудаа сайн бэлтгээрэй гэж хэлмээр байна.

 **Ц.Даваасүрэн:**  -Зарлагын хяналтын дэд хороон дээр төсвийн гүйцэтгэлийг нэгтгэж хэлэлцэнэ. Тэр дээр саяын шаардсан материалуудыг бэлэн болгосон байна шүү.

 **Ч.Хүрэлбаатар:**  -Би албан ёсоор сая бүлгийн даргатайгаа ярилаа. Саяын гаргасан мэдээллийг гаргаж өгтөл завсарлага авч байна.

 **Ц.Даваасүрэн:**  -Уучлаарай, та авахгүй. Бүлгийн дарга чинь ирж авна. Дуртай гишүүн бүлгийнхээ даргын нэрийг бариад байвал утгагүй юм болно.

 **Ч.Хүрэлбаатар:**  -Надад хүний нэр барьдаг юм байхгүй.

 **Ц.Даваасүрэн:**  -Тэгэхгүй.

 **Ч.Хүрэлбаатар:**  -Юу ярьж байгаа юм бэ?

 **Ц.Даваасүрэн:**  -Би дэгээрээ л ярьж байна.

 **Ч.Хүрэлбаатар:**  -Би сая ярьчхаад байна шүү дээ.

 **Ц.Даваасүрэн:**  -Чи ярьсан ч юм уу, би яаж мэдэх юм бэ.

 -Зарчмын зөрүүтэй саналын томьёоллоор санал хураалт явуулъя.

 **Ч.Хүрэлбаатар:** -Би саналаа хэлээдэхье, байж бай.

 Төсвийн гүйцэтгэл, Засгийн газрын санхүүгийн тайлан бол үнэхээр чухал баримт бичиг. Бид үнэхээр өнгөрсөн хугацаанд Засгийн газрын бодлогын алдаанаас болж Монгол Улсын эдийн засаг их хямарлаа шүү дээ. Бараа, бүтээгдэхүүн нь өслөө, ханш уналаа. Эдийн засгийн өсөлт саарлаа, ард иргэдийн амьдрал доройтлоо. Гадаадаас валютын урсгал буурчихсан үед нь мөнгөний төлөх бодлого явуулахаар энэ нь эргээд нөөц дээрээ нөлөө үзүүлдэг. Энэ нь эргээд ханшаа алдахад нөлөөлсөн зүйл шүү дээ. Энэ нөхцөл байдалд бид нар хямралаас гарах үед эндээсээ сургамж аваад үүнийгээ яаралтай засахгүй бол болохгүй.

 Сургамж авахын тулд бид нар хариуцлагагүй, замбараагүй явсан төсөв санхүүгийн, эдийн засгийн энэ бодлого дээр бид дүгнэлтүүд хийх учиртай. Тэрийг хийх гэхээр тодорхой мэдээллүүдийг гаргаж өгөхгүй. Үнэхээр аудитын газрын тайланг үзвэл болохгүй юм зөндөө байна шүү дээ. Өрийн хэмжээ замбараагаа алдлаа. Тайлагнадаг зүйл байхгүй, энд тэндгүй замбараагүй юмнууд байгаад байдаг. Үүнтэй холбоотойгоор бид нар төсвийн гүйцэтгэл болон санхүүгийн тайлан дээр бид тун хариуцлагатай ажиллаж зөв дүгнэлтүүд хийх ёстой. Гэтэл зүгээр нэг шуурсан. Энд нэг ч сайд нар бараг байхгүй. Улаан сайд байна, Батбаяр сүүлд орж ирж байна.

 Тодорхой асуултууд дээр бид маш тодорхой хариултууд өгөх ёстой байтал өгөхгүй байгаад байна. Нэн ялангуяа энэ дээр өрийн хэмжээн дээр. Яахаараа Адуитын газраас 17.8 их наядын Засгийн газрын нийт өр төлбөр байна гээд гаргачихсан байхад энэ чинь ДНБ-ий 101. Өнөөгийн үнэ цэнээр бодохоор яагаад 49.9 болчихдог юм бэ? Энэ тооцоо, мэдээллээ гаргаад өгөөдөх гэхээр өгөхгүй байгаад байгаа юм. Энэ тооцоо, мэдээллүүдийг баталгаажуулж шалгасан нь аудитын газар. Аудитын газраас үүнийг баталгаажуулсан тооцоо, Сангийн яаман дээр нь өр зээл нь байдаг бол үүний задаргааг бид авна. Авч байж бид энэ дээр цаашаа явахгүй бол энэ үнэхээр хариуцлагагүй зүйл. Энэ мэдээллийг гаргаж өгтөл Ардын намын бүлэг завсарлага авна гэсэн. Сая Бямбацогт даргатай ярьсан, дэд дарга Номтойбаяр орж ирлээ.

 **Ц.Даваасүрэн:** -Номтойбаяр гишүүн.

 **Н.Номтойбаяр:**-Баярлалаа. 2013 оны төсвийн гүйцэтгэл дээр дүн шинжилгээ хийж цаашдаа хэрхэх тал дээр бодлого боловсруулахад үнэхээр төвөгтэй байна. Тийм учраас МАН завсарлага авч байгаа юм.

 **Ц.Даваасүрэн:**  -Энэ дээр би нэг зүйлийг сануулъя. Улсын Их Хурлын нэгдсэн төсвийн гүйцэтгэлийн тайланг хаврын чуулганаар хэлэлцэж улсын төсвийн гүйцэтгэлийг батлах ёстой. Ер нь одоо хоёр дахь завсарлага гэхээр хугацаагүй болчхож байгаа юм. Тэгэхээр энэ хуулийн заалт зөрчигдөж байгаа. Нэгэнт та нар завсарлага авсан учраас.

 -Улаан гишүүн.

 **Ч.Улаан:**  -Ер нь төсвийн гүйцэтгэлийг нухацтай ярих ёстой гэдэгтэй санал бүрэн байгаа. Одоо энэ дээр л нэг ярьж, алдаа дутагдлаа олж авч түүнийг засах арга замаа тогтож ингэж ажиллах ёстой. Нухацтай ажиллана гэдэг дээр би бүрэн санал нэг байна. Өгч, авах үзүүлэлтүүдээ хоорондоо яг тохиръё. Бидэнд ямар нэгэн үзүүлэлт нуух ямар ч сонирхол байхгүй. Үзүүлэлтүүдийг бүтэц бүрэлдэхүүн, ангилал, хамарч байгаа хүрээ энэ бүгд дээр нэгдсэн ойлголттой байхгүй бол хэдүүлээ ажил маань жаахан удаашраад байна.

 Ер нь хуулиараа төсвийн гүйцэтгэлийг хэлэлцэх хугацаа маань өөрөө их шахагдмал шүү дээ. 5 дугаар сарын 10-ны дотор Их Хуралд аудит өргөн барина. Түүнээс хойш 7 хоногийн дотор Засгийн газар хэлэлцээд ажлын 7 хоногт багтааж Их Хуралд өргөн барина. Хаврын чуулганд хэлэлцэж батална. Хаврын чуулган 7 дугаар сарын 1-нд завсарладаг хуультай. Ерөөсөө 14 хоногийн хугацаанд л бид нар хэлэлцдэг юм.

 Өнгөрсөн 7 хоногт завсарлага авчихсан учраас бид 7 хоногоо алдчихлаа. Ингээд хугацаа маань жаахан шахагдчихсан. Өнгөрсөн 7 хоногт төсвийн гүйцэтгэлийн хэлэлцүүлэг үргэлжлээгүй, цаг сунгаад үүнийгээ дуусгая гээд чадаагүй хоёр 7 хоночихсон учраас бидний ажиллах нэг 7 хоног маань алга болчихсон. Тэгэхээр бид богино хугацаанд мэдээллүүдээ өгье. Байгаа бүх мэдээллээ тэр байгаа ангиллаараа бид өгнө. Хэдүүлээ үзүүлэлт дээрээ ойлголцохгүй бол гарч болохгүй, хоорондоо харилцахгүй үзүүлэлтүүд байвал тэр хэцүү болно. Бид маш дэлгэрэнгүй гурван боть тараасан. Гишүүдэд бүгдийг нь олшруулж хэвлэж тарааж бас чадаагүй юм шиг байсан. Шаардлагатай гэвэл эх материалаас нь бид үзүүлье. Ингээд бид мэдээллээ өгнө. Хугацаа хуулиараа шахуу учраас хэдүүлээ энэ дээр богино хугацаанд ажиллах нь зүйтэй юм. Ер нь нухацтай.

 Уг нь би бодож байгаа юм. Сангийн сайдтай ажиллах нь ойлгомжтой. Байнгын хороод бол салбар, салбарын төсвийн ерөнхийлөн захирагчдын тайланг яг ингэж ярих ёстой юм. Тэгж байж Төсвийн зарлагын хяналтын дэд хороон дээр бид үр дүнтэй санал гаргана. Тийм учраас бид энэ чиглэлээр ажиллая.

 **Ц.Даваасүрэн:**  -1 дэх өдөр бүлгүүд хуралдана. Үндсэндээ Төсвийн зарлагын хяналтын дэд хороо хуралдаж амжихгүй нөхцөл байдал үүсэж байгаа учраас. Уг нь та нар энэ мэдээллээ авчих байсан. Одоо намар болтол энэ үргэлжлэхээр болж байгаа юм.

 Ингээд МАН-ын бүлэг завсарлага авлаа. Үүгээр Төсвийн байнгын хорооны хуралдаан өндөрлөлөө.

 **Соронзон хальснаас буулгасан:**

ПРОТОКОЛЫН АЛБАНЫ ШИНЖЭЭЧ Б.БАТГЭРЭЛ